
讟拽住讟 讛讚祝



 砖讗谞讬 讞诇讘 讚诪驻注驻注 讜讘讞诇讘 讗住讜专 讜讛讗诪专 专讘讛 讘专 讘专 讞谞讛 注讜讘讚讗 讛讜讛 拽诪讬讛 讚专' 讬讜讞谞谉 讘讻谞讬砖转讗 讚诪注讜谉 讘讙讚讬 砖爪诇讗讜 讘讞诇讘讜 讜讗转讜 讜砖讬讬诇讜讛 诇专讘讬 讬讜讞谞谉 讜讗诪专 拽讜诇祝 讜讗讜讻诇 注讚 砖诪讙讬注 诇讞诇讘讜 讛讛讜讗 讻讞讜砖 讛讜讛 专讘 讛讜谞讗 讘专 讬讛讜讚讛 讗诪专 讻讜诇讬讗 讘讞诇讘讛 讛讜讛 讜砖专讬讗 专讘讬谉 讘专 专讘 讗讚讗 讗诪专 讻讬诇讻讬转 讘讗讬诇驻住 讛讜讛 讜讗转讜 砖讬讬诇讜讛 诇专讘讬 讬讜讞谞谉 讜讗诪专 诇讛讜 诇讬讟注诪讬讛 拽驻讬诇讗 讗专诪讗讛 讗诪专 专讘讗 诪专讬砖 讛讜讛 拽讗 拽砖讬讗 诇讬 讛讗 讚转谞讬讗 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘 讜讗诐 讘砖诇 讘谞讜转谉 讟注诐 转专讜诪讛 诇讗 讬讘砖诇 讘讛 讞讜诇讬谉 讜讗诐 讘砖诇 讻谞讜转谉 讟注诐 讘砖诇诪讗 转专讜诪讛 讟注讬诐 诇讛 讻讛谉 讗诇讗 讘砖专 讘讞诇讘 诪讗谉 讟注讬诐 诇讬讛 讛砖转讗 讚讗诪专 专讘讬 讬讜讞谞谉 住诪讻讬谞谉 讗拽驻讬诇讗 讗专诪讗讛 讛讻讗 谞诪讬 住诪讻讬谞谉 讗拽驻讬诇讗 讗专诪讗讛 讚讗诪专 专讘讗 讗诪讜专 专讘谞谉 讘讟注诪讗 讜讗诪讜专 专讘谞谉 讘拽驻讬诇讗 

专砖"讬



 诪驻注驻注. 讘诇注''讝 讟专讬砖谞诇砖''讟 诪讘爪讘抓 讜讛讜诇讱 讜诪转驻砖讟 讘讻诇 讛讘砖专: 讻讜诇讬讗 讘讞诇讘讛 讛讜讛 讜砖专讬讗. 诪砖讜诐 讚诪驻住讬拽 拽专诪讗: 讻讬诇讻讬转. 砖拽抓 讚讙讬诐 拽讟谞讬诐: 讘讗讬诇驻住. 砖诇 讘砖专: 诇讬讟注诪讬讛 拽驻讬诇讗. 谞讞转讜诐 注讜讘讚 讻讜讻讘讬诐 讜讗砖诪讜注讬谞谉 讚诪讜转专 诇住诪讜讱 注诇讬讜 诇驻讬 转讜诪讜 讜诇讗 讬讜讚讬注讜讛讜 砖爪专讬讻讬谉 诇讜 诇讚讘专 讗讬住讜专 讜讛讬转专: 讟注讬诐 诇讛 讻讛谉. 砖砖谞讬讛诐 诪讜转专讬谉 诇讜 讛讞讜诇讬谉 讜讛转专讜诪讛: 讗诪讜专 专讘谞谉 讘讟注诪讗. 讘讻诪讛 诪拽讜诪讜转 砖砖谞讬谞讜 讘谞讜转谉 讟注诐: 讜讗诪讜专 专讘谞谉 讘拽驻讬诇讗. 讻讚讗诪专 专讘讬 讬讜讞谞谉: 

转讜住驻讜转



 讚讘讻诇 诪拽讜诐 砖讗谞讜 讗讜住专讬谉 讻讚讬 拽诇讬驻讛 讗诪讗讬 讗讬谉 讗讜转讜 讻讚讬 拽诇讬驻讛 讞讜讝专 讜讗讜住专 诪讛 砖讗爪诇讜 讜讘注谞讬谉 讝讛 讬讗住专 讛讻诇 讗诇讗 讛讬讬谞讜 讟注诪讗 诇驻讬 砖讗讬谉 讟注诐 讛讗讬住讜专 注讜讘专 讻诇诇 讬讜转专 诪讻讚讬 拽诇讬驻讛 讜讛专讘 专讘讬 讗诇讬注讝专 诪诪讬''抓 讛讬讛 诪讞诇拽 诪砖讜诐 讚诇讗 讗诪专讬谞谉 讞转讬讻讛 注爪诪讛 谞注砖讛 谞讘诇讛 讘诪拽爪转 讞转讬讻讛 讗诇讗 讘讻诇 讛讞转讬讻讛 讜讗讬谉 讝讛 讟注诐 讜注讜讚 转讚注 讚讗讬 诇讗 转讬诪讗 讛讻讬 讗讬谉 诇讱 讘砖专 诪讜转专 诇注讜诇诐 讚讛讗 拽讬讬诪讗 诇谉 讚讻诇 讛讘砖专 讛谞诪诇讞 讻砖砖讛讛 讘诪诇讞讜 讬讜诐 讗讜 讬讜诪讬诐 讬砖 讘讜 讟注诐 诪诇讞 讬讜转专 讜讗驻''讛 诇讗 讗诪专讬谞谉 讚诪诇讞 砖注诇 讛讘砖专 讛谞讗住专 诪讞诪转 讛讚诐 讬讞讝讜专 讜讬讗住讜专 讗转 讛讘砖专 讗诇讗 爪''诇 诪砖讜诐 讚讗注''驻 砖谞讘诇注 讘讘砖专 讟注诐 讛诪诇讞 讟注诐 讛讚诐 砖讘诪诇讞 讗讬谉 谞讘诇注 讘讜 讻诇诇: 砖讗谞讬 讞诇讘 讚诪驻注驻注. 诇讻讱 讗住讜专 讗驻讬诇讜 讛专讗砖 讜讛讗 讚讗诪专讬谞谉 谞讟祝 诪专讜讟讘讜 注诇 讛讞专住 讜讞讝专 讗诇讬讜 讬讟讜诇 讗转 诪拽讜诪讜 讜转讜 诇讗 讛讬讬谞讜 诪砖讜诐 讚专讜讟讘 讗讬谞讜 诪驻注驻注 讻诇 讻讱 讚爪讬专 讘注诇诪讗 讛讜讗 讜诇讗 砖讜诪谉 讜讗''转 讗诐 讻谉 讘诪转谞讬转讬谉 讗讬讻讗 砖讜诪谉 讛讙讬讚 讚诪驻注驻注 讜讗驻讬诇讜 谞爪诇讛 谞诪讬 诇讬转住专 讻讜诇讬讛 讜谞专讗讛 诇专''转 讚砖诪谞讜 砖诇 讙讬讚 讗讬谞讜 诪驻注驻注 讜讛专讘 专''诪 诪驻专砖 讻讬讜谉 讚砖讜诪谉 讛讙讬讚 诇讗 诪讬转住专 讗诇讗 诪讚专讘谞谉 讚讙讝专讜 讘讬讛 讗讟讜 讛讙讬讚 讻砖讗讬谉 讛讙讬讚 讗讜住专 讙诐 讘讜 诇讗 讛讞诪讬专讜 讜诇驻讬专讜砖讜 诇诪讗讬 讚拽讬讬诪讗 诇谉 (诇拽诪谉 讚祝 爪讟:) 讚讗讬谉 讘讙讬讚讬谉 讘谞''讟 讗驻讬诇讜 谞转讘砖诇 诇讗 讗讜住专 讻诪讜 砖讗讬谉 讛讙讬讚 讗讜住专 讜专讘讬谞讗 讚讗住专 讘住诪讜讱 讙讘讬 讛谞讛讜 讗讟诪讛转讗 爪''诇 讚住讘专 讚讬砖 讘讙讬讚讬谉 讘谞''讟 讻转谞讗 讚诪转谞讬转讬谉: 讛讛讜讗 讻讞讜砖 讛讜讛. 诪驻专砖 专''转 讻讞讜砖 讛讜讛 讜诇讻讱 砖专讬 讚讞诇讘 讻讞讜砖 讗讬谞讜 诪驻注驻注 讜注讬''诇 讻讞讜砖 讛讜讛 讜讬砖 讘讜 诪注讟 讞诇讘 讜讘讟诇 讘砖砖讬诐: 讻讜诇讬讗 讘讞诇讘讗 讛讜讛 讜砖专讬讗. 诇驻讬 砖讛讬讛 讛拽专讜诐 诪驻住讬拽 讜谞专讗讛 砖爪专讬讱 诇讛住讬专 诪谉 讛讻讜诇讬讗 讻讚讬 拽诇讬驻讛 诇驻讬 砖讛拽专讜诐 注爪诪讜 诪讜讘诇注 诪谉 讛讞诇讘 讻讚讗诪专讬谞谉 诇注讬诇 (讚祝 爪讙.) 转诇转讗 拽专诪讬 讛讜讛 讜讗''转 诇讬转住专 讻讜诇讬讗 诪砖讜诐 讚诪驻注驻注 讘讛 诇讜讘谉 讻讜诇讬讗 讚专讘讬 讬讜讞谞谉 讙讜驻讬讛 讗住专 诇注讬诇 (讚祝 爪讘:) 诇讜讘谉 讻讜诇讬讗 讻讚讗诪专讬谞谉 讚诪诪专讟 诇讬讛 讜讬''诇 讻讬讜谉 讚诇讗 讗住讜专 讗诇讗 诪讚专讘谞谉 讗讬谞讜 讗讜住专 讗转 讛讻讜诇讬讗: 讗讘诇 讘砖专 讘讞诇讘 诪讗谉 讟注讬诐 诇讬讛. 讜讛讗 讚诇讗 驻专讬讱 讗诪转谞讬转讬谉 (诇注讬诇 讚祝 爪讜:) 讚讬专讱 砖谞转讘砖诇 讘讛 讙讬讚 讛谞砖讛. 诪讗谉 讟注讬诐 诇讬讛 诪砖讜诐 讚诪砖注专讬谞谉 诇讬讛 讻讘砖专 讘诇驻转 讗讘诇 拽砖讛 讚讗诪转谞讬' 讚驻专拽 讻诇 讛讘砖专 (诇拽诪谉 讚祝 拽讞.) 讚讟驻转 讞诇讘 砖谞驻诇讛 注诇. 讞转讬讻转 讘砖专 讗诐 讬砖 讘讛 讘谞''讟 讜讻讜' 讛讜讛 诪爪讬 诇诪驻专讱 讜讻谉 讗诪转谞讬' 讚驻专拽 讘转专讗 讚诪住讻转 注''讝 (讚祝 注讙.) 讬讬谉 讘诪讬诐 讜诪讬诐 讘讬讬谉 讘谞''讟 讜讬''诇 讚讛转诐 拽诇 诇砖注专 讘住' 讗讘诇 讛讻讗 讗讬谉 拽诇 诇砖注专 诪讛 砖讘诇讜注 讘拽讚专讛 讗诇讗 注诇 讬讚讬 讟注讬诪讛 讗讬 谞诪讬 讚诪砖诪注 诇讬讛 讚讛讱 讘专讬讬转讗 注诇 讬讚讬 讟注讬诪讛 讗讬讬专讬 讚讜诪讬讗 讚转专讜诪讛 讚讟注诐 诇讛 讻讛谉: 住诪讻讬谞谉 讗拽驻讬诇讗. 讗注''讙 讚注讜讘讚 讻讜讻讘讬诐 讛讜讗 讻讬讜谉 讚拽驻讬诇讗 讛讜讗 诇讗 诪砖拽专 砖诇讗 讬驻住讬讚 讗讜诪谞转讜: 讗诪专 专讘讗 讻讜' 讜讗诪讜专 专讘谞谉 讘住'. 诇拽诪谉 讘驻' 讻诇 讛讘砖专 驻住拽 讛拽讜谞讟专住 讻专讘讬 讬讛讜讚讛 讚诪讬谉 讘诪讬谞讜 诇讗 讘讟讬诇 诪讚拽诐 诇讬讛 专讘讬 讘砖讬讟转讬讛 讚拽讗诪专 谞专讗讬谉 讚讘专讬 专讘讬 讬讛讜讚讛 讜专讘 讜砖诪讜讗诇 谞诪讬 讚讗诪专讬 转专讜讬讬讛讜 讻诇 讗讬住讜专讬诐 砖讘转讜专讛 讘诪讬谞讜 讘诪砖讛讜 讜转谞讬讗 讻讜讜转讬讬讛讜 讘诪住讻转 注讘讜讚讛 讝专讛 讘驻专拽 讘转专讗 (讚祝 注讙.) 讜讗注''讙 讚讗讬驻诇讬讙讜 注诇讬讬讛讜 专讘讬 讬讜讞谞谉 讜专''诇 讛转诐 讜转谞讬讗 谞诪讬 讻讜讜转讬讬讛讜 砖诪注讬谞谉 谞诪讬 诇讗讘讬讬 讜专讘讗 讚讘转专讗讬 讛讜讜 讚拽诪讜 讻专讘 讜砖诪讜讗诇 讚讗讬转诪专 讞诇讗 诇讙讜 讞诪专讗 讻讜' 讘诪住讻转 注讘讜讚讛 讝专讛 驻专拽 讘转专讗 (讚祝 住讜.) 讜讘诪住讻转 驻住讞讬诐 (讚祝 诇.) 谞诪讬 驻住讬拽 专讘讗 讛诇讻转讗 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讘诪砖讛讜 讻专讘 讜讟注诪讗 讚专讘 诪驻专砖 讛转诐 讚专讘 诇讟注诪讬讛 讚讗诪专 讻诇 讗讬住讜专讬谉 砖讘转讜专讛 讘诪讬谞讜 讘诪砖讛讜 讜砖诇讗 讘诪讬谞讜 讙讝专 专讘 讗讟讜 讘诪讬谞讜 讘讞诪抓 诪砖讜诐 讚诇讗 讘讚讬诇讬 讗讬谞砖讬 诪讬谞讬讛 讜讗转讜 诇讝诇讝讜诇讬 讘讬讛 注讚 讻讗谉 诇砖讜谉 讛拽讜谞讟专住 讜专''转 讗讜诪专 讚讻诇 讝讛 讗讬谞讜 专讗讬讛 讚讗讬谉 讛诇讻讛 诇讗 讻专讘讬 讬讛讜讚讛 讜诇讗 讻专讘讬 讜诇讗 讻专讘 讜砖诪讜讗诇 讚讛诇讻讛 讻专讘讬 讬讜讞谞谉 诇讙讘讬 专讘 讻讚讗诪专 讘专讬砖 讘讬爪讛 (讚祝 讚:) 讜讙讘讬 砖诪讜讗诇 讻讚讗诪专 讘诪讬 砖讛讜爪讬讗讜讛讜 (注专讜讘讬谉 诪讝:) 讜专讘讬 讬讛讜砖注 讘谉 诇讜讬 谞诪讬 讗讬转 诇讬讛 诇拽诪谉 (爪讞.) 讘砖诪注转讬谉 讚诪讬谉 讘诪讬谞讜 谞诪讬 讘讟讬诇 讚讬诇讬祝 诪讝专讜注 讘砖诇讛 讚讛讜讬 诪讬谉 讘诪讬谞讜 讜专讘讬 讬讛讜砖注 讘谉 诇讜讬 讘专 住诪讻讗 讛讜讗 讜讛诇讻讛 讻诪讜转讜 讘讻诇 诪拽讜诐 讜讗驻讬诇讜 诇讙讘讬 专' 讬讜讞谞谉 讻讚诪砖诪注 讘驻专拽 讘转专讗 讚诪讙讬诇讛 (讚祝 讻讝.) 讚讗诪专 专讘 驻驻讬 诪砖诪讬讛 讚专讘讗 诪讘讬 讻谞讬砖转讗 诇讘讬 专讘谞谉 砖专讬 诪讘讬 专讘谞谉 诇讘讬 讻谞讬砖转讗 讗住讜专 讜专讘 驻驻讗 诪砖诪讬讛 讚专讘讗 讗诪专 讗讬驻讻讗 讜拽讗诪专 讛转诐 讻讜讜转讬讛 讚专讘 驻驻讬 诪住转讘专讗 讚讗诪专 专讘讬 讬讛讜砖注 讘谉 诇讜讬 讘讬转 讛讻谞住转 诪讜转专 诇注砖讜转讜 讘讬转 讛诪讚专砖 讜讗注''讙 讚专讘讬 讬讜讞谞谉 驻诇讬讙 注诇讬讛 讻讚讗讬转讗 讛转诐 诪讬讬转讬 专讗讬讛 诪专' 讬讛讜砖注 讘谉 诇讜讬 讜诪讬讛讜 专''转 讘注爪诪讜 讛讬讛 讚讜讞讛 讚讛讗 讚驻诇讬讙 专讘讬 讬讜讞谞谉 讛转诐 讚拽讗诪专 讗转 讛讘讬转 讛讙讚讜诇 讘讬转 砖诪讙讚诇讬谉 讘讜 转驻诇讛 讗祝 砖诪讙讚诇讬谉 讘讜 转驻诇讛 拽讗诪专 诇讛讻讬 诪讬讬转讬 诪专讘讬 讬讛讜砖注 讘谉 诇讜讬 讚诇专讘 驻驻讗 讚讗诪专 讗讬驻讻讗 诇讗 讛讜讬 诇讗 讻专讘讬 讬讛讜砖注 讘谉 诇讜讬 讜诇讗 讻专讘讬 讬讜讞谞谉 讜诪''诪 讬砖 专讗讬讛 讚讘住讚专 转谞讗讬诐 讜讗诪讜专讗讬诐 驻讜住拽 讛诇讻讛 讻专讘讬 讬讛讜砖注 讘谉 诇讜讬 讘讻诇 诪拽讜诐 讜讛讛讬讗 讚讞诪专讗 诇讙讜 讞诇讗 讜讞诪专讗 讞讚转讗 讘注讬谞讘讬 讗讜诪专 专''转 讚讗讬讻讗 诇讗讜拽讜诪讬 讘讟讘诇 讜讬讬谉 谞住讱 讚诪讜讚讬 讘讛讜 专讘讬 讬讜讞谞谉 讻讚讗诪专讬谞谉 讘诪住讻转 注讘讜讚讛 讝专讛 (讚祝 注讙:) 转讚注 讚讛讗 专讘讗 讙讜驻讬讛 讗讬转 诇讬讛 讛讻讗 讚诪讬谉 讘诪讬谞讜 讚诇讬讻讗 诇诪讬拽诐 讗讟注诪讬讛 讘住' 讜专讘讬谞讜 讗驻专讬诐 讛讬讛 讚讜讞讛 讚讛讻讗 讗讬讬专讬 讘讞诪专讗 讞讚转讗 讘注讬谞讘讬 讜拽专讬 诇讬讛 诪讬谉 讘诪讬谞讜 诇驻讬 砖讟注诪诐 砖讜讛 讜讬砖 诇讛诐 讚讬谉 诪讬谉 讘砖讗讬谞讜 诪讬谞讜 讚讛讗 专讘讗 讗讝讬诇 讘驻专拽 讘转专讗 讚诪住讻转 注''讝 讘转专 砖诪讗 讜讗讬谉 谞专讗讛 诇讜诪专 讻谉 讚讻讬讜谉 讚讗讝诇 讘转专 砖诪讗 诇讗 讛讬讛 拽讜专讗 讗讜转讜 诪讬谉 讘诪讬谞讜 讜讘讛拽讜诪抓 专讘讛 (诪谞讞讜转 讻讙.) 谞诪讬 拽讗诪专 专讘讗 拽住讘专 专讘讬 讬讛讜讚讛 讻诇 诪讬谉 讜诪讬谞讜 讜讚讘专 讗讞专 讻讜' 诪讻诇诇 讚专讘讗 讙讜驻讬讛 诇讗 住讘讬专讗 诇讬讛 讛讻讬 讜讘驻专拽 讻诇 砖注讛 (驻住讞讬诐 讚祝 诇.) 讚讗诪专 专讘讗 讛诇讻转讗 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讘诪砖讛讜 讻专讘 诇讗 讙专住 专''转 讘诪砖讛讜 讻专讘 讜讻谉 诪砖诪注 讘讛''讙 砖诇讗 讛讬讛 讻转讜讘 讘住驻专讬诐 讻专讘 砖讻转讘 砖诐 诪讚诇讗 讬讛讬讘 专讘讗 砖讬注讜专讗 诇诪讬诇转讬讛 砖''诪 讚讗住讜专 讘诪砖讛讜 讻专讘 讜注诇 驻讬 讛''讙 诪讜讙讛 讘住驻专讬诐 讗诇讗 讙专住讬谞谉 讗住讜专 驻讬' 讘谞讜转谉 讟注诐 讻专讘讬 讬讜讞谞谉 讚讛转诐 讜砖诐 诪驻讜专砖 讗诪讗讬 诇讗 驻住讬拽 讘讛讚讬讗 讻专' 讬讜讞谞谉 讜讻谉 驻住拽 讘砖讗诇转讜转 讚专讘 讗讞讗讬 讚专讘讗 讻专讘讬 讬讜讞谞谉 讜诪''诪 诇讗 讛讬讛 专''转 驻讜住拽 讛诇讻讛 诇诪注砖讛 诇讞诪抓 讘驻住讞 讜讻砖讛讬讜 诪讜爪讗讬谉 讞讟讛 讘转专谞讙讜诇转 专讜转讞转 讘驻住讞 讛讬讛 诪爪专讬讱 诇讛砖讛讜转讛 注讚 讗讞专 讛驻住讞 讜讗讜专''转 讚讗注''讙 讚转谞谉 讘讗讛诇讜转 (驻讬''讗 诪''讝) 讘注讜驻讜转 讜讘讚讙讬诐 讻讚讬 砖转驻讜诇 诇讗讜专 讜转砖专祝 讚讘专讬 专''砖 讗驻讬' 讬诇驻讬谞谉 讗讬住讜专 诪讟讜诪讗讛 讚讞砖讬讘 讻诪注讜讻诇 讛讗 驻诇讬讙 讛转诐 专' 讬讛讜讚讛 讘谉 讘转讬专讗 讜拽讗诪专 讘注讜驻讜转 讜讘讚讙讬诐 诪注转 诇注转 讜讘砖诇 转讜专讛 讛诇讱 讗讞专 讛诪讞诪讬专 讜讗驻讬' 讙专住 讘诪砖讛讜 讻专讘 讚讬诇诪讗 砖讗谞讬 讞诪抓 讚讞诪讬专 讟驻讬 讚注讜讘专 讘讘诇 讬专讗讛 讜诇讗 讘讚讬诇讬 诪讬谞讬讛 讜讗注''讙 讚拽讗 诪驻专砖 讛转诐 讟注诪讗 讚拽讗诪专 专讘 诇讟注诪讬讛 讻讜' 专讘讗 驻住讬拽 讻专讘 讜诇讗 诪讟注诪讬讛 讜讟注诪讬讛 讚专讘 诪砖讜诐 讚住讘专 讘注诇诪讗 讚诪讬谉 讘诪讬谞讜 讘诪砖讛讜 讜讙讝专讬谞谉 讘驻住讞 砖诇讗 讘诪讬谞讜 讗讟讜 诪讬谞讜 讗讘诇 诇专讘讗 讗注''讙 讚讘讻诇 讗讬住讜专讬谉 讛讜讬 讘谞讜转谉 讟注诐 讗驻讬' 讘诪讬谞讜 诪讞诪讬专 诇讗住讜专 讘驻住讞 讘诪砖讛讜 讗驻讬' 砖诇讗 讘诪讬谞讜 讜注讜讚 讚讘住驻专讬诐 讬砖谞讬诐 诇讗 讙专住讬谞谉 专讘 诇讟注诪讬讛 讗诇讗 讛''讙 讜讛讗 专讘 讜砖诪讜讗诇 讚讗诪专讬 转专讜讜讬讬讛讜 讻诇 讗讬住讜专讬谉 砖讘转讜专讛 砖诇讗 讘诪讬谞讜 讘谞讜转谉 讟注诐 讜诪砖谞讬 专讘 讙讝专 讘讞诪抓 砖诇讗 讘诪讬谞讜 讗讟讜 诪讬谞讜 讜讛讗 讚诇讗 讞砖讬讘 讞诪抓 讘驻住讞 讘讛讚讬 讟讘诇 讜讬讬谉 谞住讱 讘讘专讬讬转讗 讚诪住讬讬注 诇专讘讬 讬讜讞谞谉 诪砖讜诐 讚讟讘诇 讜讬讬谉 谞住讱 讛讜讬 砖诇讗 讘诪讬谞讜 讘谞讜转谉. 讟注诐 讜讞诪抓 讗驻讬' 砖诇讗 讘诪讬谞讜 讘诪砖讛讜 讜讗祝 专讘讬 讬讛讜讚讛 讙讗讜谉 驻住拽 讚讜拽讗 讘讞诪抓 拽讗讬 专讘讗 讻专讘 讗讘诇 讘砖讗专 讗讬住讜专讬谉 讛讬诇讻转讗 讻专讘讬 讬讜讞谞谉 讜专''诇 讜注讜讚 讛讘讬讗 专''转 专讗讬讛 讚讘驻专拽 讛转注专讜讘转 (讝讘讞讬诐 注讟:) 讘砖诪注转讗 讚讞专爪谉 住讘专 专讘讬 讗诇讬注讝专 讘谉 讬注拽讘 讚诪讬谉 讘诪讬谞讜 讘讟诇 讜诪砖谞转 专讗讘''讬 拽讘 讜谞拽讬 讜住转诪讗 讚讙诪专讗 谞诪讬 拽讗诪专 讛讻讬 讘砖诇讛讬 讘讬爪讛 (讚祝 诇讞:) 讙讘讬 专' 讗讘讗 讚讗诪专 诪讬 砖谞转注专讘 诇讜 拽讘 讞讬讟讬诐 讻讜' 讚拽讗诪专 砖驻讬专 注讘讬讚讜 讚讗讞讬讻讜 注诇讬讛 讚诪''砖 讞讬讟讬诐 讘砖注讜专讬谉 讚诇讗 讚诪讬谉 讘砖讗讬谞讜 诪讬谞讜 讘讟讬诇 讞讬讟讬谉 讘讞讬讟讬谉 谞诪讬 谞讛讬 讚诇专' 讬讛讜讚讛 诇讗 讘讟讬诇 诇专讘谞谉 诪讬讘讟诇 讘讟讬诇 诪砖诪注 讚讛讻讬 讛诇讻转讗 讜诇讛讻讬 讗讞讬讻讜 注诇讬讛 讗注''讙 讚专' 讬讛讜讚讛 诪讬讬专讬 讛转诐 诪讻诇诇 讚专讬砖讗 专讘谞谉 诪''诪 专讘谞谉 讛转诐 诇讗 讗讬讬专讬 讘诪讬谉 讘诪讬谞讜 讜讘讛''讙 砖诇 讗住驻诪讬讗 驻讜住拽 讚讞转讬讻讛 讘讞转讬讻讜转 讘谞''讟 讜诪讬诇转讗 讚专讘讗 讚讗诪讜专 专讘谞谉 讘住' 讗讬讬转讜 诇驻住拽 讛诇讻讛 讜讘拽讜谞讟专住 讙讜驻讬讛 驻住拽 讘驻专拽 讘转专讗 讚诪住讻转 注''讝 (讚祝 住讜.) 讙讘讬 驻诇讜讙转讗 讚讗讘讬讬 讜专讘讗 讚讛诇讻转讗 讻专' 讬讜讞谞谉 讚住讘专 讘谞讜转谉 讟注诐 讜讬讬谉 谞住讱 讚拽讗诪专 讛转诐 讘诪砖讛讜 讗讜诪专 专''转 讚讚讜拽讗 讘讬讬谉 砖谞转谞住讱 诇驻谞讬 注讘讜讚转 讻讜讻讘讬诐 讚讛讗 讗诪转谞讬转讬谉 讚讬讬谉 讘讬讬谉 讜诪讬诐 讘诪讬诐 拽讗讬 讜诪讬诐 讘诪讬诐 讗讬 讗驻砖专 诇讛讬讜转 讗诇讗 讘谞转谞住讱 讜讘转砖讜讘转 讛讙讗讜谞讬诐 [讘讻转讘 讬讚] 专讘讬谞讜 讬讜住祝 讟''注 诪爪讗 专''转 讬讬谉 谞住讱 砖谞转谞住讱 诇驻谞讬 注讘讜讚转 讻讜讻讘讬诐 讗住讜专 讘讛谞讗讛 讜讗讬谞讜 讘讟诇 讗驻讬诇讜 讘讗诇祝 讻诪讜 砖砖谞讬谞讜 讜讗诇讜 讗住讜专讬谉 讜讗讬住讜专谉 讘讻诇 砖讛讜讗 讜讻讜' 诪讻诇诇 讚住转诐 讬讬谞诐 讜砖讗专 讗讬住讜专讬谉 讞讜抓 诪讟讘诇 讜讬讬谉 谞住讱 讘讬谉 讘诪讬谞讜 讘讬谉 砖诇讗 讘诪讬谞讜 讘谞讜转谉 讟注诐 讜拽砖讛 诪转讜住驻转讗 讚拽转谞讬 讗讙专讚诪讬谉 注讜讘讚 讻讜讻讘讬诐 砖讟注诐 诪谉 讛讻讜住 讜讛讞讝讬专 诇讞讘讬转 讗住讜专 拽讚讞 讘诪讬谞拽转 讜谞驻诇讛 诪诪谞讜 讟讬驻讛 讗住讜专 诪驻谞讬 砖讟讬驻转 讬讬谉 讗住讜专讛 讜讗讜住专转 讘讻诇 砖讛讜讗 诪砖诪注 讚住转诐 讬讬谞诐 讗讜住专 讘讻诇 砖讛讜讗 讜讬''诇 讚讗转讬讗 讻专' 讬讛讜讚讛 讚讗诪专 诪讬谉 讘诪讬谞讜 诇讗 讘讟讬诇 讜讛讛讬讗 讚拽谞讬砖拽谞讬谉 讚拽讚讬诐 讜驻住讬拽 注讜讘讚 讻讜讻讘讬诐 讗住讜专 讘驻专拽 讘转专讗 讚诪住讻转 注''讝 (讚祝 注讘:) 讗注''讙 讚诇讗 诪讬转住专 讗诇讗 讟讬驻讛 讛谞讜讙注转 讘驻讬讜 讚拽住讘专 谞爪讜拽 讗讬谞讜 讞讘讜专 诪讚砖专讬 讘拽讚讬诐 讜驻住拽 讬砖专讗诇 讬砖 诇驻专砖 讚讛讗讬 讗住讜专 讚拽讗诪专 讛讬讬谞讜 讚讗住讜专 诇讻转讞诇讛 诇注砖讜转 讚讗讬谉 诪讘讟诇讬谉 讗讬住讜专 诇讻转讞诇讛 讗讬 谞诪讬 诇诪''讚 诪讬谉 讘诪讬谞讜 讘讻诇 砖讛讜讗 拽讗诪专 讚讗住讜专: 

专讘讬谞讜 讙专砖讜诐

专讘 讛讜谞讗 讘专 讬讛讜讚讛 讗诪专 讻讜诇讬讗 讘讞诇讘讗 讛讜讛. 讻诇讜诪专 讛讗 注讜讘讚讗 讘讻谞讬砖转讗 讚诪注讜谉 诇讗 讙讚讬 砖爪诇讗讜 讘讞诇讘讜 讛讜讛 讚讗讬 讛讜讛 [讛讻讬] 讜讚讗讬 讛讜讛 讗住讜专 讚诪驻注驻注 讗诇讗 讻讜诇讬讗 讘讞诇讘讗 讛讜讛 讚讛讻讜诇讬讗 诇讗 讘诇注讗讗)诇讻讗讜专讛 讗讬谞讜 诪讜讘谉 讚讗"讻 讘讙讚讬 谞诪讬 讬"诇 讚诪讬砖讘 砖讬讬讘讬 讜注讜讚 讚诪讬砖讘 砖讬讬讘讬 诇讗 砖讬讬讱 专拽 讘讚诐 讗讘诇 诇讗 讘砖诪谞讜谞讬转 讜爪"注. 讚讙讜诪专讬 诪讬砖讘 砖讬讬讘讬:



专讘 讗讚讗 讘专 讗讛讘讛 讗诪专 讻讜诇讻讬转 讘讗讬诇驻住 讛讜讛 讻诇讜诪专 讚讙 讟诪讗 砖讘讬砖诇讜 注诐 讚讙讬诐 讟讛讜专讬诐 讜讗转讜 砖讗诇讜 讜讻讜':



拽驻讬诇讗 讗专诪讗讬. 讗讜驻讛 谞讻专讬:



诪讬谉 砖讗讬谞讜 诪讬谞讜 讚讛讬转专讗 讻讜' 讻讙讜谉 讞讜诇讬谉 讜转专讜诪讛 讚诇讬讟注诪讬讛 讻讛谉:



讚讗讬住讜专讗 讘拽驻讬诇讗 讻讙讜谉 讘砖专 讘讞诇讘 讚讛讜讗 诪讬谉 讘砖讗讬谞讜 诪讬谞讜. 诪讬谉 讘诪讬谞讜 讚诇讬讻讗 诇诪讬拽诐 讗讟注诪讗 讻讙讜谉 讞转讬讻讛 砖诇 谞讘诇讛 砖谞转讘砖诇讛 注诐 讞转讬讻讜转 讟讛讜专讜转:





专诪讘"谉

讛讛讜讗 讻讞讜砖 讛讜讛. 讬"诪 诇讜诪专 砖诇讗 讛讬讛 讘讞诇讘 讗' 诪住' 讘讘砖专 讜讛讘砖专 专讘讛 注诇讬讜 讜诪讘讟诇讜 讜讗驻讬' 讘讘砖讜诇 讚拽讚专讛 谞诪讬 讻讱 讚讬谞讜 砖讘讟诇 讘住' 讜诇讗 诪讞讜讜专 诇讬 诪讛谞讱 讗讟诪讗转' 讚讗讬诪诇讬讞讜 讘讬 专讬砖 讙诇讜转讗 讘讙讬讚讗 讚谞砖讬讗 讻诇讜诪专 讜讛讬讛 讘讛谉 砖讜诪谞讜 砖诇 讙讬讚 砖讗诐 谞讬讟诇 砖讜诪谞讜 驻砖讬讟讗 诇讻"注 讚砖专讬 讚拽讬"诇 讗讬谉 讘讙讬讚讬谉 讘谞"讟 讜诇讗 诪砖诪注 诇讗讜拽讜诪讬 砖诪注转讗 讚讘转专讗讬 讚诇讗 讻讛诇讻转讗 讗诇讗 讜讚讗讬 砖诪谞讜谞讬转' 讚讙讬讚讗 谞砖讬讗 讛讜讛 讘讛讜 讜诪讚讗住专 专讘讬谞讗 砖"诪 讚诇讗 讛讜讛 讘讘砖专讗 住' 诇讘讟讜诇讗 诇讗讬住讜专讗 讜讗注驻"讻 讛转讬专讜讛 讘爪诇讬 讗诇诪讗 诇讗 讘注讬' 诇爪诇讬 住' 讗诇讗 讘讞诇讘 砖诇 砖讜诪谉 讚诪驻注驻注 讗讘诇 讘讞诇讘 讻讞讜砖 讗讬谞讜 诪驻注驻注 讜诇讗 讘注讬' 住' 讗诇讗 拽讜诇祝 讜讗讜讻诇 注讚 砖诪讙讬注 诇讞诇讘 讜讻谉 驻讬专砖"讬 讝"诇 讜砖诪谞讜谞讬转讗 讚讙讬讚 诇讗 诪驻注驻注 讗驻讬' 讘砖诇 砖讜诪谉 讜讻谉 砖诪注转讬 讘讻讜诇讛讜 拽专诪讬 讚诪砖讜诐 转专讘讗 砖讗诐 谞诪诇讞讜 注诐 讛讘砖专 讗讜 谞爪诇讛 砖拽讜诇祝 讜讗讜讻诇 注讚 砖诪讙讬注 诇讛谉 讜讛讚讘专 谞专讗讛 讜讻谉 诪爪讗转讬讜 讘讞讬讘讜专 讛专诪讘"诐 讝"诇.
讜讬"诇 讚讗驻讬' 讘讞诇讘 讚砖诪谉 诇讗 讗诪专讬' 讘诪诇讬讞讛 诪驻注驻注 讜讚讗诪专讬谞谉 讗住讜专 诇诪讬讻诇 讗驻讬' 诪专讬砖 讗讜谞讬 讻砖讗讬谉 讛讘砖专 住' 讘讞诇讘 讛讜讗 讗讘诇 讬砖 讘讜 住' 讘讟诇 讛讜讗 讗讜 砖诪讗 讗讬谉 讞诇讘 讘讟诇 讘住' 讘讙讚讬 砖爪诇讗讜 讘讞诇讘讜 砖讛专讬 谞诪爪讗 讘讜 讟注诐 讞诇讘 讜讻砖讗诪专讜 讘住' 诇讗 讗诪专讜 讗诇讗 讘讚诇讬讻讗 拽驻讬诇讗 讜诇讬讻讗 诇诪讬拽诐 讗讟注诪讗 讗讘诇 讛讬讻讗 讚讘讚拽讬谞讬讛 讜讬讛讬讘 讟注诪讗 诇注讜诇诐 诇讗 讘讟讬诇 讜讻"讻 专砖"讬 讝"诇 讗讘诇 讜讚讗讬 讗讬讻讗 讘砖专 住' 讘讞诇讘 讜诇讬讻讗 讟注诪讗 讘讟诇 讜讗驻讬' 转讗诪专 砖讞诇讘 讜讘砖专 诪讬谉 讘诪讬谞讜 讛讜讗 讛讗 拽讬"诇 讻诇 讗讬住讜专讬谉 砖讘转讜专讛 讘讬谉 讘诪讬谞谉 讘讬谉 砖诇讗 讘诪讬谞谉 讘谞"讟 讘讝拽谞讜转讜 讜专讘讬谞讜 讛讙讚讜诇 讝"诇.





专砖讘"讗

讛讗 讚讗诪专讬谞谉: 讛讛讜讗 讻讞讜砖 讛讜讛. 讗讬讻讗 诪讗谉 讚诪驻专砖 讻讞讜砖 讛讜讛 讜讬砖 讘讜 讬讜转专 诪砖砖讬诐 诇讘讟诇讜. 讜拽讬讬诪讗 诇谉 讚诇讻讗讜专讛 讛讗 谞诪讬 砖诪讜讗诇 诪讜讚讛 讘讬讛, 讚诪拽砖讬谞谉 诇砖诪讜讗诇 诪讚专讘 讛讜谞讗, 讜诪转专爪讬谞谉, 讜讛讚专 诪拽砖讬谞谉 讚讻谞讬砖转 讚诪注讜谉, 讜诪转专爪讬谞谉, 诇讻讗讜专讛 诪砖诪注 讚讻讜诇讛 砖诪注转讗 讻砖诪讜讗诇 谞诪讬 讗转讬讗, 讜讗诐 讗讬转讗 讚诪砖讜诐 讘讟讜诇 诪讬注讜讟讜 砖诇 讞诇讘 谞讙注 讘讜, 讛讗 诪讬谉 讘诪讬谞讜 讛讜讗, 讜砖诪讜讗诇 讻专' 讬讛讜讚讛 住"诇 讚诪讬谉 讘诪讬谞讜 讘讻诇 砖讛讜讗, 讜讻讚讗讬转讗 讘注"讝 讘住讜驻讜 (注讙, 讘), 讗诐 讻谉 诇砖诪讜讗诇 讛讗 讻谞讬砖转讗 讚诪注讜谉 讛讬讗讱 讛讜转专, 讗诇讗 讗诐 讻谉 转讗诪专 讚讗祝 注诇 讙讘 讚讗转讬' 讗讚砖诪讜讗诇 诇讗讜 诇诪讬诪专讗 讚砖诪讜讗诇 砖专讬, 讗诇讗 专' 讬讜讞谞谉 讛讜讗 讚砖专讗 诇讬讛 讜讗讝讬诇 讘讛 诇讟注诪讬讛 讚讗诪专 讻诇 讗讬住讜专讬谉 砖讘转讜专讛 讘讬谉 讘诪讬谞谉 讘讬谉 砖诇讗 讘诪讬谞谉 讘谞讜转谉 讟注诐 讞讜抓 诪讟讘诇 讜讬讬谉 谞住讱, 讜讗讚专讘 讛讜谞讗 讘诇讞讜讚 讛讜讗 讚诪拽砖讬谞谉 诪讬谞讛. 讜诪讬讛讜 驻讬专讜砖讜 砖诇 专"转 讝"诇 谞专讗讛 注讬拽专, 砖驻讬专砖 讞诇讘 讻讞讜砖 讛讜讛, 讜讟讘注讜 砖诇 讞诇讘 讻砖讛讜讗 讻讞讜砖 砖讗讬谞讜 诪驻注驻注, 讗祝 注诇 驻讬 砖讗讬谉 讘讙讚讬 砖砖讬诐 诇讘讟诇讜, 讗讬谉 爪专讬讱 专拽 拽诇讬驻讛 讗讜 谞讟讬诇转 诪拽讜诐, 讜讛讜讛 诇讬讛 讻砖诪谞讜 砖诇 讙讬讚 砖诪讞诪转 讻讞讬砖转讜 讗讬谞讜 诪驻注驻注 讘爪诇讬 讜诪讜转专, 讗祝 注诇 驻讬 砖讗讬谉 讘讬专讱 砖砖讬诐 诇讘讟诇讜, 讚讛谞讛讜 讗讟诪转讗 讚讘砖专讗 讚讗讬诪诇讞 讘讙讬讚讗 谞砖讬讗 讘讬 专讬砖 讙诇讜转讗 讜讚讗讬 诇讗 讛讜讛 讘讬讛 砖砖讬诐, 诪讚讗住专 诇讛 专讘讬谞讗, 讜讗驻讬诇讜 讛讻讬 砖专讬 诪砖讜诐 讚讞诇讘讜 砖诇 讙讬讚 讻讞讜砖 讗讬谞讜 诪驻注驻注, 讜讻"讻 讛专诪讘"谉 讝"诇, [讜讻' 注讜讚] 讜砖诪注转讬 讘讻讜诇讛讜 拽专讜诪讬 讚诪砖讜诐 转专讘讗 砖讗诐 谞诪诇讞讜 注诐 讛讘砖专 讗讜 砖谞爪诇讜 砖拽讜诇祝 讜讗讜讻诇 注讚 砖诪讙讬注 诇讛谉, 讜讛讚讘专 谞专讗讛, 讜讻谉 诪爪讗转讬 讘讞讘讜专 讛专诪讘"诐 讝"诇 (驻"讜 诪讛诇' 诪讗讻诇讜转 讗住讜专讜转), 讜讬"诇 讚讗驻讬诇讜 讘讞诇讘 讚砖诪谉 诇讗 讗诪专讬谞谉 讘诪诇讬讞讛 诪驻注驻注 注"讻, 讜讬砖 诇讬 诇诇诪讚 注诇 讛拽专讜诪讜转 讚诇讗 注讚讬驻讬 诪讞诇讘讜 砖诇 讙讬讚, 讜讻谉 诇讜讘谉 讻讜诇讬讗 讜讞讜讟讬讗 砖讗讬谞谉 讗讜住专讬谉 讻诇诇 讘爪诇讬, 讜讻讚讗诪专 讛讻讗 讻讜诇讬讗 讘讞诇讘讗 讛讜转, 讗诇诪讗 拽专讜诐 砖注诇 讛讻讜诇讬讗 讜诇讜讘谉 砖讘讛 诇讗 讗住专讜讛 诇讻讜诇讬讗, 讜讗祝 注诇 讙讘 讚专讘讬 讬讜讞谞谉 诪诪专讟讬' 诇讬讛.
讗讘诇 诪讛 砖讻转讘 讛专讘 讝"诇 讚讬诇诪讗 讚讗驻讬诇讜 讘讞诇讘 讚砖诪谉 诇讗 讗诪专讬谞谉 讘诪诇讬讞讛 诪驻注驻注, 讝讛 诪谉 讛转讬诪讛, 砖讛专讬 专讘讬谞讗 讗驻讬诇讜 讘讞诇讘讜 砖诇 讙讬讚 讛讜讛 住"诇 诇诪讬住专 讘诪诇讬讞讛 讟驻讬 诪爪诇讬, 讜讟注诪讗 诪砖讜诐 诪讬讞诇 讛讬讜爪讗 讜诪转驻砖讟 讘讞转讬讻讛, 讜专讘 讗讞讗 讜诪专 讘专 专讘 讗砖讬 诇讗 讚讞讜 诇讬讛 讗诇讗 诪砖讜诐 讚专讜转讞 讚诪诇讬讞 诇讗讜 讻专讜转讞 讚诪讘讜砖诇, 讗讘诇 讻专讜转讞 讚爪诇讬 诪讬讛讗 讛讜讬 讜讗谞谉 谞注砖讛 讗讜转讜 讙专讜注 诪爪诇讬, 讗诇讗 讜讚讗讬 讻讬 讛讬讻讬 讚讞诇讘 讚砖诪谉 诪驻注驻注 讘爪诇讬 讻讱 讛讜讗 诪驻注驻注 讘诪诇讬讞讛, 注讜讚 谞专讗讛 诇讬 专讗讬讛 诪讚讙讬诐 讟讛讜专讬诐 讜讚讙讬诐 讟诪讗讬诐 砖诪诇讞谉 讝讛 注诐 讝讛 讚诪讬讬转讬谞谉 诇拽诪谉 (讞讜诇讬谉 拽讬讙, 讗) 讚拽转谞讬 讗住讜专讬谉 讜讻诇 砖讗讬谞讜 讗住讜专 讗诇讗 讘拽诇讬驻讛 诇讗 拽专讬 诇讬讛 讗住讜专 住转诐 讘砖讜诐 诪拽讜诐, 讜转讚注 诇讱 讚讛谞讛讜 讗讟诪讛转讗 讜讚讗讬 诇讻讜诇讬 注诇诪讗 拽诇讬驻讛 诪讬讛讗 讘注讜, 讜讗驻讬诇讜 讛讻讬 拽讗诪专讬谞谉 专讘 讗讞讗 砖专讬 讜专讘讬谞讗 讗住专 [讗诇诪讗] 诇讙诪专讬 拽讗诪专讬谞谉 专讘讬谞讗 讗住专.



讗诪专 专讘讗 讗诪专讜 专讘谞谉 讘讟注诪讗 讜讗诪讜专 专讘谞谉 讘拽驻讬诇讗 讜讗诪讜专 专讘谞谉 讘砖砖讬诐. 谞专讗讛 诪讚拽讗 诪讞诇拽 讟注诪讗 讜拽驻讬诇讗 诇砖谞讬诐, 讜拽讗诪专 谞诪讬 诇讬讟注诪讬讛 讻讛谉, 诪砖诪注 讚诇讗 讘注讬谞谉 拽驻讬诇讗 讻诇诇, 讗诇讗 讻诇 讟注诐 砖讗讬谞讜 谞专讙砖 诇讻诇诇 讛讟讜注诪讬诐 讗讬谉 讟注诐 讜讗讬谞谉 讞讜砖砖讬谉 诇讜. 讜诇讗 讗诪专讜 拽驻讬诇讛 讗诇讗 诪砖讜诐 讚讞讬讬砖讬谞谉 讚讬诇诪讗 谞讻专讬 诪砖拽专, 讗讘诇 拽驻讬诇讗 诇讗 诪专注 讗谞驻砖讬讛 讜诇讗 诪砖拽专, 讜诇讗 诪砖讜诐 讚讘注讬谞谉 拽驻讬诇讛 讻诇诇, 讜讗诐 讻谉 讛讜讗 讗驻讬诇讜 讘砖砖讜讗诇讬谉 讗讜转讜 讜讬讜讚注 砖诇讗住讜专 讜诇讛转讬专 砖讜讗诇讬谉 讗讜转讜 住讜诪讻讬谉 注诇讬讜, 讜诇讗 讘注讬谞谉 诪住讬讞 诇驻讬 转讜诪讜, 讚讛讗 诪砖讜诐 讚诇讗 诪专注 谞驻砖讬讛 讛讜讗 讻谞"诇, 讜专砖"讬 讝"诇 诇讗 讻谉 驻讬专砖.





专讬讟讘"讗

讻讜诇讬讗 讘讞诇讘讛 讛讜讛 讬砖 砖驻' 讚讞诇讘 讻讜诇讬讗 讗讬谞讜 讗诇讗 诪讚专讘谞谉 讻诪住拽谞讗 讚诇注讬诇 讚专"讬 讚诪诪专讟讟 诇讬讛 诪诪讚转 讞住讬讚讜转 讛讜讛 讻讚驻专讬砖谞讗 诇注讬诇 讜诇讻讱 讛拽讬诇讜 讘讜 讻诪讜 讘砖诪谞讜 砖诇 讙讬讚 讜讗讬谞讜 诪讞讜讜专. 讜讛谞讻讜谉 讚讞诇讘 讻讜诇讬讗 诇讗 诪驻注驻注 讟驻讬 诪砖诪谞讜 砖诇 讙讬讚:



专讘讬谉 讘专 砖讘讗 讗诪专 讻讬诇讘讬转 讘讗讬诇驻住 讛讜讛 讜讗转讜 讜砖讬讬诇讬讛 诇专讘讬 讬讜讞谞谉 讜讗诪专 诇讬讟注诪讬' 拽驻讬诇讗 转诪讬讛讗 诪讬诇转讗 讚讗讬讱 专讘讬谉 讗讜 讗讬讚讱 讗诪讜专讗讬 砖拽讜专讬 诪砖拽专讬. 讜讬"诇 讚专讘讬谉 诇讗 驻诇讬讙 讗讝讜 讗诇讗 讚讗诪专 讻讬 讻砖谞砖讗诇讛 砖讗诇讛 专讗砖讜谞讛 诇专"讬 讙诐 讝讜 谞砖讗诇 注诪讛 讜讗诪专 讘讛讗 谞诪讬 诇拽讜诇' 讚诇讟注诪讬讛 拽驻讬诇讗'.



讗诪专 专讘讛 诪专讬砖 讛讜讛 拽讗 拽砖讬讗 诇讬 讛讗 讚转谞讬讗 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘 讜讗诐 讘砖诇 讘谞讜转谉 讟注诐 讛讬讛 诪讚拽讚拽 诪讜专讬 讛专讗"讛 讝"诇 讚诪讚拽转谞讬 讜讗诐 讘砖诇 讘谞"讟 诪讻诇诇 讚讘拽讚专' 讘转 讬讜诪讗 注住拽讬' 讜讗"讻 诇"诇 诇诪转谞讬 诇讗 讬讘砖诇 讘讛 讞诇讘 驻砖讬讟讗 讗诇讗 讛讗 拽诪"诇 讚讚讜拽讗 讘讘转 讬讜诪讗 诇讗 讬讘砖诇 诇讻转讞诇讛 讗讘诇 诇讗讜 讘转 讬讜诪讗 砖专讬' 诇讻转讞诇讛 谞诪讬 讻讬讜谉 讚谞"讟 诇驻讙诐 讚诇讗 讙讝专讜 讞讻诪讬诐 讚诇讗讜 讘转 讬讜诪讗 讗讟讜 讘转 讬讜诪讗 讻讚讗讬转讗 讘驻专拽 讘转专讗 讚注"讗 讗诇讗 讘拽讚专讛 讚讘诇注讛 讗讬住讜专讛 砖注砖讗讜讛 讘砖注转 讘诇讬注转讛 讗讬住讜专 讗讘诇 讛讗 讚讻讬 讘诇注讛 讛转讬专讗 讘诇注讛 诇讗 讙讝专讜 讘讛 讚诇讗 讚诪讬讗 讚讻诇讬 诪讚讬谉 讜讛讬讬谞讜 讚砖诪讜讗诇 讘驻' 讻诇 砖注讛 讚讗诪专 拽讚专讜转 讘驻住讞 诪砖讛讬' 诇讛讜 诇讗讞专 驻住讞 讜注讘讬讚 讘讛讜 讘讬谉 讘诪讬谞讜 讜讘讬谉 砖诇讗 讘诪讬谞讜 讚讻讬讜谉 讚讛转讬专讗 讘诇注 讜讛砖转讗 谞讟诇"驻 讜讗驻砖专 讚诇讬转 讘讛 讻讚讬 诇讗住讜专 讚讛讗 驻诇讬讟转讛 讘驻讞讜转 诪住' 讜讘驻住讞 讗住讜专讜转 诪砖讜诐 讚讗讬住讜专讬 讘诪砖讛讜 讜讻谉 专讗讬转讬 砖讛讬讛 注讜砖讛 诪注砖讛 讘讚讘专 讝讜 诇注爪诪' 讜讛讜讗 讚讬谉 讞讚砖 砖诇讗 谞诪爪讗 讘讻诇 住驻专讬诐 讛专讗砖讜谞讬诐 讝"诇 讜讞讘讬专讬讜 讛讬讜 讞讜诇拽讬谉 注诇讬讜 讜讻讘专 讚谞转讬 诇驻谞讬讜 讘诪转讬诇讛 诪诪谞讜 讚讛讛讬讗 讚驻住讞讬诐 砖讗谞讬 讛讬讗 讚砖诪讜讗诇 讻专"砖 住"诇 讚讞诪抓 砖注讘专 注诇讬讜 讛驻住讞 拽谞住讗 讚专讘谞谉 讘注诇诪讗 讛讜讗 诪砖讜诐 讚注讘专 注诇 讘诇 讬专讗讛 讜讘诇 讬诪爪讗 讜诇讗 拽谞讬住 讗诇讗 讘注讬谞讬' 讗讘诇 注诇 讬讚讬 转注专讜讘讜转 诇讗 拽谞讬住 讜讗驻讬' 转注专讜讘转 诪诪砖讜 讛诇讻讱 砖专讬 驻诇讬讟转 讟注诪讜 讘诇讗 诪诪砖讜 讗驻讬诇讜 诇讻转讞诇讛 诪砖讗"讻 讘讝讜 讚讞诇讘 讗讬住讜专讗 讚讗讜专讬讬转' 讜转注专讜讘转讜 讗住讜专讛 讘驻讞讜转 诪住' 讚讘砖专 讜讞诇讘 讘谞"讟 讜讛讗 讚讛讻讗 讗讜专讞讗 讛讜讗 诇诪转谞讬 诇讗 讬注砖讛 讜讗诐 注砖讛 讗住讜' 讗"谞 讛"拽 诇讗 讬讘砖诇 讘讛 诇注讜诇' 讜讗诐 讘砖诇 讚讬谞' 讘谞"讟 讜诇讗 谞讞讬转 讛砖转讗 诇讚讬谉 谞讟诇"驻 讚讛讛讬讗 驻诇讜讙转讗 讚转谞讗讬 讛讜讗 讻讚讗讬' 讘诪住' 注"讗.



住诪讻讬谞谉 讗拽驻讬诇讗 驻讬' 注诇 谞讞转讜诐 讙讜讬 砖讛讜讗 讘拽讬 讘讟注诪讬诐. 讜谞专讗讬谉 讛讚讘专讬诐 讚诇讗 讘注讬谞谉 砖讬讛讗 讟讜注诐 诇驻讬 转讜诪讜 讻讚诪砖诪注 诪驻专砖"讬 讝"诇 讜讗讚专讘讛 讻讬讜谉 讚诪讬诇转讗 讚注讘讬讚 诇讙诇讜讬讬 诇谉 讛讜讗 讻讬 诪讟注诪讬谞谉 诇讬. 讚诇讬住诪讻讬讛 注诇 驻讬讜 讻诇 讛讬讻讗 讚讞诪专讬' 诇讬讛 讚诇讛讜专讗讛 诪讟注诪讬谞讬谉 诇讬讛 讟驻讬 讝讛讬专 讜诪讬专转转 讜讻谉 讚注转 专"转 讝"诇 讜拽砖讬讗 诇讬讛 诇专讘讬谞讜 讛专诪讘"谉 讝"诇 诪讗讬 注讚讬驻讜转讬' 讚拽驻讬诇' 讚住诪讻讬' 注诇讬讛 讚讛讗 讜讚讗讬 讗注"讙 讚讗诪专 讚诇讬转 讘讬讛 讟注诪讗 诇讗 砖专讬谞谉 诇讬 讘驻讞讜转 诪住' 讜讻讚诪讜讻讞 诇拽诪谉 诪讚转谞讬讗 讙专讬住讬谉 砖谞转讘砖诇讜 注诐 讛注讚砖讬诐 讜讬砖 讘讛诐 讘谞"讟 讗驻讬' 讬砖 讘讛诐 诇讛注诇讜转 讘讗讞讚 讜诪讗讛 讗住讜专 讚讟注诪讬讛 诇讗 讘讟讬诇 讜拽转谞讬 住讬驻讗 讗讬谉 讘讛诐 讘谞"讟 讗驻讬' 讗讬谉 讘讛诐 诇讛注诇讜转 讘讗讞讚 讜诪讗讛 诪讜转专 讜讗讜拽诪讬讛 诇拽诪谉 讘讚讗讬讻讗 住' 讗诇诪讗 讚讗注"讙 讚诇讬讻讗 讟注诪讗 住' 讘注讬谞谉 讜讻诇 讛讬讻讗 讚讗讬讻讗 住' 转讜 诇讗 讘注讬谞讗 诪讬讚讬 讚诪住转诪讗 讻诇 讛讬讻讗 讚讗讬讻讗 住' 诇讬讻讗 讟注诪讗 讜讻讚讗诪专讬谞谉 讘讻诇 讚讜讻转讗 讘住' 讜讻讚诪讜讻讞 诪讛讗 讚讗诪专讬' 讘住诪讜讱 讗诪专讜 专讘谞谉 讘讟注诪' 讗诪' 专讘谞谉 讘住' 讜诪注转讛 诪讗讬 讛讗讬 注讚讬驻讜转讗 讚拽驻讬诇讗 讚住诪讻讬' 注诇讬讛 讛专讬 诇讗 讘讗 诇讛拽诇 注诇讬谞讜 讘砖讜诐 讚讘专: 讜转讬专抓 讝"诇 讚讛讗 讚讗诪专讬' 讚住诪讻讬 讗拽驻讬诇讗 讛讬讬谞讜 讚诇讛讬讻讗 讚诇讗 讬讚注讬' 砖讬注讜专讜 砖诇 讗讬住讜专 诇砖注专讬' 讘住' 讻讬 讛讗 讚拽讚讬专讛 讚诇讗 讬讚注讬' 讻诪讛 驻诇讟' 讜诇讛讻讬 爪专讬讻讬谉 诇拽驻讬诇讗 讜讻讬 讗诪专 讚诇讗 讬讛讬讘 讟注诪讬' 住诪讻讬' 注诇讬讜 讜转诇讬谞' 讚讬砖 讘讜 住' 讜讗讬讻讗 诇诪讬讚拽 讜讗诪讗讬 诇讗 拽砖讬讗 诇讬讛 诇专讘讗 诪注讬拽专讗 诪诪转谞讬' 讚拽转谞讬 讘讛讜 讘谞"讟 讜诇讗 拽转谞讬 讻讬爪讚 诪砖注专讬谉 讗讜转谉 讜讻讚拽转谞讬 讘专讬砖讗 讚诪转谞讬' 讜讗讬讻' 诪谞讬讬讛讜 讚诇讗 讬讚注讬' 诪讗讬 讚谞"讚 讻讙讜谉 讞转讬讻转 谞讘诇讛 讜讞转讬讻转 讚讙 讟诪讗 砖谞驻诇讛 讘拽讚专讛 讜讬"诇 讚讛转诐 拽讬诐 诇谉 讚讻讬 讬讚注讬' 砖注讜专 讗讬住讜专 诪砖注专讬谞谉 讘住' 讜讻讬 诇讗 讬讚注讬 砖讬注讜专讗 讻讛讛讬讗 讚讞转讬讻讛 诪砖注专讬谞谉 讘讻讜诇讬' 讗讘诇 讘拽讚专讛 讝讜 讗诐 讗转讛 讗讜诪专 讚诪砖注专讬谞谉 讘讻诇 讛拽讚专讛 诇注讜诇诐 讗住讜专 砖讗讬谉 拽讚专讛 砖诪讞讝拽转 住' 谞讙讚讛:





讛诪讗讬专讬

砖讬注讜专 讝讛 砖诇 砖砖讬诐 砖讛讝讻专谞讜 讘诪砖谞讛 讗讬谞讜 讘讻诇 讛讗讬住讜专讬谉 讗诇讗 讬砖 讗讬住讜专讬谉 砖砖讬注讜专谉 讘诪砖讛讜 讜讬砖 砖砖讬注讜专谉 讘诪讗讛 讜讬砖 砖讗讬谞讜 讘讟诇 诇注讜诇诐 讜讬砖 砖讬注讜专讬谉 讗讞专讬诐 诪诇讘讚 讗诇讜 讘拽爪转 讗讬住讜专讬谉 讻诪讜 砖讬转讘讗专 讛讻诇 讘驻专讟 讗讞转 诇讗讞转 讜诪"诪 专讜讘 讗讬住讜专讬谉 砖讬注讜专谉 讘砖砖讬诐 讻讙讜谉 谞讘讬诇讛 讜讞讝讬专 讜讞诇讘 讜讘砖专 注讜祝 讟诪讗 讜讚讙 讟诪讗 讜讟讬驻转 讞诇讘 讘讘砖专 诇讚注转 专讜讘 诪驻专砖讬诐 讻诪讜 砖讬转讘讗专 讜讬讬谉 谞住讱 讘砖讗讬谞讜 诪讬谞讜 讜讻谉 专讜讘 讗讬住讜专讬谉 砖谞转讘砖诇 讘拽讚专讛 讜谞讬诪讜讞讜 诇砖诐 讛谉 砖诇讗 谞讬诪讜讞讜 讗诇讗 砖讛谉 讘注讬谉 讜讛讜讗 讝讜专拽谉 砖讛专讬 诪"诪 谞讗住专 讛讻诇 讘驻诇讬讟转讜 讜爪专讬讱 砖砖讬诐 砖诇 讛讬转专 讻谞讙讚 讻诇 讛讗讬住讜专 讗注"驻 砖讛讜讗 讘注讬谉 讜讝讜专拽谉 讻诪讜 砖讬转讘讗专:



讘讛专讘讛 爪讚讚讬谉 诪转注专讘 讗讬住讜专 注诐 讛讬转专 讗诇讗 砖讛讚讬谉 砖讜讛 讘讻诇 讛转注专讘讜转 讜谞讝讻专讜 讘转诇诪讜讚 讘诪拽讜诪讜转 诪驻讜讝专讬谉 讗诇讗 砖诪转讜讱 砖谞讝讻专讜 诪讛诐 拽爪转诐 讘住讜讙讬讗 讝讜 讜讛讬讗 驻诇讬讟讛 讛讘讗讛 讚专讱 讘砖讜诇 讘诪讛 砖谞讗诪专 讘诪砖谞转讬谞讜 讬专讱 砖谞转讘砖诇 讘讛 讙讬讚 讛谞砖讛 讜讛讘讗讛 讚专讱 爪诇讬 讘诪讛 砖谞讗诪专 讘住讜讙讬讗 讝讜 诇讗 砖谞讜 讗诇讗 砖谞转讘砖诇 讗讘诇 谞爪诇讛 拽讜诇祝 讜讻讜' 讜讛讘讗讛 讚专讱 驻诇讬讟转 讻诇讬 讘诪讛 砖讗诪专讜 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘 讜讻讜' 讜讛讘讗讛 讚专讱 诪诇讬讞讛 讘诪讛 砖讗诪专讜 讛谞讛讜 讗讟诪讗转讗 讚讗讬诪诇讞谉 讘讙讬讚讗 讚谞砖讬讗 讜讻谉 讘注讬专讜讘 讬讘砖 讘讬讘砖 讘诪讛 砖讗讬谉 讘讜 驻诇讬讟讛 讻讙讜谉 讘讬爪讛 讟诪讗讛 砖讗讬谉 讘讛 讗驻专讜讞 砖谞转注专讘讛 讘讟讛讜专讜转 讗谞讬 专讜讗讛 诇讘专专 讘讻讗谉 讻诇 讛讚讬谞讬谉 讚专讱 拽爪专讛 讻讚讬 砖讬讛讬讜 讻诇 讛讚讬谞讬谉 诪讝讜诪谞讬谉 诇讱 诇讛讜专讗讛 讻诇 讚专讱 诪讛诐 讘驻谞讬 注爪诪讜:



讛讚专讱 讛专讗砖讜谉 砖讘讛诐 讛讜讗 砖谞转讘砖诇 讛讗讬住讜专 注诐 讛讛讬转专 讘拽讚讬专讛 讛谉 砖谞诪讞讛 讻诇 讙讜祝 讛讗讬住讜专 诇砖诐 注讚 砖讗讬谞讜 谞讬讻专 讛谉 砖讛讗讬住讜专 讘注讬谉 注讚讬讬谉 讗诇讗 砖驻诇讬讟转讜 谞转谞讛 讟注诐 讘讛讬转专 讜讝专拽讜 讗转 讛讗讬住讜专 讜谞砖讗专 讛转讘砖讬诇 注诐 诪讛 砖谞驻诇讟 讘转讜讻讜 诪谉 讛讗讬住讜专 讜讻讘专 讘讬讗专谞讜 讗转 讚讬谞讜 讘砖砖讬诐 讜诪"诪 讗诐 讛讬讛 讚讘专 讝讛 讚讘专 讛驻讙讜诐 诪注拽专讜 讻讙讜谉 谞讘诇讛 讛诪住专讞转 讜砖专抓 讜注讻讘专 讜讻讬讜爪讗 讘讗诇讜 讬转讘讗专 讘诪住讻转 注"讝 砖讗讬谞讜 讗讜住专 转注专讜讘转讜 讘讟注诐 讜讬砖 讘讝讜 讚专讻讬诐 讻诪讜 砖讬转讘讗专 讘注"讛:



讜讛讚专讱 讛砖谞讬 讛讜讗 砖谞爪诇讛 注诪讜 讘砖驻讜讚 讗讞讚 讜讻讬爪讚 讛讜讗 讚讬谞讜 讻砖诐 砖讛讘砖讜诇 诪驻诇讬讟 讜诪讘诇讬注 讻讱 讛爪诇讬 诪驻诇讬讟 讜诪讘诇讬注 讗诇讗 砖诪"诪 讗讬谉 讛驻诇讟讛 砖诇讜 讚讜诪讛 诇讛驻诇讟讛 砖诇 讘砖讜诇 讜诪转讜讱 讻讱 讗讬谉 讞诇讜拽 讘讘讬砖讜诇 讘讬谉 讘砖专 讻讞讜砖 诇讘砖专 砖诪谉 讗诇讗 讻诇 诪讛 砖谞讗住专 讘砖诪谉 谞讗住专 讘讻讞讜砖 诪驻谞讬 砖讛讘砖讜诇 专讜讟讘 砖讘拽讚专讛 拽讜诇讟 讟注诐 讛讗讬住讜专 讜诪讜诇讬讻讜 讘讛讙专转讜 诇讻讗谉 讜诇讻讗谉 讜诪注专讘讜 讘讻诇 讛转讘砖讬诇 讜讘讻诇 讛讞转讬讻讜转 砖讘拽讚专讛 讜爪诇讬 讗讬谉 砖诐 专讜讟讘 诇讛讜诇讬讱 讗转 讛驻诇讬讟讛 诇讻讗谉 讜诇讻讗谉 讜诪转讜讱 讻讱 讗讬谉 爪专讬讱 诇讜诪专 讘讬专讱 砖谞爪诇讛 注诐 讛讙讬讚 注爪诪讜 砖讗讬谞讜 谞讗住专 讘讻讱 砖讛专讬 讗讬谉 讘讙讬讚讬谉 讘谞讜转谉 讟注诐 讜讛专讬 讗祝 讘讘砖讜诇 诪讜转专 讻诪讜 砖讘讬讗专谞讜 讗诇讗 讗祝 讗诐 谞爪诇讛 注诐 砖讜诪谉 讛讙讬讚 讜拽谞讜拽谞讜转 砖讘讜 拽讜诇祝 讜讗讜讻诇 注讚 砖诪讙讬注 诇讙讬讚 砖讞诇讘 讛讙讬讚 讗讬谞讜 诪驻注驻注 讜诪"诪 讗诐 谞爪诇讛 讘讞诇讘 讛讻诇讬讜转 讗讜 砖注诇 讛讻住诇讬诐 讜砖注诇 讛讚拽讬谉 砖讛诐 讞诇讘讬诐 讛讗住讜专讬诐 诪谉 讛转讜专讛 讗住讜专讛 讻诇 讛讞转讬讻讛 讗驻讬' 讙讚讬 砖诇诐 砖爪诇讗讜 讘讞诇讘讜 讗住讜专 诇讗讻讜诇 讗祝 诪专讗砖 讗讝谞讜 砖讞诇讘讬诐 讗诇讜 诪驻注驻注讬诐 讛诐 讜讞讜诐 讛讗讜专 诪讜诇讬讻谉 讘讻诇讜 讘诪讛 讚讘专讬诐 讗诪讜专讬诐 讘讘讛诪讛 砖讗讬谞讛 讻讞讜砖讛 讗注"驻 砖讗讬谞讛 讙诐 讻谉 砖诪谞讛 讗诇讗 砖讛讬讗 诪诪讜爪注转 讗讘诇 讻讞讜砖讛 讗讬谉 讞诇讘 砖诇讛 诪驻注驻注 讜拽讜诇祝 讜讗讜讻诇 注讚 砖诪讙讬注 诇讞诇讘 谞诪爪讗 砖讛讘砖讜诇 讗住讜专 讘讻诇谉 讜讛爪诇讬 讗讬谞讜 讗讜住专 讗诇讗 讘讞诇讘 砖诇 转讜专讛 讜讘讘讛诪讛 砖讗讬谞讛 讻讞讜砖讛 讜讻谉 讛讚讬谉 讘讻诇 讛拽专讜诪讜转 讜讛讞讜讟讬谉 讛讗住讜专讬谉 诪砖讜诐 讞诇讘 讜诇讜讘谉 砖讘讻讜诇讬讗 诇讚注转 讛讗讜住专讜 砖谞爪诇讜 注诐 讛讘砖专 砖讗讬谉 爪专讬讻讬谉 讗诇讗 拽诇讬驻讛 讘注诇诪讗 讜讝讛讜 砖讗诪专讜 讻讗谉 讻讜诇讬讗 讘讞诇讘讛 讛讜转 讻诇讜诪专 砖谞爪诇讬转 注诐 讛讞讜讟讬谉 讜讛诇讜讘谉 讜讛拽专讜诐 砖讗祝 讛讜讗 讗住讜专 诪砖讜诐 讞诇讘 讜讛讜讗 讞诇讘 讻讞讜砖 讛专讘讛 讜讻谉 砖拽专讜诐 诪驻住讬拽 讘讗诪爪注 讜讬砖 讗讜诪专讬诐 砖讻讱 讛讚讬谉 讘拽讚专讛 讗诐 诇讗 讻住讛 讗讜转谉 讛专讜讟讘 讜诇讗 谞讬注专 讜诇讗 讻住讛 讻讙讜谉 讗诇讜 砖讘诪专讞砖转 讗诐 谞讬讻专 讛讗讬住讜专 诇爪讚 讛诪讙讜诇讛 砖讘讛:



讜拽讜诇祝 讜讗讜讻诇 砖讗诪专谞讜 驻讬专讜砖讜 砖讗讜讻诇 讻诇 讛讘砖专 讜诪谞讬讞 讻讚讬 拽诇讬驻讛 住诪讜讱 诇讞诇讘 讜讬砖 诪讞诪讬专讬谉 讘砖讜诪谉 讛讙讬讚 讜讘讞诇讘 砖诇 讻讞讜砖讛 诇讛爪专讬讱 讛注诪拽讛 讛谞拽专讗转 讘诇砖讜谉 转诇诪讜讚 谞讟讬诇转 诪拽讜诐 讜讗注"驻 砖专讗讜讬 诇讛讜专讜转 讻谉 诪"诪 砖讟转 讛讛诇讻讛 诪注讬讚讛 诇谞讜 砖讚讬 诇谞讜 讘拽诇讬驻讛 砖讛专讬 住转诐 讗诪专讜 拽讜诇祝 讜讗讜讻诇 讜讗注"驻 砖讛诐 诪讘讬讗讬诐 专讗讬讛 诪诪讛 砖讗诪专讜 讘驻住讞 砖谞讬 注"讛 讘' 谞讟祝 诪专讜讟讘 注诇 讛讞专住 讜讞讝专 讬讟讜诇 讗转 诪拽讜诪讜 讜砖讜诪谉 诪讜注讟 讻讝讛 砖谞讟祝 注诇 讛讞专住 讗讬 讗驻砖专 砖诇讗 讬讛讗 讞诇讘 讻讞讜砖 诪驻注驻注 讻诪讛讜 讘讝讜 讗驻砖专 诪转讜讱 砖讞讜讝专 讘诪拽讜诐 讬讚讜注 爪专讬讱 谞讟讬诇转 诪拽讜诐:



砖讗专 讗讬住讜专讬谉 砖谞转讞讘讜 讘讘砖专 讛爪诇讬 讜注讜诪讚讬谉 讘转讜讻讜 讻讞诇讘 讘讘砖专 讻讙讜谉 砖讞转讱 讘砖专 讛爪诇讬 讜诪诇讗 讛讞转讱 讘讞讝讬专 讗讜 讘谞讘诇讛 讜讻讬讜爪讗 讘讗诇讜 讻诇谉 谞讚讜谞讬谉 讘诪驻注驻注讬谉 讜爪专讬讱 砖砖讬诐 砖诇 讛讬转专 讘讻讚讬 砖讬注讜专 讻诇 讛讗讬住讜专 讜讻谉 谞讘诇讛 讜砖讞讜讟讛 讘砖驻讜讚 讗讞讚 讜谞讜讙注讬谉 讝讛 讘讝讛 讘砖注讛 砖讛诐 谞爪诇讬诐 讜讻讬讜爪讗 讘讗诇讜 讜讗诐 谞驻诇 讗讬住讜专 讝讛 讘诪拽讜诐 讬讚讜注 诪谉 讛讞转讬讻讛 谞讜讟诇 讗转 诪拽讜诪讜:



诪诪讛 砖讻转讘谞讜 诇诪讚转 讘诪讛 砖讗诪专讜 讻讗谉 讗诪专 砖诪讜讗诇 诇讗 砖谞讜 讗诇讗 砖谞转讘砖诇 讘讛 讗讘诇 谞爪诇讛 拽讜诇祝 讜讗讜讻诇 讜讻讜' 讜讛拽砖讜 诪讝讜 砖讗诪专讜 讙讚讬 砖爪诇讗讜 讘讞诇讘讜 讗住讜专 讜讻讜' 讜转讬专抓 砖讗谞讬 讞诇讘 讚诪驻注驻注 讜讛拽砖讜 讘讛 讚专' 讬讜讞谞谉 砖专讬 讗祝 讘爪诇讗讜 讘讞诇讘讜 讜转讬专抓 讛讛讜讗 讻讞讜砖 讛讜讛 讜讗讬谉 讞诇讘讜 诪驻注驻注 讜讗祝 讘砖讗讬谉 砖诐 砖砖讬诐 拽讜诇祝 讜诪"诪 讬砖 诪驻专砖讬诐 讻讞讜砖 讛讜讛 讜讬砖 讘讙讚讬 砖砖讬诐 诇讘讟诇讜 讜诇砖讟讛 讝讜 讗祝 讘讻讞讜砖 讟注讜谉 砖砖讬诐 讘讻诇 讞诇讘 砖诇 转讜专讛 讗诇讗 砖讙讚讜诇讬 讛讚讜专 诪讬讞讜 讘驻讬' 讝讛 讘讟注诐 谞讻讜谉 讜讛讜讗 砖讘讜讚讗讬 转讬专讜抓 讝讛 专"诇 讛讛讜讗 讻讞讜砖 讛讜讛 诇讚注转 砖诪讜讗诇 谞讗诪专 讻诇讛 砖诪注转讗 讘转专 砖诪讜讗诇 讙专讬专讗 讜讗诐 讻谉 诪住拽谞讗 讝讜 讗祝 砖诪讜讗诇 诪讜讚讛 讘讛 讜讗讬 诪砖讜诐 讘讟讜诇 砖砖讬诐 谞讙注讜 讘讛 讛讬讗讱 讛讜专讛 讘讛 砖诪讜讗诇 讜讛专讬 诇讚注转讜 诪讬谉 讘诪讬谞讜 诇讗 讘讟讬诇 砖讛专讬 讛讜讗 住讜讘专 讻专' 讬讛讜讚讛 讻讚讗讬转讗 讘讗讞专讜谉 砖诇 注"讝 注"讙 讘' 讗诇讗 讜讚讗讬 讗祝 讘讻讞讜砖 讗讬谉 讘讙讚讬 砖砖讬诐 讘讻讚讬 讻诇 讛讞诇讘 讗诇讗 砖驻讬专讜砖讜 砖讞诇讘讜 砖诇 讻讞讜砖 讗讬谞讜 诪驻注驻注 讜讗祝 讘砖讗讬谉 讘讜 砖砖讬诐 拽讜诇祝 讜讗讜讻诇 讜讻谉 讛讘讬讗讜 专讗讬讛 诪讛谞讛讜 讗讟诪讗转讗 讚讗讬诪诇讞谉 讘讙讬讚讗 谞砖讬讗 讜诪讚讗住专 诇讛讜 专讘讬谞讗 讜讚讗讬 诇讗 讛讜讛 讘讬讛 砖砖讬诐 讜讗注驻"讻 讛转讬专讜诐 诪砖讜诐 讚诪诇讬讞 讻爪诇讬 讻诪讜 砖讬转讘讗专 讜诪驻谞讬 砖讞诇讘 讛讙讬讚 讻讞讜砖 讛讜讗 讜讗讬谞讜 诪驻注驻注:



讬砖 讘讝讛 爪讚 砖诇讬砖讬 讜讛讜讗 砖诇讗 谞转讘砖诇 注诪讜 讘拽讚专讛 讗讞转 讜诇讗 谞爪诇讛 注诪讜 讘砖驻讜讚 讗讞讚 讗诇讗 砖谞爪诇讛 讗讬住讜专 讘爪讚 讛讬转专 讘转谞讜专 讗讞讚 讜诇讗 谞讙注讜 讝讛 讘讝讛 讻讙讜谉 砖讛诐 讘砖谞讬 砖驻讜讚讬谉 讗讜 讘砖驻讜讚 讗讞讚 专讞讜拽讬诐 讝讛 诪讝讛 注讚 砖讗讬 讗驻砖专 诇诇讞讜转 讛讬讜爪讗 诪讝讛 诇讬讙注 讘讞讘专讜 讜讗讬谉 讻讗谉 讗讬住讜专 诪讞诪转 转注专讜讘转 诪诪砖讜转 讗诇讗 诪爪讚 转注专讜讘转 讛讘讗 诪讞诪转 专讬讞 讜讻讬爪讚 讛讜讗 讚讬谞诐 讬转讘讗专 讘诪住讻转 驻住讞 砖谞讬 砖讘砖专 谞讘诇讛 讻讞讜砖 砖爪诇讗讜 讘转谞讜专 讗讞讚 注诐 讘砖专 砖讞讜讟讛 讻讞讜砖 讛讜讗讬诇 讜砖谞讬讛诐 讻讞讜砖讬诐 讗讬谉 讻讗谉 讗讬住讜专 讻诇诇 讗讘诇 讗诐 讛讬讛 讗讞讚 诪讛诐 砖诪谉 谞讞诇拽讜 砖诐 专讘 讜诇讜讬 讜讛讜讗 砖诇讚注转 专讘 讗住讜专讛 讜诇讗 住讜祝 讚讘专 砖讘砖专 讛谞讘诇讛 砖诪谉 讜讘砖专 讛砖讞讜讟讛 讻讞讜砖 砖讛砖讞讜讟讛 诪转驻讟诪转 诪谉 讛谞讘诇讛 讗诇讗 讗祝 讗诐 讘砖专 讛谞讘诇讛 讻讞讜砖 讛讜讗讬诇 讜讘砖专 讛砖讞讜讟讛 砖诪谉 讛专讬 讛谞讘诇讛 诪转驻讟诪转 诪谉 讛砖讞讜讟讛 讜讞讜讝专转 讜诪驻讟诪转 讜讛专讬 讛讬讗 谞砖讻专转 讜诇讘住讜祝 砖讜讻专转 讜诇讚注转 诇讜讬 诪讜转专 讗祝 讘砖讘砖专 讛谞讘诇讛 砖诪谉 讜讘砖专 讛砖讞讜讟讛 讻讞讜砖 砖讗讬谉 驻讟讜诐 讛讘讗 诪爪讚 讛专讬讞 讻诇讜诐 讜讛专讘讛 诪谉 讛讙讗讜谞讬诐 驻住拽讜 讻专讘 诇讗住讜专 讗祝 讘讚讬注讘讚 讜讻谉 诇讚注转诐 讘砖专 讜讙讘谞讛 砖谞爪诇讜 讘转谞讜专 讗讞讚 谞讗住专讜 讜讻谉 讻诇 讻讬讜爪讗 讘讗诇讜 讜诪诪讛 砖讗诪专讜 讘专讜讚讛 驻转 讞诪讛 讜谞转谞讜 注诇 讞讘讬转 讬讬谉 砖诇 转专讜诪讛 砖讘驻转 讞诪讛 讜讞讘讬转 驻转讜讞讛 讗诪专讜 讘讗讞专讜谉 砖诇 注"讝 讚讻诇讬 注诇诪讗 诇讗 驻诇讬讙讬 讚讗住讜专 讜讝讜 讜讚讗讬 讻驻转 讞诪讛 讜讞讘讬转 驻转讜讞讛 讛讬讗 讜讻诇 讻讬 讛讗讬 专讬讞讗 诪讬诇转讗 讛讬讗 砖讻讞 讛讗砖 讙讚讜诇 讜诪注专讘 讛讟注诪讬诐 讚专讱 驻讟讜诐 讜讻谉 诪诪讛 砖讗诪专讜 讘驻住讞讬诐 驻专拽 爪讜诇讬谉 注"讜 讘' 驻转 砖讗驻讗讛 讘爪诇讬 讗住讜专 诇讗讻诇讜 讘讻转讞 讜讻谉 讛讛讜讗 讘讬谞讬转讗 讚讗讬讟讜讗讬 讘讛讚讬 讘讬砖专讗 讜讗住专讜讛 诇诪讬讻诇 讘讻讜转讞讗 讜讻谉 诪诪讛 砖讗诪专讜 砖诐 讗讬谉 爪讜诇讬谉 砖谞讬 驻住讞讬诐 讻讗讞讚 诪驻谞讬 讛转注专讜讘转 讜住转诪讗 讚诪讬诇转讗 转注专讜讘转 讟注诪讬诐 拽讗诪专 讜谞诪爪讗 讟注诪讜 砖诇 讝讛 讘讝讛 讜讛讜讬讛 诇讛 讘讗讜转讛 讘诇讬注讛 讗讻讬诇讛 砖诇讗 诇诪谞讜讬讬讜 讜讗注"驻 砖讛注诪讬讚讜讛 砖诐 诪讞砖砖 转注专讜讘讜转 讙讜驻讬诐 砖诪讗 讬转讞诇祝 驻住讞讜 砖诇 讝讛 诇讝讛 讜讛讻讬 谞诪讬 诪住转讘专讗 诪讚拽讗诪专 注诇讛 讗驻讬' 讙讚讬 讜讟诇讛 讻诇讜诪专 砖讗讬谉 讞砖砖 讛讞讬诇讜祝 诪爪讜讬 讘讛诐 讜讗诇讜 诪讞砖砖 注讬专讜讘 讟注诪讬诐 诇讗 讛讬讛 诇讜 诇讜诪专 讗驻讬' 讙讚讬 讜讟诇讛 砖诇注谞讬谉 注讬专讜讘 讟注诪讬诐 讙讚讬 讜讟诇讛 砖讜讛 讛讜讗 注诐 讙讚讬 讜讙讚讬 讻讘专 转讬专爪讛 专讘 砖诐 讚转专讜讬讛讜 转谞谞讛讜 讚诪驻谞讬 讛转注专讜讘转 讚拽讗诪专 讘专讬砖讗 驻讬专讜砖讜 注讬专讜讘 讟注诪讬诐 讻住转诐 诇砖讜谉 转注专讜讘转 讜诪讛 砖讗诪专 讗讞专 讻谉 讗驻讬' 讙讚讬 讜讟诇讛 讻诇讜诪专 讗驻讬' 讘诪拽讜诐 砖讗讬谉 诇讞讜砖 诇注讬专讜讘 讟注诪讬诐 讻讙讜谉 砖爪诇讗讜 讻注讬谉 砖转讬 拽讚专讜转 专"诇 砖驻讜讚 诪讻讗谉 讜砖驻讜讚 诪讻讗谉 讜转诇 砖诇 讙讞诇讬诐 讘讗诪爪注 讗讜 诪讞讬爪讛 讗讞专转 诪"诪 讗住讜专 诪讞砖砖 转注专讜讘转 讙讜驻讬诐 专"诇 砖讬转讞诇驻讜 砖诇 讝讛 讘砖诇 讝讛 讜谞诪爪讗 讗讻讬诇讛 讙讜驻讛 砖诇讗 诇诪谞讜讬讬讜 讜讗驻讬' 讙讚讬 讜讟诇讛 砖讗讬谉 讛讞讬诇讜祝 诪爪讜讬 讘讛诐 讜诪"诪 讙讚讜诇讬 讛驻讜住拽讬诐 讜讛诪讞讘专讬诐 驻住拽讜 讻诇讜讬 讜诪诪讛 砖讛讘讬讗 讘讟注诪讜 注诇讬讛 专讬讞讗 诇讗讜 诪讬诇转讗 讛讬讗 砖讛讬讗 讛诇讻讛 驻住讜拽讛 讜讻谉 专讗讬讛 诇讝讛 诇讚注转讬 诪讛 砖讗诪专讜 砖诐 注讘讚 诇讜讬 注讜讘讚讗 讘讙讚讬 讜讚讘专 讗讞专 讜诪注砖讛 专讘 讜诪讛 砖讛讘讬讗讜 讛讗讜住专讬诐 专讗讬讛 诪驻转 讞诪讛 讜讞讘讬转 驻转讜讞讛 讗讬谞讛 讛诇讻讛 讗诇讗 讗祝 讘讚专讱 讝讛 讻诇 砖讘驻转 讞讟讬诐 诪讜转专转 讻诪讜 砖驻住拽谞讜 讘讗讞专讜谉 砖诇 注"讝 讜诇讗 谞讗住专 讗诇讗 讘讚专讱 讜讘砖讬注讜专讬谉 讜诪驻谞讬 砖讛谉 砖讜讗讘讜转 讜诪诪砖讜转 讛讗讬住讜专 谞讘诇注 讘讛谉 讻诪讜 砖讘讬讗专谞讜 砖诐 讜诪讛 砖讛讘讬讗讜 专讗讬讛 诪驻转 砖讗驻讗讛 注诐 讛爪诇讬 专"诇 讘转谞讜专 讗讞讚 讘讻讚讬 砖讛驻转 诪转驻讟诐 诪专讬讞 讛爪诇讬 砖讗住讜专 诇讗讻诇讛 讘讻讜转讞 讜诪砖讜诐 专讬讞 讘砖专 砖讘讛 讜讻谉 讛讛讬讗 讘讬谞讬转讗 专"诇 讚讙 讚讗讬讟讜讗讬 讘讛讚讬 讘讬砖专讗 专"诇 讘转谞讜专 讗讞讚 讘讻讚讬 拽讬专讜讘 砖讛讚讙 讗驻砖专 诇讛转驻讟诐 诪谉 讛讘砖专 讜讗住专讜讛 诇诪讬讻诇 讘讻讜转讞讗 讗讬谉 专讗讬讛 诪讻讗谉 诇讗住讜专 讘讗讞专讜转 砖讗祝 诇讚注转谞讜 讘讗诇讜 讻讱 讛讜讗 砖讗祝 诇讜讬 诇讗 讛转讬专 诇注砖讜转 讻谉 诇讻转讞诇讛 讗诇讗 讘讚讬注讘讚 讜讻讚拽讗诪专 砖爪诇讗讜 讜讗诇讜 讛讜讗讬诇 讜讗驻砖专 诇讗讻诇谉 砖诇讗 讘讻讜转讞 讗诐 讗转讛 诪转讬专 讘讻讱 讛专讬 讛讜讗 讻讗诇讜 讗转讛 诪转讬专诐 诇注砖讜转 讻谉 诇讻转讞诇讛 讜讗注"驻 砖讘转诇诪讜讚 讛诪注专讘 谞专讗讛 砖诇讜讬 讗祝 诇讻转讞诇讛 讛转讬专 讜讻诪讜 砖讗诪专讜 砖诐 诪讛讜 诇爪诇讜转 砖谞讬 砖驻讜讚讬谉 讗讞讚 砖诇 砖讞讜讟讛 讜讗讞讚 砖诇 谞讘诇讛 讘转谞讜专 讗讞讚 讬专诪讬讛 讘砖诐 专讘 讗诪专 讗住讜专 讜砖诪讜讗诇 讘砖诐 诇讜讬 讗诪专 诪讜转专 诇讬砖谞讗 讚转诇诪讜讚 讘讘诇讬 注讬拽专 讚诪讜拽诪讬 驻诇讜讙转讬讛讜 讘讚讬注讘讚 讻讚拽讗诪专 砖爪诇讗讜 讜讗注"驻 砖讛拽砖讜 诇诇讜讬 诪讝讜 砖讗诪专讜 讗讬谉 爪讜诇讬谉 砖谞讬 驻住讞讬诐 讜讻讜' 讜诪讚拽讗诪专 注诇讛 讗驻讬' 讙讚讬 讜讟诇讛 讜诇讚讘专讬讱 讛讬讛 诇讜 诇转专抓 讛讛讬讗 诇讻转讞诇讛 讜讗谞讗 讘讚讬注讘讚 拽讗诪讬谞讗 讗讬谉 讝讛 讻诇讜诐 砖讻诇 砖讗转讛 诪转讬专 讘谞讘诇讛 讜砖讞讜讟讛 讘讚讬注讘讚 专讗讜讬 诇讛转讬专 讘爪诇讬讬转 砖谞讬 驻住讞讬诐 诇讻转讞诇讛 讗讞专 砖讛讻诇 讛讬转专 讜讗讬谉 讘讜 讗讬住讜专 讗诇讗 诪讞讘讜专讛 诇讞讘讜专讛 讜讗祝 讻砖转驻专砖 讚讘专讬讜 砖诇 诇讜讬 诇讻转讞诇讛 讻讚注转 转诇诪讜讚 讛诪注专讘 驻转 砖讗驻讗讛 讘爪诇讬 讜讘讬谞讬转讗 讚讗讬讟讜讗讬 讘讛讚讬 讘砖专讗 砖讗谞讬 诪砖讜诐 讞讜诪专讗 讚讘砖专 讘讞诇讘 讗讜 砖诪讗 讛讜讛 诇讬讛 讚讘专 砖讬砖 诇讜 诪转讬专讬谉 讛讜讗讬诇 讜讗驻砖专 诇讗讻诇谉 砖诇讗 讘讻讜转讞 讜诇讗 讚讘专 砖讬砖 诇讜 诪转讬专讬谉 砖讛专讬 讚讘专 砖讬砖 诇讜 诪转讬专讬谉 讗讬谞讜 讗诪讜专 讗诇讗 讘诪讬谞讜 讻诪讜 砖讘讬讗专谞讜 讘谞讚专讬诐 讜讘讻诪讛 诪拽讜诪讜转 讗诇讗 讻注讬谉 讚讘专 砖讬砖 诇讜 诪转讬专讬谉 讜诪讛 砖讛讘讬讗讜 诪爪诇讬讬转 砖谞讬 驻住讞讬诐 讛专讬 驻讬专砖讛 诇讜讬 讘转注专讜讘转 讙讜驻讬诐 讜讛讬讬谞讜 讚拽讗诪专 注诇讛 讗驻讬' 讙讚讬 讜讟诇讛 讜讗注"驻 砖转讬专爪讛 专讘 诇砖讟转讜 砖谞讜讬讬讗 讚讞讬拽讗 讛讬讗 讜诇讗 住诪讻讬谞谉 注诇讬讛:



讜讗祝 讙讚讜诇讬 讛驻讜住拽讬诐 诪讜住讬驻讬诐 专讗讬讛 砖诇讗 讗诪专讛 专讘 讗诇讗 砖住讜讘专 讻专' 讬讛讜讚讛 讚诪讬谉 讘诪讬谞讜 诇讗 讘讟讬诇 讜讛讜讛 诇讬讛 专讬讞 讛讗讬住讜专 讘诪砖讛讜 讘诪讬谞讜 讚诇讗 讘讟讬诇 讜讻诪讜 砖谞讗诪专 讘驻专拽 讝讛 注谞讬谉 讞转讬讻转 讗讬住讜专 砖注讜诇讛 诇转讜讱 讞转讬讻讜转 砖诇 讛讬转专 讻讬讜谉 砖谞转谉 讟注诐 讘讞转讬讻讛 讞转讬讻讛 注爪诪讛 谞注砖讬转 [谞讘诇讛] 讜讗诪专讜 砖诐 讻诪讗谉 讗诪专讛 专讘 诇砖诪注转讬讛 讻专' 讬讛讜讚讛 讗讘诇 诇专讘谞谉 讗祝 讙讜祝 讛讗讬住讜专 讘讟诇 讘砖砖讬诐 讻诇 砖讻谉 专讬讞讗 讘注诇诪讗 讜讗注"驻 砖讝讜 讗讬谞讛 专讗讬讛 诇讚注转讬 砖讗祝 讻讗谉 讗谞讜 住讜讘专讬诐 砖讛驻讟讜诐 谞讜转谉 讟注诐 诪专讜讘 讞讜诐 讛讗砖 讜讗讬谞讜 讚讜诪讛 诇驻转 转讬讛讗讬 砖讛讜讗 爪讜谞谉 讜诇讗 诇诪砖讛讜 砖讗讬谉 讘讜 砖讜诐 讟注诐 讚讬讜 砖诪爪讚 讝讛 讜讛讗 讗讜转诐 砖讗讜转讜 诇讻转讞诇讛 讛讗 讘讚讬注讘讚 诇讗 讜拽讘诇转讬 诪专讘讜转讬 讘砖讬注讜专 专讞讘 讝讛 砖讛讜讗 讘砖讬砖 讘讬谉 砖谞讬 讛砖驻讜讚讬诐 讗讜讬专 讻砖讬注讜专 专讜讞讘 砖谞讬讛诐 讜讻谉 诪讜讚讬诐 砖讗诐 谞转讘砖诇讜 讘拽讚专讜转 讝讜 诇注爪诪讛 讜讝讜 诇注爪诪讛 讜讛讘砖专 讗讬谞讜 讬讜爪讗 讞讜抓 诇拽讚专讛 讗驻讬' 讛讬讜 讛讞专住讬诐 谞讜讙注讬诐 讝讛 讘讝讛 讜讗驻讬' 讛讬讜 驻讬讜转 讛拽讚专讜转 诪讙讜诇讬谉 诪讜转专 讗祝 诇讻转讞诇讛 砖讛专讬 讗讬谉 讛专讬讞 诪转驻讝专 诇爪讚讚讬谉 讗诇讗 诇诪注诇讛 讜讻诪讜 砖讗诪专讜 砖诐 讻注讬谉 砖转讬 拽讚专讜转 讜讻谉 讛讚讬谉 讘诪专讞砖转 砖讗讬谉 讛讘砖专 讬讜爪讗 讞讜爪讛 诇讛 讜讻谉 讘讻诇 讚讘专 砖讬砖 诇讜 住讘讬讘讜转 砖诇 注讬住讛 讘讚驻谞讜转讬讜 砖讛讜讗 讞讜爪抓 讘驻谞讬 讛专讬讞 砖诇讗 诇讛转驻讝专 讘爪讚讚讬谉 讗诇讗 讘讗讜讬专 讚专讱 诪注诇讛 讜讻谉 诪转讬专讬谉 讘讻诇 砖讬砖 讗讬讝讜 诪讞讬爪讛 讘讬谞转讬诐 讜讻诇 砖讻谉 讘讗诇讜 讛讟驻诇讜转 讛谞拽专讗讜转 驻讗谞讗讚讗砖 讗诇讗 砖讘讗诇讜 诪转讜讱 砖讝讬讘转 讛专讜讟讘 诪爪讜讬 讘讛诐 讬砖 诪爪专讬讻讬谉 诇讬转谉 爪讬讘讜专 砖诇 讗驻专 讗讜 砖诇 讙讞诇讬诐 讘讗诪爪注 砖诇讗 讬转注专讘讜 讜讗讬谞讬 诪讜讚讛 讘讻讱 砖讗祝 讻砖讬讗专注 讻谉 讗讬谉 讛驻讟讜诐 讛讬讜爪讗 诪讗讜转讜 专讜讟讘 讛讝讘 讞讜讝专 讜诪驻讟诐 讻诇诇 讗诇讗 砖讻诇 砖讬砖 诇讞讜砖 讘讜 诇诪讙注 讜讚讗讬 专讗讜讬 诇讛讝讛专 砖诪讗 转讗诪专 谞讞讜砖 诇爪谞讜专讜转 讻讘专 讛转讘讗专 讘诪住讻转 注"讝 砖砖讜驻转 讬砖专讗诇 拽讚专转讜 讗爪诇 讙讜讬 讜讗讬谞讜 讞讜砖砖 诇讗 诇讞诇讬驻讬讜 专"诇 砖讬讞诇讬祝 诇讜 讛讙讜讬 谞讘诇讛 谞讘诇讛 讘砖讞讜讟讛 讘讛讞讝专转 驻谞讬讜 讜讻谉 讗讬谞讜 讞讜砖砖 诇爪谞讜专讜转 讻诪讜 砖讬转讘讗专 砖诐 讘注"讛 砖讛爪谞讜专讜转 诪讬注讜讟讗 讚诪讬注讜讟讗 讜讻诇 砖讗讬谞讜 诪爪讜讬 讗讬谉 讞讜砖砖讬谉 诇讛诐:



讜讻诇 砖讗住专谞讜 讘讗讬住讜专 讗爪诇 讛讬转专 讻讱 讛讚讬谉 讘讙讘讬谞讛 讗爪诇 讘砖专 砖讗讜住专讬谉 诇讻转讞诇讛 讻诇 砖讗驻砖专 砖讬拽讘诇 讛讗讞讚 驻讟讜诐 砖诇 讞讘专讜 讜诪"诪 讘讟驻诇讜转 砖诇 讘砖专 讜讙讘讬谞讛 谞讛讙讜 诇讛转讬专 诪爪讚 诪讞讬爪转 讛注讬住讛 讘谞讜转 讝专讬讝讜转 谞讜讛讙讜转 诇讛谞讬讞 爪讬讘讜专 砖诇 讙讞诇讬诐 讗讜 砖诇 专诪抓 讘讗诪爪注 诪讞砖砖 砖诪讗 讬讝讜讘 诪讛谉 专讜讟讘 讜讬讛讗 谞讜讙注 讝讛 讘砖诇 讝讛 讜讝讛讜 砖讗住专讜 讘讛讛讜讗 讘讬谞讬转讗 讻诪讜 砖讛讜讝讻专 讜讻谉 讛讚讬谉 讘讘讬爪讛 讛诪讟讜讙谞转 住诪讜讱 诇讘砖专 讘诪讞讘转 讗讞转 讗注"驻 砖讗讬谉 砖诐 讗诇讗 砖讜诪谉 诪讜注讟 砖讗讬谉 诇讜诪专 砖讬讛讗 讛专讜讟讘 诪讜诇讬讱 诪诪砖讜 砖诇 讝讛 讗爪诇 讝讛 讗诇讗 驻讟讜诐 诪爪讚 讛专讬讞 砖讗住讜专 诇讗讻讜诇 讗讜转讛 讘讬爪讛 讘讙讘讬谞讛 讘讬讞讚 诇讻转讞诇讛 讗诇讗 砖讗讜讻诇 讛讙讘讬谞讛 讗讞专讬讛 砖讗讬谉 诪讞诪讬专讬谉 诇讗住专讜 讗诇讗 讘讬讞讚 讗讞专 砖诇讗 讗讻诇 诪诪砖讜转 讛讘砖专 讜讻谉 诇讻诇 讻讬讜爪讗 讘讝讛:



讬砖 讘讝讛 爪讚 专讘讬注讬 讜讛讜讗 砖讗讬谉 讛讗讬住讜专 诪转讘砖诇 讜诇讗 谞爪诇讛 注诐 讛讛讬转专 诇讗 讘拽讚专讛 讗讞转 讜诇讗 讘砖驻讜讚 讗讞讚 讜诇讗 讘转谞讜专 讗讞讚 讗诇讗 讝讛 诇注爪诪讜 讜讝讛 诇注爪诪讜 讜讛讜住专讜 诪注诇 讙讘讬 讛讗砖 讜讗讞"讻 谞讜讙注讬谉 讝讛 讘讝讛 讜讚讘专 讝讛 讙诐 讻谉 诪转讘讗专 讘诪住讻转 驻住讞 砖谞讬 讜诪住转注祝 诇讻诪讛 注谞驻讬诐:



讜讻讬爪讚 讛讜讗 讚讬谞诐 谞讙注 讘砖专 讞诐 砖诇 讗讬住讜专 讘讘砖专 讞诐 砖诇 讛讬转专 讗讞专 砖讛讜住专讜 诪注诇 讛讗砖 砖讗诇讜 讘注讜讚 砖讛讜讗 注诇 讛讗砖 讛专讬 讛讜讗 讻谞转讘砖诇 注诪讜 讗讘诇 诇讗讞专 砖讛讜住专讜 诪注诇 讛讗砖 讬砖 诪讬 砖讗讜诪专 砖讚讬 诇讜 讘拽诇讬驻讛 讻注讬谉 诪讛 砖讗诪专讜 讘驻住讞讬诐 砖讗诐 谞讙注 讛驻住讞 讘讞专住讜 砖诇 转谞讜专 拽讜诇祝 讗转 诪拽讜诪讜 讜诪讙讚讜诇讬 讛诪驻专砖讬诐 诪爪专讬讻讬谉 讘讝讜 谞讟讬诇转 诪拽讜诐 讜讛讜讗 讛注诪拽讛 讬转讬专讛 注诇 讛拽诇讬驻讛 讜讗讬谉 讝讛 讚讜诪讛 诇谞讙注 讘讞专住讜 砖诇 转谞讜专 砖讞专住 讛转谞讜专 讗讬谉 讘讜 讗讬住讜专 诪爪讚 注爪诪讜 讗诇讗 砖讛讜讗 讗讜住专讜 诪爪讚 砖注讜砖讛讜 爪诇讬 诪讞诪转 讚讘专 讗讞专 讜讗谞讜 诇爪诇讬 讗砖 讗谞讜 爪专讬讻讬诐 讜谞转讘专专 诇讞讻诪讬诐 砖讞专住讜 砖诇 转谞讜专 讗讬谞讜 爪讜诇讛 讘诪讙注讜 讗诇讗 讘讻讚讬 拽诇讬驻讛 讗讘诇 讘砖专 讞诐 讘讘砖专 讞诐 讗讬 讗驻砖专 诇讘砖专 讞诐 讘诇讗 专讜讟讘 讜讛专讜讟讘 谞讻谞住 讘注诪拽 讗祝 讘谞讙讬注讛 讜讗讬谉 讝讛 讚讜诪讛 讗诇讗 诇诪讛 砖讗诪专讜 砖诐 谞讟祝 诪专讜讟讘讜 注诇 讛讞专住 讜讞讝专 讜谞讙注 讘驻住讞 讬讟讜诇 讗转 诪拽讜诪讜 讜诪"诪 讬砖 诪讻专讬注讬谉 砖讗诐 砖讛讛 讘砖专 讝讛 注诇 讞讘讬专讜 讗驻讬' 砖讬注讜专 诪讜注讟 爪专讬讱 谞讟讬诇转 诪拽讜诐 讗讘诇 讗诐 诇讗 砖讛讛 讗诇讗 砖谞讙注 讘讛 谞讙讬注讛 讘注诇诪讗 讚讬 诇讜 讘拽诇讬驻讛 讜讬专讗讛 诇讬 砖讗诐 诇讗 注诪讚 讝讛 注诇 讙讘讬 讝讛 讗诇讗 砖谞讙注讜 讝讜 讘讝讜 讘爪讚讬讛谉 讗祝 讘砖讛讬讬讛 讚讬 诇讜 讘拽诇讬驻讛 讜诪"诪 讻诇 砖讬砖 诇讜诪专 讘讜 砖讗讬谉 砖诐 专讜讟讘 讗诇讗 砖讛讜讗 谞讙讜讘 讘谞讙讜讘 讚讬 诇讜 讘拽诇讬驻讛 讜拽诇讬驻讛 讝讜 讗讜 谞讟讬诇转 诪拽讜诐 讗驻讬' 讛讬讛 砖诐 砖砖讬诐 砖诇 讛讬转专 爪专讬讱 诇拽诇讜祝 讗讜 诇讬讟讜诇 讗转 诪拽讜诪讜 讛讬讛 爪讜谞谉 讘爪讜谞谉 讚讬 诇讜 讘讛讚讞讛 讗讜 拽谞讜讞 讗讜 讘讙专讬专讛 讛讻诇 诇驻讬 诪讛 砖讛讜讗 讛注谞讬谉:



讛讬讛 讗讞讚 讞诐 讜讗讞讚 爪讜谞谉 讗诐 注诪讚讜 讝讛 注诇 讙讘 讝讛 讛专讬 讛转讞转讜谉 讙讜讘专 讜讗诐 讛转讞转讜谉 讞诐 讚讬谞讜 讻讗诇讜 讛讬讜 砖谞讬讛诐 讞诪讬诐 讜讗诐 讛转讞转讜谉 爪讜谞谉 讚讬谞讜 讻讗诇讜 讛讬讜 砖谞讬讛诐 爪讜谞谞讬谉 讛讬讛 讗讞讚 诪讗诇讜 讚讘专 诇讞 讻讙讜谉 讞诇讘 砖谞驻诇 注诇 讛讘砖专 讗讜 谞讘讬诇讛 讘拽讚讬专讛 砖诇 转讘砖讬诇 讗讞专 砖讛讜住专讛 诪注诇 讛讗砖 讝讜 讛讬讗 砖谞讞诇拽讜 注诇讬讛 专讘 讜砖诪讜讗诇 讘转诇诪讜讚 驻住讞 砖谞讬 讜诇注谞讬谉 驻住拽 讗诐 讛讬讛 讞诐 诇转讜讱 讞诐 讛讻诇 讗住讜专 讗讗"讻 讬砖 讘讗讞讚 砖砖讬诐 讻谞讙讚 讻诇 讛讗讬住讜专 讻讚讬谉 讞诐 诇转讜讱 讞诐 讜讗诐 讛注诇讬讜谉 讞诐 讜讛转讞转讜谉 爪讜谞谉 讛讬讘砖 讟注讜谉 拽诇讬驻讛 讜讗诐 讛讬讛 讛诇讞 讚讘专 砖住讻讬谉 讘讜 讻讙讜谉 砖诪谉 砖诇 转专讜诪讛 砖住讱 讘讜 讗转 讛爪诇讬 讗注"驻 砖讛转讞转讜谉 讞诐 讛讜讗讬诇 讜住讬讻讛 讗讬谞讛 谞讻谞住转 讻诇 讻讱 讚讬讜 讘拽诇讬驻讛 讜讻谉 讛转讘讗专讜 注拽专讬 讚讘专讬诐 讗诇讜 讘驻住讞 砖谞讬 驻专拽 爪讜诇讬谉:



讞讜诐 讝讛 砖讛讜讗 讗讜住专 讘注谞讬谉 讝讛 诪讻诇 讜讻诇 讗讜 砖讛讜讗 诪讟注讬谉 拽诇讬驻讛 讬砖 诪讬 砖讗讜诪专 砖讗讬谞讜 谞拽专讗 讞讜诐 诇注谞讬谉 讝讛 讗诇讗 讘注讜讚 砖讛讜讗 讘讻诇讬 专讗砖讜谉 讛讗 讘讻诇讬 砖谞讬 讗讜 砖注讬专讛 注诇讬讜 诪讻诇讬 专讗砖讜谉 讗讬谞讜 诪驻诇讬讟 讜诇讗 诪讘诇讬注 诪驻谞讬 砖诇注谞讬谉 砖讘转 谞讗诪专 讘转诇诪讜讚 讛诪注专讘 驻专拽 讻讬专讛 砖讗讬谞讜 讞讬讬讘 诪砖讜诐 诪讘砖诇 讗诇讗 讘讻诇讬 专讗砖讜谉 讜讻谉 砖讻诇 砖讗讬谞讜 诪讘砖诇 讗讬谞讜 诪驻诇讬讟 讜诇讗 诪讘诇讬注 讜讛讜讗 砖讗诪专讜 砖诐 诪讛讜 诇讬转谉 转讘诇讬谉 诇诪讟讛 讜诇注专讜转 注诇讬讛诐 诪诇诪注诇讛 专' 讬讜谞讛 讗诪专 讗住讜专 注专讜讬 讻讻诇讬 专讗砖讜谉 讞讬讬诇讬讛 诪谉 讛讚讗 讗讞讚 砖讘讬砖诇 讘讜 讜讗讞讚 砖注讬专讛 诇转讜讻讜 专讜转讞 砖诇 讞讟讗转 讻诇讜诪专 砖谞讬讛诐 讘讻诇诇 讜讻诇讬 讞专住 讗砖专 讬讘砖诇 讘讜 讬砖讘专 专' 讬讜住讛 讗诪专 讻诇讬 讞专住 讘讜诇注 转讘诇讬谉 讗讬谉 诪转讘砖诇讬谉 讛讬转讬讘 专' 讬讜住讬 讘专' 讘讜谉 讜讛讗 转谞讬 讗祝 讘讻诇讬 谞讞砖转 讻诇讜诪专 砖讗祝 讘注讬专讜讬 爪专讬讱 诪专讬拽讛 讜砖讟讬驻讛 讗讬转 诇讱 诪讬诪专 讻诇讬 谞讞砖转 讘讜诇注 讗诇诪讗 讻诇 砖讗讬谞讜 诪讘砖诇 讗讬谞讜 诪驻诇讬讟 讜诇讗 诪讘诇讬注 砖讛专讬 注砖讛 讗转 砖谞讬讛诐 讗讞转 讜讛讚讘专讬诐 诪转诪讬讛讬诐 砖讗诐 讻谉 讻诇讬诐 砖转砖诪讬砖谉 注诇 讬讚讬 讻诇讬 砖谞讬 诇诪讛 讛讜爪专讻讜 讛讙注诇讛 讜讻谉 拽注专讛 砖诪诇讞 讘讛 讘砖专 砖讗住专讜讛 讻讚讗讬转讗 讘驻专拽 讻诇诇 讙讚讜诇 注"讛 讘' 讜讻谉 讛讬讗讱 讗诪专讜 诇注讬诇 讞' 讘' 诇讗 诇讬住讞讜祝 讗讬谞讬砖 讻驻诇讬 注诇讜讬讛 讘砖专讗 讚讬诇诪讗 讚讬讬讘 转专讘讗 讜讘诇注 讘砖专讗 讜讛专讬 讞讜诐 讻讝讛 讗讬谉 讘讜 讘砖讜诇 讗诇讗 讜讚讗讬 讬砖 砖讗讬谞讜 诪讘砖诇 讜讛讜讗 诪驻诇讬讟 讜诪讘诇讬注 讜讝讛 砖讚谞讜 讘转诇诪讜讚 讛诪注专讘 诪讘砖诇 诪讘讜诇注 驻专砖讜 讞讻诪讬 讛讚讜专讜转 砖诪转讜讱 砖注砖讛 讘讛诐 讛讻转讜讘 注讬专讜讬 讻讻诇讬 专讗砖讜谉 讗诇诪讗 讘讜诇注讬诐 讛专讘讛 讜诇注谞讬谉 砖讘转 讗住讜专 诇讻转讞诇讛 讘转讘诇讬谉 砖讗诇讜 讛讬讛 讘讻诇讬 砖谞讬 讛讬讛 诪住驻讬拽 诇讜 讘讛讙注诇讛 砖诇 讻诇讬 砖谞讬 讜诇讗 讛讜爪专讱 诇诪专讬拽讛 讜砖讟讬驻讛 讜诇诪讚转 砖讗祝 讻诇讬 谞讞砖转 砖注讬专讜 诇转讜讻诐 讗祝 (诪讚诇讬) [诪讻诇讬] 砖谞讬 讘讜诇注 讛讜讗 讜爪专讬讱 讛讙注诇讛 讜诇讗 讗诪专讜 砖诐 砖讗讬谞讜 讘讜诇注 讗诇讗 讻砖讛讗讜专 诪讛诇讱 转讞转讬讜 讗诇讗 砖诇讗 诇讛爪专讬讻讛 诪专讬拽讛 讜砖讟讬驻讛 讘砖注讬专讛 诇转讜讻讜 讞讟讗转 专讜转讞 讜诪"诪 讘讜诇注 讛讜讗 讜爪专讬讱 讛讙注诇讛 讜诇讗 讻讚讘专讬 讙讚讜诇讬 驻专讜讜讬谞爪讗 砖讻转讘讜 讘讞讘讜专讬讛诐 砖讗讬谉 爪专讬讱 讛讻砖专:



讜谞砖讜讘 诇讚讘专讬谞讜 讜讛讜讗 砖讗祝 诪讛 砖讗讬谞讜 诪讘砖诇 诪驻诇讬讟 讜诪讘诇讬注 砖讗讬谉 讻讞 讛讛驻诇讟讛 爪专讬讱 诇讞讜诐 讛专讗讜讬 诇讘砖讜诇 讻诇诇 砖讛专讬 讞讜诐 讘讬转 讛砖讞讬讟讛 注诐 注讝专 诪讜注讟 砖讘讚讜讞拽 讛住讻讬谉 谞讗诪专 注诇讬讜 砖讛讜讗 诪驻诇讬讟 讻诪讜 砖讛转讘讗专 讜诪讙讚讜诇讬 讛诪驻专砖讬诐 诪爪专讬讻讬谉 讘讝讛 讞讜诐 砖讛讬讚 住讜诇讚转 讘讜 讜讙诐 讝讛 讗讬谞讜 谞专讗讛 讜专讗讬转讬 诇讞讻诪讬 讛讗讞专讜谞讬诐 砖讻转讘讜 砖讻诇 讞讜诐 砖讛讜讗 讻讞讜诐 讘讬转 讛砖讞讬讟讛 诪驻诇讬讟 讜诇讗 讬专讗讛 诇讬 讻谉 砖诇讗 讗诪专讜 注诇 讞讜诐 讘讬转 讛砖讞讬讟讛 砖讛讜讗 诪驻诇讬讟 讗诇讗 诪转讜讱 讚讜讞拽 讛住讻讬谉 砖讛讜讗 注讜讝专讜 注诇 讻讱 讻诪讜 砖讘讬讗专谞讜 讜讬专讗讛 诇讬 砖讻诇 讞讜诐 砖讛讬讚 诪专讙砖转 讘讜 注讚 砖讗讬谞讛 住讜讘诇转讜 讘专讬讜讞 讗注"驻 砖住讜讘诇转讜 注诇 讬讚讬 讛讻专讞 砖讗讜谞住 讗转 注爪诪讜 讘讻讱 讛讜讗 谞拽专讗 讞讜诐 诇注谞讬谉 讝讛:



讬砖 讘讝讛 爪讚 讞诪讬砖讬 讜讛讜讗 砖讗讬谉 讛讗讬住讜专 诪转讘砖诇 注诐 讛讛讬转专 讘拽讚讬专讛 讜诇讗 谞爪诇讛 注诪讜 讘砖驻讜讚 讗讞讚 讜诇讗 讘转谞讜专 讗讞讚 讜诇讗 谞讜讙注 讘讜 讗诇讗 砖诪转注专讘 讘讜 注诇 讬讚讬 驻诇讬讟转 讻诇讬 讻讙讜谉 砖讘讬砖诇 讛讬转专 讘拽讚专讛 讛讗住讜专讛 讗讜 爪诇讛 讘砖驻讜讚 讛讗住讜专 讗讜 讞转讱 讘住讻讬谉 讛讗住讜专 讜讻谉 讻诇 讻讬讜爪讗 讘讝讛 讜讛讜讗 诪讛 砖讗诪专讜 讘讻讗谉 拽讚讬专讛 砖讘砖诇 讘讛 讘砖专 诇讗 讬讘砖诇 讘讛 讞诇讘:



讜讻讬爪讚 讛讜讗 讚讬谉 讝讛 讘砖诇 讘拽讚专讛 砖诇 讗讬住讜专 讜诇讗 讛讜讚讞讛 讜诇讗 谞转拽谞讞讛 讛专讬 讜讚讗讬 讬砖 讻讗谉 砖诪谞讬谞讜转 讘注讬谉 讜讻诇 砖讬砖 砖诐 砖诪谞讬谞讜转 讘注讬谉 讗讬谞讜 讘讚讬谉 驻诇讬讟转 讻诇讬 诇讛讬讜转 讟注诪讜 谞讬讚讜谉 讘驻讙诐 讗讜 讘砖讘讞 诪讞诪转 砖讛讜讗 讘谉 讬讜诪讜 讗讜 砖诇讗 讘谉 讬讜诪讜 讗诇讗 讛专讬 讛讜讗 讻砖讗专 讗讬住讜专讬谉 砖谞转讘砖诇讜 注诐 讛讬转专 讘拽讚专讛 讜讻诪讜 砖讗诪专讜 讘驻专拽 讻诇 讛讘砖专 拽讬"讗 讘' 讘爪谞讜谉 砖讞转讻讜 讘住讻讬谉 砖讗住讜专 诇讗讻诇讜 讘讻讜转讞 讜驻讬专砖讜 砖诐 讙讚讜诇讬 讛专讘谞讬诐 诪驻谞讬 砖讛讜讗 讘讜诇注 诪谉 讛砖诪谞讬谞讜转 讛谞拽专砖 注诇 讛住讻讬谉 讜讻谉 讛讚讬谉 讘拽注专讛 讜讻祝 讞讜抓 诪谉 讛讚讘专讬诐 讛驻讙讜诪讬诐 诪爪讚 注爪诪诐 诪爪讚 诪讬讗讜住诐 砖讗祝 诪诪砖诐 讗讬谞讜 讗讜住专 转注专讘转诐 注诇 讛讚专讱 砖讬转讘讗专 注谞讬谞诐 讘诪住讻转 注"讝 讘注"讛 讗讜 讗祝 讘讗诇讜 讗诐 讛讙讬注讜 诇讬讚讬 住专讞讜谉 讜讛驻住讚 讗讜 注驻讜砖 讜讬砖 讞讜诇拽讬诐 诇讛拽诇 讜诇讜诪专 砖讛砖诪谞讬[谞讜]转 砖注讘专讛 爪讜专转讜 讚讬谞讜 讻讚讬谉 讛驻诇讬讟讛 讜讗讬谉 讚讘专讬讛诐 谞专讗讬谉 讻诇诇 砖讗诐 讻谉 诇讗 讛讜爪专讻讜 诇讛转讬专 讘讚讘专讬诐 讛驻讙讜诪讬诐 砖讗祝 讘砖讗专 讗讬住讜专讬谉 讻谉 讜讗注"驻 砖讛诐 诪讘讬讗讬诐 专讗讬讛 诪诪讛 砖讗诪专讜 讘住讜祝 注"讝 注"讛 讘' 讘诇讜拽讞 讻诇讬 转砖诪讬砖 诪谉 讛讙讜讬诐 讜讻诇谉 砖谞砖转诪砖 讘讛谉 注讚 砖诇讗 讛讟讘讬诇 讜诇讗 讛讙注讬诇 讜诇讗 诇讬讘谉 砖诇讚注转 讛诪转讬专 讘讟注诐 诇驻讙诐 诪讜转专 讜诪驻专砖讬诐 讘讛讟讘讬诇 讝讛 砖驻讬专砖讜 讛讚讞讛 砖诇 讟讘讬诇讛 诪诪砖 讜讘讻诇讬诐 讞讚砖讬诐 讛专讬 讗讬谉 讻讗谉 讞砖砖 讟注诐 讜讗祝 诇讚注转 讛讗讜住专 讘讟注诐 诇驻讙诐 讗讞专 砖注讘专讛 爪讜专转讜 讗讬谉 讝讜 专讗讬讛 砖讗祝 讻砖转驻专砖讛 讘讛讚讞讛 诪讻诇 驻谞讬诐 谞转拽谞讞讛 砖讻讱 讛讜讗 住转诐 讛讚讘专讬诐 砖讗讚诐 诪拽谞讞 讗转 讛讻诇讬诐 讚专讱 谞拽讬讜转 讘注诇诪讗 讜诇讗 谞砖讗专 砖诐 讗诇讗 讗讬住讜专 讘诇讜注 讜讻诇 砖讻谉 砖讙讚讜诇讬 讛诪驻专砖讬诐 驻讬专砖讜讛 讘讟讘讬诇讛 诪诪砖 讜诇讗讜 讚讜拽讗 讗诇讗 讗讬讬讚讬 讚谞拽讟 讛讙注讬诇 讜诇讬讘谉 谞拽讟 谞诪讬 讛讟讘讬诇 讜讗注"驻 砖讞讻诪讬 讛讗讞专讜谞讬诐 诪驻拽驻拽讬谉 讘讛 诪诪讛 砖讗住专讜 拽讜专讟 砖诇 讞诇转讬转 诪砖讜诐 讚诪驻住拽讜 诇讬讛 讘住讻讬谞讗 讚讗专诪讗讬 讜讗注"讙 讚谞讜转谉 讟注诐 诇驻讙诐 诪讜转专 讛讻讗 讗讙讘 讞讜专驻讬讛 诪讞诇讬讗 诇讬讛 讗诇诪讗 讗祝 讘住转诐 住讻讬谉 砖砖诪谞讬谞讜转 拽讜专砖 注诇讬讜 讗诪专讜 讚讬谉 讟注诐 诇驻讙诐 讻讘专 转讬专爪讜 讛诐 砖拽讜专讟 讞讬诇转讬转 谞诪讻专 讘讞谞讜转 讜住转诐 讞谞讜谞讬 诪拽谞讞 讻诇讬 诇讛转谞讗讜转 讘诪拽讞讜 讜讗讬谉 讘讜 讗诇讗 讘诇讬注讛 讜诪讟注诐 讝讛 讛转讬专讜 砖诪谉 讜讻讜住驻谉 砖诇 讙讜讬讬诐 诪讚讬谉 讟注诐 诇驻讙诐 砖住转诐 讛讚讘专讬诐 拽谞讞讜 讛讻诇讬诐 拽讜讚诐 砖讘砖诇讜:



讛讜讚讞讛 讛拽讚讬专讛 讗讜 谞转拽谞讞讛 注讚 砖讗讬谉 讘讚驻谞讬讛 砖诪谞讬谞讜转 讘注讬谉 讬砖 诇讞诇拽 讘讛 讘讬谉 讻诇讬 砖讛讜讗 讘谉 讬讜诪讜 诇讻诇讬 砖讗讬谞讜 讘谉 讬讜诪讜 讜讬砖 诪驻专砖讬诐 砖讻诇 诪注转 诇注转 拽专讜讬 讘谉 讬讜诪讜 讗诇讗 砖讙讚讜诇讬 讛专讘谞讬诐 讻转讘讜 砖讻诇 砖诇谉 诇讬诇讛 讗讞转 讗讬谞讜 讘谉 讬讜诪讜 讜诪专 讻讚讗讬转 诇讬讛 讜诪专 讻讚讗讬转 诇讬讛 讗诐 拽讚讬专讛 讝讜 讗讬谞讛 讘转 讬讜诪讛 诇讻转讞诇讛 诇讗 讬讘砖诇 讘讛 讜讻诪讜 砖讗诪专讜 讻谉 讘诇讜拽讞 讻诇讬 转砖诪讬砖 诪谉 讛讙讜讬诐 讜讻诇谉 砖诇讗 谞砖转诪砖 讘讛诐 注讚 砖诇讗 讛讙注讬诇 讜讻讜' 转谞讬 讞讚讗 诪讜转专 讜讻讜' 讜讛注诪讚谞讜讛 诇讚注转 讛讗讜诪专 谞讜转谉 讟注诐 诇驻讙诐 诪讜转专 讜讘专讬转讗 讘砖讗讬谉 讘谞讬 讬讜诪谉 讻诪讜 砖谞讘讗专 讘住诪讜讱 讜讗驻讬' 讛讻讬 讚讜拽讗 讘讚讬注讘讚 讜讻讚拽讗诪专 砖谞砖转诪砖 讜讻谉 讚讘专讬砖讗 拽讗诪专 讗转 砖讚专讻讜 诇讛讙注讬诇 讬讙注讬诇 讜讻谉 专讗讬讛 诪诪讛 砖讗诪专讜 讘驻专拽 讻诇 讛讘砖专 拽讬"讗 讘' 讛讛讜讗 驻讬谞讻讗 专"诇 拽注专讛 砖诇 讞专住 讚讗讬诪诇讞 讘讛 讘讬砖专讗 讘讬 专' 讗诪讬 讜转讘专讛 讜讗诇诪诇讗 讻谉 讛讬讛 诇讜 诇讛砖讛讜转讛 注讚 砖讬注讘讜专 讬讜诪讛 讗诇讗 砖讗祝 讻砖注讘专 讬讜诪讛 诇讻转讞诇讛 讗住讜专 讜诇讗 住讜祝 讚讘专 讘讘讜诇注讜转 诪谉 讛讗讬住讜专 讗诇讗 讗祝 诪谉 讛讛讬转专 讛讚讬谉 讻谉 讗爪诇 讛讚讘专 砖讗讜转讜 讛讬转专 讞讜讝专 讘讜 讗讬住讜专 讻讙讜谉 砖诇 讘砖专 讗爪诇 讞诇讘 讜拽讚专讜转 讘驻住讞 砖讗住讜专讜转 讻诇 讛驻住讞 讛讗 诪"诪 讘讚讬注讘讚 讗诐 讘砖诇 讘讻诇讬 砖讗讬谞讜 讘谉 讬讜诪讜 诪讜转专 讗注"驻 砖讗讬谉 讻讗谉 砖砖讬诐 砖诇 讛讬转专 砖讻诇 谞讜转谉 讟注诐 诇驻讙诐 诪讜转专 诇讗讻诇讜 诇讻转讞诇讛 讗讞专 砖谞转讘砖诇 讜讻转讘讜 讘转讜住驻讜转 讘砖诐 讗讞专讜谞讬 讛专讘谞讬诐 砖讻讱 讛讚讬谉 讘住转诐 讻诇讬诐 砖住转诐 讻诇讬诐 砖诇 讙讜讬诐 讗讬谞谉 讘谞讬 讬讜诪谉 讜讗注"驻 砖拽爪转 诪驻专砖讬诐 讞诇拽讜 讘讝讜 讛诐 诪讘讬讗讬诐 专讗讬讛 诪诪讛 砖讗诪专讜 讙诐 讻谉 讘诇讜拽讞 讻诇讬 转砖诪讬砖 诪谉 讛讙讜讬诐 讜讻诇诐 砖谞砖转诪砖 讜讻讜' 诪讜转专 讗诇诪讗 住转诪谉 讗讬谞谉 讘谞讬 讬讜诪谉 讜讻谉 讗诪专讜 讘讻讜住驻谉 砖诇 讙讜讬诐 讘砖谞讬 砖诇 注"讝 诇"讞 讘' 讗讞讚 砖讛讜讞诪讜 讞诪讬讜 讘讬讜专讛 讙讚讜诇讛 讜讗讞讚 讘拽讟谞讛 诪讜转专 讜诪砖讜诐 讚谞讜转谉 讟注诐 诇驻讙诐 诪讜转专 讗诇诪讗 讻诇 住转诐 讻诇讬讛诐 讛讜讞讝拽讜 讗爪诇谞讜 讘砖讗讬谞诐 讘谞讬 讬讜诪谉 讜诪"诪 诇讚注转讬 诇讗 谞讗诪专 讻谉 讗诇讗 讘讻诇讬诐 砖讗讬谉 讛专讙讬诇讜转 诇讘砖诇 讘讛诐 讘砖专 讻诇 讻讱 讻讚讘砖 讜讻讜住驻讬谉 讜讚讜诪讬讛诐 砖谞转讘砖诇讜 讘讻诇讬讛诐 讻诪讜 砖讛讜讝讻专讜 讘诪住讻转 注"讝 砖诪谉 讛住转诐 讗讬谉 讗讚诐 诪讘砖诇谉 讗诇讗 讘讻诇讬诐 讛诪讬讜讞讚讬诐 诇讻讱 讗讜 讘讻诇讬诐 砖诇讗 谞转讘砖诇 讘讛诐 讻诇讜诐 讘讬讜诪谉 讜讻谉 讘讻诇讬诐 砖讗讬谉 讛专讙讬诇讜转 诇讘砖诇 讘讛诐 讘讬讜诪诐 讻讙讜谉 讝讜 砖诇 诇讜拽讞 讻诇讬诐 诪谉 讛讙讜讬诐 砖讗讬谉 讚专讱 诇讘砖诇 讘讛诐 讜诇诪讻专诐 诇讗诇转专 讗讚专讘讛 讻砖讘讗 诇诪讻专诐 诪谞拽讛 讗转 讻诇讬讜 讜诪砖转讚诇 诇讬驻讜转诐 拽讜讚诐 诪讻讬专转诐 讻诪讛 砖讗驻砖专 诇讜 讗讘诇 拽讚专讛 砖讛专讙讬诇讜转 诇讘砖诇 讘讛 讘砖专 讜砖讗专 讗讬住讜专讬谉 讜讻谉 砖讛专讙讬诇讜转 诇讘砖诇 讘讛 讘砖专 讘讻诇 讬讜诐 讗讬谉 讚谞讬谉 住转诪讜 讘砖讗讬谞讜 讘谉 讬讜诪讜 诇讚注转讬 讜讻谉 讛讚讘专 讘专讜专 讜诪拽讜讘诇 讜诪"诪 讘讗讜转诐 砖讗讬谉 讛专讙讬诇讜转 诪爪讜讬 讘讛诐 讘讻讱 砖住转诪谉 讗讬谞谉 讘谞讬 讬讜诪谉 讗注"驻 砖诪讛 砖谞转讘砖诇 讘讛诐 讘讚讬注讘讚 讜讘砖讜讙讙 诪讜转专 讗诐 注砖讛 讻谉 讘诪讝讬讚 讗住讜专 诇讜 诪转讜专转 拽谞住 讜诪讜转专 诇讗讞专讬诐 讜诪讜转专 诇讝讛 诇讬讟讜诇 讚诪讬讜 诪讗讞专讬诐 讜讻谉 讻转讘讜 拽爪转 诪驻专砖讬诐 讗诇讗 砖讬专讗讛 诇讬 砖讗诐 注砖讗讛 诇诪讻讜专 讗住讜专 诇讜 诇讬讟讜诇 讗转 讚诪讬讜 讗讘诇 讻诇 砖注砖讗讛 诇讬讗讻诇 讜讘砖讜讙讙 讛转讘砖讬诇 诪讜转专 诇讙诪专讬 讜诪"诪 讛拽讚专讛 讗住讜专讛 讻砖讛讬转讛 讜讛讻祝 砖讛讙讬住讜 讘讜 讗驻讬' 讛讬转讛 讻砖专讛 讗诐 讛讬讗 砖诇 注抓 爪专讬讻讛 讛讙注诇讛 砖讗讬谉 诪讘讟诇讬谉 讗讬住讜专 诇讻转讞诇讛:



讛讬转讛 讛拽讚专讛 砖诇 讗讬住讜专 讜讛讬讗 讘转 讬讜诪讛 讜讗讬谉 讻讗谉 砖砖讬诐 砖诇 讛讬转专 讛专讬 讝讛 谞讜转谉 讟注诐 诇砖讘讞 讜讗住讜专 讛讻诇 讛转讘砖讬诇 讜讛拽讚专讛 讜讛讻祝 讛讬讛 砖诐 砖砖讬诐 讛讻诇 诪讜转专 专"诇 讛转讘砖讬诇 讜讛讻祝 讗诐 讛讬转讛 讻砖专讛 讗讘诇 讛拽讚专讛 讗住讜专讛 讻砖讛讬转讛 讜讗诐 讛讬转讛 讻砖专讛 讗诇讗 砖讛讬转讛 讞讜诇讘转 讜讘砖诇讜 讘讛 讘砖专 讗祝 讛讬讗 诪讜转专转:



讜讘诪讛 诪砖注专讬谉 讗讜转讜 讬砖 讗讜诪专讬诐 砖爪专讬讱 砖砖讬诐 讘讻讚讬 讻诇 讛拽讚专讛 讜讬砖 讗讜诪专讬诐 讛讜讗讬诇 讜讬砖 诇拽讚专讛 讛讬转专 注诇 讬讚讬 讛讞讝专讛 讘讻讘砖谉 讗讬谉 诪砖注专讬谉 讗诇讗 讘诪讛 砖讬砖 诇砖注专 讘讗讜诪讚 讬驻讛 砖驻诇讟讛 讜讻谉 讛讚讬谉 讘拽注专讛 讗讜 讘讻祝 讛讗住讜专讛 讘谞讜转 讬讜诪谉 砖讛讙讬住讜 讘讛 讛转讘砖讬诇 讗讜 讻祝 讞讜诇讘转 砖讛讙讬住讜 讘讛 拽讚专讛 砖诇 讘砖专 讛讜讗讬诇 讜讬砖 诇讻祝 讝讜 讛讬转专 讘讛讙注诇讛 讜诇讗 谞讗诪专 诇砖注专 讘讻讚讬 讻诇 讛讗讬住讜专 讗诇讗 讘讗讬住讜专 砖讗讬 讗驻砖专 诇讜 诇讘讗 诇讬讚讬 讛讬转专 讻讙讜谉 讞转讬讻转 谞讘诇讛 讜讻讬讜爪讗 讘讛 讻诪讜 砖讬转讘讗专:



讜诪"诪 讘讻祝 讞讜诇讘转 讚讜拽讗 讘砖讛讙讬住 讘讛 诇讘讚 讗讘诇 讗诐 拽讘诇 讘讻祝 诪谉 讛转讘砖讬诇 砖谞诪爪讗 诪讛 砖讘讻祝 谞讗住专 讗注"驻 砖讞讝专 诪讛 砖讘讻祝 诇转讜讱 讛转讘砖讬诇 爪专讬讱 砖砖讬诐 注讜讚 讘讻讚讬 诪诇讗 讛讻祝 砖讛专讬 讗讜转讜 诪诇讗 讛讻祝 拽讘诇 讟注诐 诪谉 讛讞诇讘 讜谞注砖讛 讛讻诇 讻讞转讬讻转 谞讘诇讛 讜讗讬谞讜 讻谉 讘砖讗专 讗讬住讜专讬谉 讻诪讜 砖讬转讘讗专 讜讗祝 讘讘砖专 讘讞诇讘 讬专讗讛 砖讗讬谉 讗讜诪专讬诐 讞转讬讻讛 注爪诪讛 谞注砖讬转 谞讘诇讛 讗诇讗 讘讘诇讬注讛 讛讘讗讛 诪讞诪转 讗讬住讜专 砖讛讬讛 讘注讬谉 讜讝讜 诪讬讛讗 讚讜拽讗 砖讛讬转讛 讛拽讚专讛 专"诇 讛转讘砖讬诇 砖讘讛 讞诐 讘讻讚讬 讛驻诇讬讟讛 讜诇讗 专讜转讞 讘讻讚讬 讛讙注诇讛 砖讗诇讜 讛讬讛 专讜转讞 讘讻讚讬 讛讙注诇讛 讻讘专 谞讙注诇 讛讻祝 讜讛讜爪讬讗 讻诇 诪讛 砖讘转讜讻讜 讜讗祝 注诇 驻讬 砖讛讙讘讬讛 讗讞专 讻谉 诪谉 讛转讘砖讬诇 讘讻祝 讜讛讞讝讬专 讘拽讚专讛 讗讬谞讜 诪注诇讛 讜诪讜专讬讚 诇讗讬住讜专 讛转讘砖讬诇 讜讬砖 诪驻拽驻拽讬谉 讘讝讜 诪爪讚 砖诇讗 谞讻谞住 讘讬转 讬讚 砖诇 讻祝 诇砖诐 讜讗讬谉 讛讙注诇讛 诇讞爪讬 讻诇讬 诪诪讛 砖讗诪专讜 讘讻讬爪讚 爪讜诇讬谉 注"讚 讗' 讞诐 诪拽爪转讜 讞诐 讻诇讜 讜诪"诪 讝讜 诇讗 谞讗诪专讛 讗诇讗 讘诪转讻转 讜讗祝 讘诪转讻转 诇讗 诇注谞讬谉 讛讙注诇讛 讻诪讜 砖讬转讘讗专 讘诪拽讜诪讜 讗诇讗 砖讛诐 诪驻拽驻拽讬诐 诪爪讚 讗讞专 诇讜诪专 砖讗讬谉 讛讙注诇讛 诇讚注转诐 讗诇讗 讘讻诇讬 砖讗讬谞讜 讘谉 讬讜诪讜 讜讘诪讬诐 砖诇 讛讬转专 讜讗祝 讝讜 讗讬谞讛 讻诪讜 砖讘讬讗专谞讜 讘讗讞专讜谉 砖诇 注"讝 讜讬砖 讞讜诇拽讬诐 诇讗住讜专 讛拽讚专讛 讗祝 讘讝讜 专"诇 讗祝 讻砖讛讜转专 讛转讘砖讬诇 诪爪讚 砖讬砖 讘讛讬转专 砖砖讬诐 讻谞讙讚 讻诇 讛讗讬住讜专 讜讗祝 讘转讜住驻讜转 讛讗专讬讻讜 讘讛 讛专讘讛 讜讗讬谞讜 讻诇讜诐 砖诪讗讞专 砖谞转讘讟诇 讛讗讬住讜专 谞转讘讟诇 讜讗讬谉 讻讗谉 注讜讚 讟注诐 讻诇诇 诇讗 讘转讘砖讬诇 讜诇讗 讘拽讚专讛 讗讘诇 讻砖讛讜转专 诪爪讚 砖讛讜讗 驻讜讙诐 诪"诪 讬砖 讘讜 讟注诐 讗讬住讜专 讜讗讜转讜 讟注诐 讙诐 讻谉 谞讘诇注 讘拽讚专讛 讘讻讚讬 诇讬转谉 讟注诐 讜讗祝 讗讬住讜专 驻讙讜诐 讗讬谉 诪讘讟诇讬谉 讗讜转讜 诇讻转讞诇讛 讜讙讚讜诇讬 驻专讜讘讬谞爪讗 诪转讬专讬谉 讘讞讘讜专讬讛诐 讗转 讛讻诇讬 讗祝 讘砖讛讜转专 诪爪讚 驻讙诐 讘诇讗 砖砖讬诐 讜讗祝 诪讙讚讜诇讬 讗讞专讜谞讬 讛专讘谞讬诐 砖讘爪专驻转 讻转讘讜讛 讘讛讚讬讗 讜诇讗 讬专讗讛 讻谉 砖讗诐 讻谉 讗祝 讻诇 拽讚专讛 砖讗讬谞讛 讘转 讬讜诪讛 讬讘砖诇讜 讘讛 诇讻转讞诇讛 讜诪"诪 诇诪讚转 砖谞讞诇拽讜 讘注谞讬谉 讝讛 诇砖诇砖 讚专讻讬诐 讜砖讟讛 砖诇谞讜 讻注讬谉 诪讻专注转 讜讛讜讗 砖讬砖 诪转讬专讬诐 讗转 讛讻诇讬 讗祝 讻砖讛讛讬转专 讘讗 诪爪讚 驻讙诐 讜讘诇讗 砖砖讬诐 讜讬砖 讗讜住专讬诐 讗讜转讜 讗祝 讘砖砖讬诐 讜砖讟讛 砖诇谞讜 诪讻专注转 诇讛转讬专 讗转 讛讻诇讬 讻砖讛讛讬转专 讘讗 诪爪讚 砖砖讬诐 讜诇讗住专讜 讻砖讛讜讗 讘讗 诪爪讚 讛驻讙诐 讜讘诇讗 砖砖讬诐 讜诪"诪 讬砖 讘讛 讚注讛 专讘讬注讬转 讜讛讜讗 诇拽爪转 专讘谞讬 爪专驻转 讜诪谉 讛诪讜讘讛拽讬诐 砖讘讛诐 讜讻讜诇诇讬诐 讘讛 砖讻诇 砖讛转讘砖讬诇 诪讜转专 讛拽讚专讜转 谞砖讗专讜转 讘讞讝拽转谉 讛专讗砖讜谞讛 讜讛讜讗 砖讻诇 砖讛拽讚专讛 诪讜转专转 讜讛讬讗 砖诇 讘砖专 讜谞驻诇 讘讛 讞诇讘 讗讜 讛讬讗 砖诇 讞诇讘 讜谞驻诇 讘讛 讘砖专 讻诇 砖讛讜转专 讛转讘砖讬诇 讗诐 诪爪讚 砖讬砖 讘讜 讬转专 诪砖砖讬诐 讜讻讙讜谉 砖谞驻诇 砖诐 讙讜祝 讗讬住讜专 注诇 讛讚专讱 砖讻转讘谞讜 讗诐 诪爪讚 讛驻讙诐 讻讙讜谉 砖讛讬讗 砖诇 讘砖专 讜谞讬注专讜讛 讘讻祝 讞讜诇讘转 砖讗讬谞讛 讘转 讬讜诪讛 讗讜 讘讛驻讱 讛拽讚专讛 诪讜转专转 讗诇讗 砖讘讝讜 讛讗讞专讜谞讛 讛讻祝 讗住讜专讛 讻砖讛讬转讛 讗讘诇 讗诐 讛讬转讛 讛拽讚专讛 讗住讜专讛 讻讙讜谉 砖讘讬砖诇 讘砖专 砖讞讜讟讛 讘拽讚专讛 砖讘砖诇讜 讘讛 谞讘诇讛 讜讗讬谞讛 讘转 讬讜诪讗 砖讛讜转专 讛转讘砖讬诇 诪爪讚 讛驻讙诐 讗讜 砖讘砖诇讜 转讘砖讬诇 砖诇 讞诇讘 讘拽讚专讛 砖诇 讘砖专 砖讛拽讚专讛 诪讻诇 [诪拽讜诐] 讗住讜专讛 诇转讘砖讬诇 讝讛 讜讛讜转专 讛转讘砖讬诇 讗诐 诪爪讚 讛驻讙诐 讜讻讙讜谉 砖诇讗 讛讬转讛 讘转 讬讜诪讛 讗诐 诪爪讚 砖讛讬讛 讘讛讬转专 讬转专 诪砖砖讬诐 讛拽讚专讛 讗住讜专讛 讻诪转讞诇讛 讜讘讻讜诇诐 讛讻祝 讗住讜专讛 砖讗诐 讛讻祝 讞讜诇讘转 讜讛讻谞讬住讛 讘拽讚专讛 砖诇 讘砖专 讗驻讬' 讛讬讛 砖砖讬诐 讘转讘砖讬诇 讗讜 砖讛讻祝 诇讗 讛讬转讛 讘转 讬讜诪讛 砖讛讜转专 讛转讘砖讬诇 诪讗讬讝讛 爪讚 诪"诪 讘诇讜注讛 讛讬讗 诪转讘砖讬诇 砖诇 讘砖专 讜讻谉 讘讛驻讱 讜讻诇 砖谞砖讗诇 诇讞讻诐 讘注谞讬谞讬诐 讗诇讜 专讗讜讬 诇讜 诇讞拽讜专 讗诐 讛讜住讬驻讜 诪讬诐 诇讗讞专 砖谞驻诇 讛讗讬住讜专 讘拽讚讬专讛 讘讻讜谞转 讘讟讜诇 讜诇注谞讬谉 拽注专讛 讞讜诇讘转 砖讛讜讚讞讛 讘讞诪讬谉 注诐 讗讜转诐 砖诇 讘砖专 讗讜 讘讛驻讱 讬转讘讗专 讛注谞讬谉 讘驻专拽 讻诇 讛讘砖专 讘注谞讬谉 谞讜转谉 讟注诐 讘专 谞讜转谉 讟注诐:



讬砖 爪讚讚讬谉 砖讛讗讜讻诇 讗住讜专 讜讛拽讚专讛 诪讜转专 讻讬爪讚 拽讚专讛 砖诇讗 谞转讬砖谉 讘讛 讗讬住讜专 讗诇讗 讛讬讜诐 讛转讞讬诇讜 诇讘砖诇 讘讛 讗讬住讜专 讜讬讚注谞讜 砖诇讗 谞转讘砖诇 讘讛 讗讬住讜专 讗诇讗 讻讝讬转 讜讞讝专讜 讗讞专 砖注讛 讜讘砖诇讜 讘讛 转讘砖讬诇 砖诇 讛讬转专 讛专讬 谞讜讚注讛 讘诇讬注转 讛讗讬住讜专 砖讗讬谞讛 讗诇讗 讘讻讝讬转 讛专讬 讛讗讜讻诇 讗住讜专 讜诪"诪 讗讬 讗驻砖专 诇讛砖讗专 讻讝讬转 讗讬住讜专 讘讘诇讬注转 讛拽讚专讛 讜讛专讬 讛讜讗 诪砖讛讜 讘诇讜注 讘转讜讱 讛讻诇讬 讜诪讜转专 诇讛砖转诪砖 讘讜 诇讻转讞诇讛 讜讻谉 讛讚讬谉 讗诐 谞转讘砖诇讛 讘讜 讘专讬讛 讜诇讗 谞讜讚注 讗诐 谞转讞住专讛 讘转讘砖讬诇 讗诐 诇讗讜 砖讛讗讜讻诇 讗住讜专 讜讛拽讚专讛 讛专讬 诇讗 谞讘诇注 讘讛 讻讝讬转 讜诪讜转专 诇讛砖转诪砖 讘讛 诇讻转讞诇讛 砖讻诇 诪砖讛讜 讘诇讜注 诪讜转专 诇讛砖转诪砖 讘讜 诇讻转讞诇讛 讜讻诪讜 砖讗诪专讜 讘砖谞讬 砖诇 注"讜 诇"讙 讗' 讘拽谞拽谞讬诐 砖诇 讙讜讬诐 讙讜讬 谞讜转谉 诇转讜讻诐 讬讬谉 讬砖专讗诇 谞讜转谉 诇转讜讻诐 诪讬诐 讜讗讬谞讜 讞讜砖砖 专"诇 谞讜转谉 诇转讜讻诐 诪讬诐 讜砖讜转讛 诪讛诐 讜讻谉 讛转讬专讜 诇讬转谉 诇转讜讻诐 砖讻专 讜爪讬专 讗讜 诪讜专讬讬住 诪驻谞讬 砖讛讬讬谉 讛讘诇讜注 诇砖诐 诪讜注讟 讜讗讬 讗驻砖专 诇讘讗 诇讬讚讬 谞转讬谞转 讟注诐 讜讛讜讗 讛讚讬谉 诇讻诇 讻讬讜爪讗 讘讜 砖谞讘诇注 讘转讜讱 讛拽讚专讛 砖诪讜转专 诇讛砖转诪砖 讘讛 诇讻转讞诇讛 讗祝 讘讘转 讬讜诪讛 讛讜讗讬诇 讜讗讬 讗驻砖专 诇讘讗 讘讛 诇注讜诇诐 诇讬讚讬 谞转讬谞转 讟注诐 讘诪讛 讚讘专讬诐 讗诪讜专讬诐 讘讻诇讬 砖讚专讻讜 诇讛砖转诪砖 讘讜 讛讬转专 讛专讘讛 讻讙讜谉 拽谞拽谞讬诐 砖讛讝讻专谞讜 讜讻讙讜谉 拽讚专讛 砖讗讬谉 讻讗谉 讞砖砖 诇讛讬讜转 诪砖讛讜 讝讛 谞讜转谉 讘讜 讟注诐 讗讘诇 讻诇讬 砖讗讬谉 讚专讱 诇讛砖转诪砖 讘讜 讗诇讗 诪注讟 讻讙讜谉 拽注专讛 讬砖 诇讞讜砖 讘诪砖讛讜 讝讛 诇谞转讬谞转 [讟注诐] 讜讗住讜专 讜诪"诪 讗诐 讗讬谞讜 讘谉 讬讜诪讜 讗祝 讘讝讛 诪讜转专 诇讻转讞诇讛 砖讻诇 诪砖讛讜 讘诇讜注 讜驻讙讜诐 诪讜转专 诇讻转讞诇讛:



讬砖 爪讚讚讬谉 砖诪拽爪转 讛讗讜讻诇 讗住讜专 讜诪拽爪转讜 诪讜转专 讻讙讜谉 讟驻转 讞诇讘 砖谞驻诇讛 注诇 讞转讬讻讛 诪讞转讬讻讜转 讛拽讚专讛 讜谞转谞讛 讟注诐 讘讗讜转讛 讞转讬讻讛 砖讗诐 讬砖 砖诐 砖砖讬诐 讻谞讙讚 讛讞转讬讻讛 讛讻诇 诪讜转专 讜讗讜转讛 讞转讬讻讛 讗住讜专讛 讻诪讜 砖讬转讘讗专 讘驻专拽 讻诇 讛讘砖专 讛讗 诇诪讚转 诇驻讬 诪讛 砖讻转讘谞讜 砖讬砖 爪讚讚讬谉 砖讛讗讜讻诇 讜讛讻诇讬诐 讗住讜专讬谉 讜讬砖 爪讚讚讬谉 砖砖谞讬讛诐 诪讜转专讬谉 讜讬砖 爪讚讚讬谉 砖讛讗讜讻诇 诪讜转专 讜讛讻诇讬诐 讗住讜专讬诐 讜讬砖 爪讚讚讬诐 砖讛讗讜讻诇 讗住讜专 讜讛讻诇讬诐 诪讜转专讬谉 讜讬砖 爪讚讚讬谉 砖诪拽爪转 讛讗讜讻诇 讗住讜专 讜诪拽爪转讜 诪讜转专 讜讬砖 爪讚讚讬谉 砖诪拽爪转 讛讻诇讬诐 讗住讜专讬诐 讜诪拽爪转诐 诪讜转专讬诐:



诇拽爪转 专讘谞讬 爪专驻转 专讗讬转讬 讘转砖讜讘转 砖讗诇讛 注诇 讗讜转讜 讻住讜讬 砖诪讻住讬谉 讘讜 讗转 讛拽讚专讛 砖讛讬讗 讞讜诇讘转 讜谞转谞讜讛 注诇 拽讚专转 转讘砖讬诇 砖诇 讘砖专 专讜转讞转 讗讜 讘讛驻讱 砖诪砖注专讬谉 讘砖砖讬诐 诇驻讬 诪讛 砖讘诇注讛 讛讬讜诐 讘讗讜诪讚 讛讚注转 讜诪转讬专讬谉 讗转 讛转讘砖讬诇 讘砖讬注讜专 砖砖讬诐 讜讗讜住专讬谉 讗转 讛讻住讜讬 讜诪"诪 诇讚注转谞讜 讝讜 驻住拽讛 诪注讟 诪注谞讬谉 讛转讘砖讬诇 讗讬谉 爪专讬讱 讗讜诪讚 砖驻诇讬讟转 讘诇讬注转讛 诇诪讟讛 讛讬诪谞讛 讘砖讛讬讬讛 诪讜注讟转 专讞讜拽讛 讛讬讗 讜诪讬注讜讟讗 讚诪讬注讜讟讗 讜讗讬谉 讚讬谉 转转讗讛 讙讘专 谞讗诪专 讗诇讗 讘谞讙讬注转 讗讜讻诇讬谉 讗讘诇 讛讻住讜讬 讜讚讗讬 专讗讜讬 诇讛讝讛专 诪诪谞讜:



讻诇讬 讛讗住讜专 讜讛讜讗 爪讜谞谉 讗住讜专 诇讗讻讜诇 讘讜 爪讜谞谉 注讚 砖讬拽谞讞谞讜 诪砖诪谞讬谞讜转讜 讗讘诇 讗诐 拽谞讞讜 诪砖诪谞讬谞讜转讜 讬砖 诪讬 砖诪转讬专 诇讗讻讜诇 讘讜 爪讜谞谉 讗祝 讘诇讗 讛讚讞讛 讜诪讙讚讜诇讬 讛诪驻专砖讬诐 讗讜住专讬诐 注讚 砖讬讚讬讞 讜讗诐 谞砖转诪砖 讘诇讗 讛讚讞讛 讗诐 讘讚讘专 讬讘砖 谞砖转诪砖 诪讚讬讞 讗讜 讙讜专专 讜讗讬谉 爪专讬讱 拽诇讬驻讛 讜讗诐 讛讜讗 讚讘专 诇讞 诪讜转专 讘讚讬注讘讚:



讛讬讛 讛讻诇讬 讛讗住讜专 讞诐 讜谞砖转诪砖 讘讜 讘讬讘砖 拽讜诇祝 讜讬砖 讗讜诪专讬诐 谞讜讟诇 讗转 诪拽讜诪讜 讜讗诐 诇讞 讛讻诇 讗住讜专 讜讻谉 住讻讬谉 讛讗住讜专 砖讞转讱 讘讜 讚讘专 讞诐 讟注讜谉 谞讟讬诇转 诪拽讜诐 讜讗诐 讚讘专 讞专讬祝 讗注"驻 砖讛讜讗 爪讜谞谉 讻讗转专讜讙 讜爪谞讜谉 拽讜诇祝 讜讗诐 爪讜谞谉 诪讚讬讞 讗讜 讙讜专专 讻讙讘讬谞讛 讘住讻讬谉 砖诇 讘砖专 讜讚讜诪讬讛诐 讜讻谉 讘砖专 讜讙讘讬谞讛 砖谞讙注讜 讝讛 讘讝讛:



诪转讜讱 讻讱 讗住专讜 讛讙讗讜谞讬诐 砖诇讗 诇讛砖转诪砖 诇讻转讞诇讛 讘讻诇讬 讛讗住讜专 讗驻讬' 爪讜谞谉 砖诪讗 讬砖讻讞 诪诇讛讚讬讞 讜诪讙讚讜诇讬 讛诪驻专砖讬诐 讻转讘讜 砖讗诐 讛讬讛 讚讘专 砖讗讬谉 讚专讱 诇讗讻诇讜 讘诇讗 讛讚讞讛 讻讙讜谉 讘砖专 讞讬 诪讜转专 讜讻谉 讻诇讬 砖讗讬谉 讚专讱 诇讛砖转诪砖 讘讜 讘诇讗 讛讚讞讛 诪讜转专 诇讛砖转诪砖 讘讜 讗讬住讜专 爪讜谞谉 诇讻转讞诇讛:



砖驻讜讚 砖爪诇讜 讘讜 讘砖专 砖诇讗 谞诪诇讞讛 讻专讗讜讬 讙讚讜诇讬 讛诪驻专砖讬诐 讻转讘讜 砖讛砖驻讜讚 讘讜诇注 诪谉 讛讚诐 讛讝讘 注诇讬讜 诪爪讚 讛讘砖专 讛注讜诪讚 讘注诇讬讜谞讜转讜 讜诪转讜讱 讻讱 讗讬谉 讗讚诐 专砖讗讬 诇讛砖讛讜转 讘砖专 讛爪诇讬 注诇 讛砖驻讜讚 讗诇讗 转讬讻祝 砖讛住讬专讜 诪注诇 讙讘讬 讛讗讜专 讬住讬专 讛讘砖专 诪注诇 讛砖驻讜讚 砖讗诐 讬砖讛谞讛 注诇 讛砖驻讜讚 讬驻诇讬讟 讛砖驻讜讚 讜讬讘诇注 讛讘砖专 诪诪谞讜 讜诪"诪 讬注讘讬专谞讜 转讻祝 讜注讚 砖讛讜讗 讝讘 讗讬谞讜 讘讜诇注:



讞讻诪讬 讛讗讞专讜谞讬诐 讗住专讜 诪讟注诐 讝讛 诇谞注专 讗转 讛拽讚专讛 讘砖驻讜讚 讗讜 诇讛驻讱 讘讜 讘砖专 砖讘诪讞讘转 砖讛砖驻讜讚 讘诇讜注 诪谉 讛讚诐 讜驻讜诇讟 讘砖注讛 讝讜 讜诪"诪 诪讜转专 诇讛砖转诪砖 讘讜 诇讻转讞诇讛 讘讚专讱 爪诇讬 砖讗驻讬' 讬驻诇讜讟 讗转 讚诪讜 讝讘 讛讜讗 注诇 讬讚讬 讛讗讜专 讜注讜讚 砖讛专讬 讛讘砖专 讝讘 拽讜讚诐 砖讬转讞讬诇 讛砖驻讜讚 诇驻诇讜讟 讜讻诇 注讜讚 砖讛讜讗 讝讘 讗讬谞讜 讘讜诇注:



住讻讬谉 砖讞转讱 讘讜 讞诇讘讬诐 讜讗讞"讻 讞转讱 讘讜 讘砖专 讬砖驻砖祝 讗转 讛讘砖专 讬驻讛 讬驻讛 讜讻讘专 讻转讘谞讜 注谞讬谉 讝讛 注诐 砖讗专 讚讘专讬诐 讛爪专讬讻讬诐 诇讘讗专 讻讗谉 讘注谞讬谉 讛住讻讬谉 讛讗住讜专 讘驻专拽 专讗砖讜谉 讞' 讘' 讛讗 诇诪讚转 砖讬砖 讗讬住讜专 砖讗讜住专 转注专讜讘转讜 诪讻诇 讜讻诇 讜讬砖 砖诪爪专讬讻讬谉 拽诇讬驻讛 讜讬砖 砖诪爪专讬讻讬谉 谞讟讬诇转 诪拽讜诐 讜讬砖 砖诪爪专讬讻讬谉 讛讚讞讛 讗讜 砖驻砖讜祝 讗讜 讙专讬专讛 讛讻诇 诇驻讬 诪讛 砖讛讜讗:



讛专讘讛 讚讘专讬诐 谞讗诪专讬诐 讘讗讬住讜专讬 讛讻诇讬诐 诪诇讘讚 讗诇讜 砖讛讝讻专谞讜 讜讻谉 讻诇讬 讗讬住讜专 砖谞转注专讘 讘砖诇 讛讬转专 讗诐 讛讜讗 讘讟诇 讗讜 砖诪讗 讚谞讬谉 讗讜转讜 讘讚讘专 砖讬砖 诇讜 诪转讬专讬谉 讗讞专 砖讬砖 诇讜 转拽讜谉 讘讛讙注诇讛 讜讻谉 专讘讜 讛讚讘专讬诐 讘注谞讬谉 讛讻砖专 讛讻诇讬诐 讜讛讻诇 讬转讘讗专 讘诪住讻转 注"讝 驻专拽 讗讞专讜谉 讘注"讛:



讬砖 讘注谞讬谉 讝讛 爪讚 砖砖讬 讜讛讜讗 砖讗讬谉 讛讗讬住讜专 诪转讘砖诇 注诐 讛讛讬转专 讘拽讚专讛 讗讞转 讜讗讬谞讜 谞爪诇讛 注诪讜 讘砖驻讜讚 讗讞讚 讜诇讗 讘转谞讜专 讗讞讚 讜诇讗 谞讜讙注 讘讜 讜诇讗 诪转注专讘 注诪讜 注诇 讬讚讬 驻诇讬讟转 讻诇讬 讗诇讗 砖谞转注专讘 讘讜 注诇 讬讚讬 诪诇讬讞讛 专"诇 砖谞诪诇讞 讛讗讬住讜专 注诐 讛讛讬转专 砖讞讜诐 讛诪诇讬讞讛 诪驻诇讟转 讜诪讘诇注转 讻讞讜诐 讛讗讜专 讜讻讬爪讚 讛讜讗 讚讬谉 讝讛 讛诪诇讬讞讛 讛专讬 讛讜讗 讻爪诇讬 讜讻诇 诪讛 砖谞讗住专 讘爪诇讬 谞讗住专 讘诪诇讬讞讛 讜讗爪"诇 讘讬专讱 砖谞诪诇讞 注诐 讛讙讬讚 注爪诪讜 砖讝讜专拽讜 讜诪讜转专 砖讛专讬 讗祝 讘讘砖讜诇 讗谞讜 讗讜诪专讬诐 讻谉 讗诇讗 讗驻讬诇讜 谞诪诇讞 注诐 砖讜诪谉 讛讙讬讚 讜拽谞讜拽谞讜转 砖讘讜 拽讜诇祝 讜讗讜讻诇 讗讘诇 讗诐 谞诪诇讞 讘砖讗专 讛讞诇讘讬诐 讛讗住讜专讬谉 诪谉 讛转讜专讛 砖讛诐 诪驻注驻注讬诐 讛专讬 讝讜 讗住讜专讛 讗讗"讻 讛讬讛 讛讙讚讬 讻讞讜砖 讗讜 砖讬砖 砖砖讬诐 诇讘讟诇讜 讜砖讗专 讛讗讬住讜专讬谉 谞讚讜谞讬谉 诇注谞讬谉 讝讛 讻诪驻注驻注讬谉 讻诪讜 砖讘讬讗专谞讜 讘爪诇讬:



讘讗讬讝讜 诪诇讬讞讛 讗诪专讜 讘诪诇讬讞讛 砖讗驻砖专 诇讜诪专 注诇讬讛 讘讘砖专 砖讗讬谞讜 谞讗讻诇 诪讞诪转 诪诇讞讜 讛讗 讘驻讞讜转 诪讻谉 讗讬谞讜 爪专讬讱 讗诇讗 讛讚讞讛 讘注诇诪讗 讜诪讛 砖讗讬谞讜 谞讗讻诇 诪讞诪转 诪诇讞讜 讬砖 诪讬 砖驻讬专砖 讘讜 砖谞诪诇讞 讛专讘讛 讻注讬谉 砖诪讜诇讞讬谉 讗讜转讜 诇讛爪谞注讛 讗讜 诇讛讜诇讬讻讛 讘讚专讱 诇住讞讜专讛 砖讗讬谞讜 谞讗讻诇 讗诇讗 讘转讜专转 讘砖专 诪诇讬讞 讗讘诇 谞诪诇讞 诪诇讬讞讛 讛爪专讬讻讛 诇拽讚专讛 讗注"驻 砖讗讚诐 诪注讻讘讛 讘讚专讱 讝讛 砖谞讬诐 讗讜 砖诇砖讛 讬诪讬诐 诪"诪 讛讜讗讬诇 讜谞讗讻诇转 讘转讜专转 讘砖专 砖讗讬谞讜 诪诇讬讞 讗讬谉 讚谞讬谉 讘诪诇讬讞讛 讝讜 讛驻诇讟讛 讜讬砖 讗讜诪专讬诐 砖讗讬谞讜 谞讗讻诇 讬驻讛 讘诇讗 讛讚讞讛 讙讚讜诇讛 诪讞诪转 讛诪诇讞 砖讘讜 讜讻诇 砖讗讜讻诇讜 讘诇讗 转拽讜谉 讝讛 讟注诪讜 驻讙讜诐 讜诪爪注专 讜讗讞专讜谞讬 讛专讘谞讬诐 驻专砖讜 讘注谞讬谉 讝讛 注拽专 讛讚讘专讬诐 讜讛讜讗 讻诇 砖讗讬谞讜 谞讗讻诇 注诐 诪诇讞讜 讻诇讜诪专 砖讛爪诇讬 讗注"驻 砖讗讬谞讜 爪专讬讱 诪诇讬讞讛 讗讚诐 谞讜讛讙 诇诪诇讞讜 诪注讟 讜讛讜讗 谞讗讻诇 注诐 讛诪诇讞 砖讘讜 讜讗讬谉 讗讚诐 爪专讬讱 诇讝专拽讜 讜诪诇讬讞讛 讻讝讜 讗讬谞讛 诪驻诇讟转 讜讗诐 谞诪诇讞 讗讬住讜专 注诐 讛讬转专 诪诇讬讞讛 讻讝讜 讚讬 诇讛 讘讛讚讞讛 讗讘诇 诪诇讬讞讛 讛爪专讬讻讛 诇拽讚专讛 讛讜讗讬诇 讜讗讬谉 讛讘砖专 谞讗讻诇 注诐 讗讜转讜 讛诪诇讞 讛专讬 讛讜讗 诪驻诇讟转 讜讗讜住专转 注诇 讛爪讚讚讬谉 砖讘讬讗专谞讜 讜讛专讗讬讛 砖讛专讬 讘注谞讬谉 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞 讗诪专讜 讚讗诪专 砖诪讜讗诇 诪诇讬讞 讻专讜转讞 讜讻谉 讘讛谞讛讜 讗讟诪讗转讗 讚讗讬诪诇讞谉 讘讙讬讚讗 讚谞砖讬讗 讗住专讜诐 诪讚讬谉 诪诇讬讞 讻专讜转讞 讜讻谉 讘专讘 诪专讬 讚讗讬诪诇讞讗 诇讬讛 讘砖专 砖讞讜讟讛 讘讛讚讬 谞讘诇讛 讗住专讜讛 诪讚讬谉 诪诇讬讞 讻专讜转讞 讜讗讬 讗驻砖专 诇讛注诪讬讚 讗转 讻诇 讗诇讜 讘讚诪诇讞 诇讗专讞讗 讗诇讗 砖讗讬谞谉 专讗讬讜转 诪讜讻专讞讜转 砖诪讗 讻诇 讗诇讜 诇讛爪谞注讛 谞诪诇讞讜 讗诇讗 砖讬砖 专讗讬讛 砖讗诐 转讗诪专 砖讛谞诪诇讞 诇拽讚专讛 讗讬谉 讗讜诪专讬谉 讘讜 砖讗讬谞讜 谞讗讻诇 诪讞诪转 诪诇讞讜 诇诪讛 讗诪专讜 住转诐 砖讗讬谉 诪讜诇讞讬谉 讘讻诇讬 砖讗讬谞讜 诪谞讜拽讘 讜诇讗 讛讬讛 诇讛诐 诇讗住讜专 讗诇讗 讘诪诇讬讞讛 诇讛爪谞注讛 讗诇讗 讻诇 诪诇讬讞讛 诇拽讚专讛 讗讬谞讜 谞讗讻诇 诪讞诪转 诪诇讞讜 讛讜讗 讜讻谉 诪诇讬讞 砖谞讙注 讘讗讬住讜专 讞诐 讗讜 砖谞驻诇 讘转讜讻讜 讚讬谞讜 讻爪诇讬 讞诐 砖谞讙注 讘讗讬住讜专 讞诐 讗讜 砖谞驻诇 讘转讜讻讜 讻诪讜 砖讬转讘讗专 讜诪"诪 诪诇讞 讘讻诇讬 讛讗住讜专 讛住讻讬诪讜 讞讻诪讬 讛爪专驻转讬诐 砖讗驻讬' 讘讘谉 讬讜诪讜 诪讜转专 砖讗讬谉 诪诇讬讞讛 诪驻诇讟转 讗转 讛讘诇讜注 讘讻诇讬 讗诇讗 砖砖讜专驻转讜 讘诪拽讜诪讜 讜诇讗 谞讗诪专 诪诇讬讞 讻专讜转讞 讗诇讗 讘讚讘专 专讱:



讬砖 讘讝讛 爪讚 砖讘讬注讬 讜讛讜讗 砖讛讗讬住讜专 讬转注专讘 注诐 讛讛讬转专 讘讻讞 驻诇讬讟讛 讛讘讗讛 诪爪讚 讞专讬驻讜转 讻讬爪讚 讛讻讘讜砖 讜讛讜讗 讞讜诪抓 砖诇 讗讬住讜专 砖谞驻诇 诇转讜讻讜 讘砖专 讛讬转专 讗讜 讘砖专 讗讬住讜专 砖谞驻诇 诇转讜讱 讞讜诪抓 讗住讜专 诪驻谞讬 砖讚谞讜讛讜 讻诪讘讜砖诇 讜讛讜讗 砖讗诪专讜 讻讘讜砖 讛专讬 讛讜讗 讻诪讘讜砖诇 讜讻讘讜砖 驻讬专讜砖讜 讘讞讜诪抓 讜讬砖 诪驻专砖讬诐 讻讘讜砖 讘讞讜诪抓 讜转讘诇讬谉 讗讘诇 讗诐 讛讬讛 讞专讬驻讜转 讗讞讚 诇讘讚 讻讙讜谉 讞讜诪抓 诇讘讚 讗讜 转讘诇讬谉 诇讘讚 讗讜 讞专讚诇 讜讻讬讜爪讗 讘讗诇讜 讬专讗讛 诇讛诐 砖讚讬谞讜 讻讚讬谉 爪诇讬 讜讬砖 砖讗讬谉 诪爪专讬讱 讘讛 讗诇讗 拽诇讬驻讛 讜讘驻专拽 讻诇 讛讘砖专 拽讬"讗 讘' 讬转讘讗专讜 驻专讟讬诐 诪诪讬谉 讝讛 诪注谞讬谉 住讻讬谉 讛讗住讜专 砖讞转讱 讘讜 爪谞讜谉 讜讻讬讜爪讗 讘讜 讻诪讜 砖讬转讘讗专:



讬砖 讘注谞讬谉 讝讛 爪讚 砖诪讬谞讬 讜讗讬谞讜 诪注讬谉 讗诇讜 砖讛讝讻专谞讜 砖讻诇 讗诇讜 砖讛讝讻专谞讜 讛讗讬住讜专 谞讻谞住 讜诪转注专讘 讘驻谞讬诪讬讜转 讛讛讬转专 讜谞讘诇注 讘讜 讗讘诇 注谞讬谉 讝讛 砖讗谞讜 诪讝讻讬专讬谉 注讻砖讬讜 讛讜讗 砖讛讗讬住讜专 诪转注专讘 注诐 讛讛讬转专 砖诇讗 讘驻诇讬讟讛 讜砖诇讗 注诇 讬讚讬 砖讜诐 讞讜诐 讗诇讗 砖谞转注专讘 讗讬住讜专 注诐 讛讬转专 讜注讜诪讚 讛讗讬住讜专 讘注爪诪讜 讜讛讛讬转专 讘注爪诪讜 讜讗讬谉 讛讗讬住讜专 谞讬讻专 讜诇讗 谞讜讚注 讗讬讝讛 讛讜讗 讜讚讘专 讝讛 诪住转注祝 诇讛专讘讛 注谞驻讬诐 讜讻讬爪讚 讛讜讗 讚讬谞诐 讗诐 讛讬讛 讗讬住讜专 讝讛 讚讘专 砖讬砖 诇讜 诪转讬专讬诐 讗讬谞讜 讘讟诇 诇注讜诇诐 讗驻讬' 讘讗诇祝 讜讚讘专 砖讬砖 诇讜 诪转讬专讬谉 讛讜讗 讻诇 讚讘专 砖讗注"驻 砖诇讗 谞转讘讟诇 讜讛讜讗 谞讗住专 注讻砖讬讜 诪驻谞讬 转注专讜讘转 讝讛 讬砖 诇讜 讜诇转注专讜讘转 砖诇讜 讛讬转专 诪爪讚 讗讞专 讗诐 诪讗诇讬讜 诇讗讞专 讝诪谉 讻讙讜谉 讘讬爪讛 砖谞讜诇讚讛 讘讬讜诐 讟讜讘 讜谞转注专讘讛 砖讛讻诇 诪讜转专 诇诪讞专 讜讻讙讜谉 讞讚砖 砖谞转注专讘 讘讬砖谉 砖讬讛讗 诪讜转专 诇讗讞专 讛拽专讘转 讛注讜诪专 讗诐 诪注讻砖讬讜 注诇 讬讚讬 转拽讜谞讜 讻讙讜谉 讟讘诇 砖讗驻砖专 诇讛驻专讬砖 注诇讬讜 诪诪拽讜诐 讗讞专 讜讻谉 诪注砖专 砖谞讬 砖讗驻砖专 诇驻讚讜转讜 讗讜 诇讛注诇讜转讜 诇讬专讜砖诇讬诐 讜讻谉 讛拽讚砖 砖讗驻砖专 诇讬砖讗诇 注诇讬讜 讘诇讗 注讘讬专讛 讚讛拽讚砖 讟注讜转 讗讬谞讜 讛拽讚砖 讜讻谉 讚讘专 讛谞讗住专 诇讜 讘谞讚专 砖讛专讬 讗驻砖专 诇讬诇讱 讗爪诇 讞讻诐 诇讛转讬专 讘诇讗 注讘讬专讛 讗讚专讘讛 诪爪讜讛 讘讻讱 讻诪讜 砖讗诪专讜 谞讚专讬诐 讻"讘 讗' 讻诇 讛谞讜讚专 讻讗诇讜 讘谞讛 讘诪讛 讜讻诇 讛诪拽讬讬诪讜 讻讗诇讜 讛拽专讬讘 注诇讬讛 讜讗讬谉 讛驻专砖 讘讚讘专 讝讛 讘讬谉 讗讬住讜专讬 转讜专讛 诇讗讬住讜专讬 住讜驻专讬诐 讗诇讗 讗祝 讘讗讬住讜专讬 住讜驻专讬诐 讗讬谞讜 讘讟诇 讻诪讜 砖讛转讘讗专 讘诪住讻转 讬讜诐 讟讜讘 讙' 讘' 讘诪讜拽爪讛 讜谞讜诇讚 讜讻谉 讗驻讬' 讛讬讛 转注专讜讘转 讝讛 住驻拽 讻讙讜谉 讘讬爪讛 住驻拽 谞讜诇讚讛 讘讬讜诐 讟讜讘 住驻拽 诇讗 谞讜诇讚讛 讻诪讜 砖讛转讘讗专 砖诐 谞诪爪讗 砖讚讬谉 讚讘专 砖讬砖 诇讜 诪转讬专讬谉 谞讗诪专 讻砖讛讛讬转专 讘讗 诪讗诇讬讜 讗讜 砖讗讬谞讜 讘讗 诪讗诇讬讜 讗诇讗 砖讘讬讚讜 诇讛讘讬讗讜 讘诇讗 爪讚 注讘讬专讛 讘讬谉 讘讗讬住讜专 转讜专讛 讘讬谉 讘讗讬住讜专 住讜驻专讬诐 讘讬谉 讘讜讚讗讬 讗讬住讜专 讘讬谉 讘住驻拽 讗讬住讜专 讗诇讗 砖讬爪讗讜 诪讻诇诇 讝讛 讛专讘讛 讚讘专讬诐 诪讛诐 砖讬爪讗讜 诇谞讜 诪注拽专 讛转诇诪讜讚 讜诪讛诐 砖谞转讞讚砖讜 诇讙讗讜谞讬诐 讜讻讬爪讚 讛诐 讚讬谞讬谉 讗诇讜 讻诇 讚讘专 砖诪转注专讘 讘砖讗讬谞讜 诪讬谞讜 谞转讘讟诇 讗注"驻 砖讬砖 诇讜 诪转讬专讬谉 砖诇讗 谞讗诪专 讚讘专 砖讬砖 诇讜 诪转讬专讬谉 讗祝 讘讗诇祝 诇讗 讘讟讬诇 讗诇讗 讘诪讬谞讜 讜讚讘专 讝讛 讬转讘讗专 讘转诇诪讜讚 讛诪注专讘 讘住讚专 讝专注讬诐 讘砖讘讬注讬' 驻专拽 砖砖讬 讜讻谉 讗转讛 诇诪讚 讚讘专 讝讛 讘讛讚讬讗 讘诪住讻转 谞讚专讬诐 讘砖诪讜注转 讟讘诇 讜诪注砖专 砖谞讬 讜讞讚砖 讜讗谞讬 讗讜诪专 砖讗祝 转诇诪讜讚 砖诇谞讜 诪注讬讚 注诇讬谞讜 砖讻谉 砖讗诇诪诇讗 讻谉 诪讛 讞讜诪专 讘讞诪抓 讘驻住讞 注诇 砖讗专 讗讬住讜专讬谉 讛专讬 诪爪讚 讚讘专 砖讬砖 诇讜 诪转讬专讬谉 专讗讜讬 诇讛讞诪讬专 讘讜 讗诇讗 砖诇讗 谞讗诪专 讚讘专 砖讬砖 诇讜 诪转讬专讬谉 讗诇讗 讘诪讬谞讜 讜诪注转讛 讞诪抓 讘驻住讞 诇讗 诪爪讚 讚讘专 砖讬砖 诇讜 诪转讬专讬谉 谞讗诪专 讘讜 砖讗讬谞讜 讘讟诇 砖讗"讻 讘砖讗讬谞讜 诪讬谞讜 诪讬讛讗 讛讬讛 讘讟诇 讗诇讗 讞讜诪专 讛讜讗 砖讛讞诪讬专讜 讘讞诪抓 诪砖讜诐 讚诇讗 讘讚讬诇讬 讗讬谞砖讬 诪讬谞讬讛 讜讙讚讜诇讬 讛诪讞讘专讬诐 转诇讜 讛讟注诐 讘讚讘专 砖讬砖 诇讜 诪转讬专讬谉 讜诇讗 讬专讗讛 诇讬 讻谉:



讜讻谉 讬转讘讗专 讻谉 讘转诇诪讜讚 砖诇谞讜 诪谉 讛讟讘诇 砖讘砖讗讬谞讜 诪讬谞讜 讘谞讜转谉 讟注诐 讻诪讜 砖讛转讘讗专 讘诪住讻转 注"讜 讜讗注"驻 砖讻讘专 讛讜讗 谞诪谞讛 讘讻诇诇 讚讘专 砖讬砖 诇讜 诪转讬专讬谉 讛讜讗讬诇 讜讘讬讚讜 诇转拽谞讜 讻诪讜 砖讛转讘讗专 讘诪住讻转 谞讚专讬诐 讜讗注"驻 砖讛注诪讬讚讜 讗讜转讛 砖诪讜注讛 讘砖讗讬谉 诇讜 诪转讬专讬谉 讻诪讜 砖讬转讘讗专 讘住诪讜讱 诪"诪 住转诐 谞讗诪专讛 讜诇讗 讛讜爪专讻讜 诇讛注诪讬讚讛 讘砖讗讬谉 诇讜 诪转讬专讬谉 讗诇讗 诪转讜讱 砖诇讗 讛讜讝讻专 讘讜 讟注诐 讘讬讚讜 诇转拽谞讜 讜讗注"驻 砖讗诪专讜 讘讗砖讛 砖砖讗诇讛 诪讬诐 讜诪诇讞 诇注讬住转讛 讻专讙诇讬 砖转讬讛谉 讜讗讬谉 诪讬诐 讜诪诇讞 讘讟诇讬谉 诇讙讘讬 注讬住讛 诪砖讜诐 讚讘专 砖讬砖 诇讜 诪转讬专讬谉 讜讛专讬 诪讬诐 讜诪诇讞 讘注讬住讛 诪讬谉 讘砖讗讬谞讜 诪讬谞讜 讛讜讗 讗讜转谉 讛讚讘专讬诐 诇讗 诇注谞讬谉 讗讻诇讛 谞讗诪专讜 砖讗"讻 诇讗 讛讜爪专讱 讚讘专 砖讬砖 诇讜 诪转讬专讬谉 砖讛专讬 讬砖 讻讗谉 谞转讬谞转 讟注诐 讗诇讗 砖讛讬讛 诇谞讜 诇讜诪专 讘注谞讬谉 转讞讜诪讬谉 砖讬讛讗 讛注谞讬谉 讛讜诇讱 讗讞专 讛注拽专 讜诇讗 讬讛讗 讛讟注诐 诪注讻讘 讜讘讗 诇讛砖诪讬注谞讜 讛讜讗讬诇 讜讘讗讜转谉 谞爪讟专祝 讚讬谉 讚讘专 砖讬砖 诇讜 诪转讬专讬谉 注诐 谞转讬谞转 讟注诐 砖讗讬谞讜 讘讟诇 诇注谞讬谉 转讞讜诪讬谉 讜讙讚讜诇讬 驻讜专讜讜讬谞爪讗 诪转专爪讬诐 讘讞讘讜专讬讛诐 砖诪讬诐 讜诪诇讞 诇讙讘讬 注讬住讛 诪讬谉 讘诪讬谞讜 讛讜讗 砖讗讬谉 讛讗讜讻诇 谞注砖讛 讻转讬拽讜谞讜 讗诇讗 讘砖诇砖转谉 讜讻谉 讻转讘讜 讘讞诇讘 讜砖讜诪谉 讘讘砖专 讛讜讗讬诇 讜注讜诪讚讬谉 讬讞讚 诪讬谉 讘诪讬谞讜 讛讜讗 讗注"驻 砖讛诐 砖谞讬 砖诪讜转 讜讗祝 讙讚讜诇讬 讛专讘谞讬诐 讻转讘讜 住讘专讗 讝讜 讛砖谞讬讛 讘砖谞讬 砖诇 驻住讞讬诐 讘砖诪讜注转 讞诪抓 讘讝诪谞讜:



讗祝 讻诇 讚讘专 砖讬砖 诇讜 诪转讬专讬谉 讗诇讗 砖讗讬 讗驻砖专 诇讘注诇讬讜 诇讛讘讬讗 讗讜转讜 讚讘专 诇讛讬转专 讗诇讗 讘讛驻住讚 讗讜 讛讜爪讗讛 讗讬谞讜 讘讻诇诇 讚讘专 砖讬砖 诇讜 诪转讬专讬谉 讜谞转讘讟诇 讗注"驻 砖讛讚讘专 讬砖 诇讜 诪转讬专讬谉 诇砖讗专 讘谞讬 讗讚诐 砖讗讬谉 诇讛诐 讘讝讛 讛驻住讚 讗讜 砖讗讬谉 讝讛 讛讜爪讗讛 讗爪诇诐 讜讚讘专 讝讛 谞转讞讚砖 诇讗讞专讜谞讬 讛专讘谞讬诐 诪诪讛 砖讗诪专讜 讘诪住讻转 注"讝 注诇 讛讟讘诇 诪驻谞讬 诪讛 讛讞诪讬专讜 讘讜 诇讜诪专 砖讘诪讬谞讜 讘诪砖讛讜 讜驻讬专砖讜 讛讟注诐 诪驻谞讬 砖讻讛讬转专讜 讻讱 讗讬住讜专讜 讜讛讜讗讬诇 讜讛讬转专讜 讘讞讟讛 讗讞转 砖驻讜讟专转 讻诇 讛讻专讬 讗祝 讗讬住讜专讜 讻谉 讜讛讜拽砖讛 诇讛诐 注诇讬讛 诪讛 讛讜爪专讱 诇讟注诐 讝讛 讜讛诇讗 讛讬讛 讬讻讜诇 诇讛砖讬讘讜 诪讟注诐 讚讘专 砖讬砖 诇讜 诪转讬专讬谉 讗诇讗 砖讛注诪讬讚讜讛 讘砖讗讬谉 诇讜 讟讘诇 诪诪拽讜诐 讗讞专 讜诇讗 讛爪专讬讻讜 诇讜 诇拽谞讜转 讻讚讬 诇讛驻专讬砖 注诇 讝讛 砖谞转注专讘 讜讻谉 谞住注讚讜 诇讛诐 诪砖诪讜注讜转 砖讘诪住讻转 讞诇讛 驻"讙 诪"讟 讜砖讘驻专拽 讛讝讛讘 谞"讙 讗' 讜讻讘专 谞专诪讝讜 讘讞讘讜专 讝讛 讜讘讞讘讜专谞讜 讘诪住讻转 注"讝 讘驻专拽 专讗砖讜谉:



谞诪爪讗 爪讚 讗讞专 诪转讬诇讚 诪讝讛 讜讛讜讗 砖讗诐 讗讬 讗驻砖专 诇讜 诇讝讛 诇转拽谞讜 讻讙讜谉 砖谞讚专 讜讗讬谉 诇讜 讞讻诐 诇讛转讬专讜 讻讬讜爪讗 讘讝讛 讗注"驻 砖讛讚讘专 讘讻诇诇讜 讗驻砖专 诇转拽谞讛 诇专讜讘 讘谞讬 讗讚诐 讛讜讗讬诇 讜讗讬谉 讘讬讚讜 诇转拽谞讛 讗讬谉 诇讜 诪转讬专讬谉 讛讜讗 讜谞转讘讟诇 讬砖 讗讜诪专讬诐 砖讻诇 砖诪转讬专讬谉 砖诇讜 讗讬 讗驻砖专 砖讬讘讜讗讜 注诇 讬讚讬 注爪诪讜 讜讛讜讗 爪专讬讱 讘转拽讜谞讛 诇诪诪讜谉 砖诇 讗讞专讬诐 讗注"驻 砖诪讝讜诪谉 诇讜 讗讬谞讜 谞拽专讗 讚讘专 砖讬砖 诇讜 诪转讬专讬谉 讜谞住注讚讬诐 讘讛 诪砖诪讜注讜转 砖讘驻专拽 讛讝讛讘 讘讘讘讗 诪爪讬注讗 讻讘专 谞讚讞讬转 住讘专讗 讝讜 讘讞讘讜专 讝讛 讻诪讜 砖讻转讘谞讜 砖诐:



讚讘专 砖讗讬谉 诪转讬专讬谉 砖诇讜 讘讗讬谉 讘讜讚讗讬 讗诇讗 讗驻砖专 砖讬讘讗 诇讬讚讬 讛讬转专 讜讗驻砖专 砖诇讗 讬讘讗 讛住讻讬诪讜 讞讻诪讬 讛讗讞专讜谞讬诐 砖讗讬谞讜 讘讻诇诇 讚讘专 砖讬砖 诇讜 诪转讬专讬谉 讜讛专讬 讛讜讗 讘讟诇 讻讬爪讚 讘讬爪讛 讗讜 讙讘讬谞讛 砖诇 住驻拽 讟专驻讛 砖谞转注专讘讛 讜讛专讬 砖诪讗 转诇讚 讛讘讛诪讛 讗讜 转讟注讜谉 讛转专谞讙讜诇转 讗讞专 讻谉 讗讜 转砖讛讗 砖谞讬诐 注砖专 讞讚砖 讜讬讘讗 诇讬讚讬 讛讬转专 讛讜讗讬诇 讜诪"诪 讗讬谉 讛讬转专 讝讛 讘讬讚讜 讜砖讗讬谉 讛讛讬转专 讘讗 讘讜讚讗讬 讛专讬 讛讜讗 讘讟诇:



讬砖 讘讚讬谉 讝讛 爪讚 讗讞专 讗诇讗 砖讗讬谞讜 讘讚讘专 砖谞转注专讘 讙讜祝 讗讬住讜专 讘讛讬转专 讘讗讜讻诇 注爪诪讜 讗诇讗 砖谞转注专讘 讘诪讻砖讬专讬 讛讗讜讻诇 讗讬住讜专 讘讛讬转专 讜讛讜讗 砖讻诇 砖谞转注专讘 讘专讜讘 讛讬转专 讜讛讗讬住讜专 讻诇讛 讜讛讜诇讱 讗注"驻 砖讛讜讻砖专 讛讗讜讻诇 讘讜 讜谞注砖讛 注诇 讬讚讜 讗讬谉 讝讛 讘讻诇诇 讚讘专 砖讬砖 诇讜 诪转讬专讬谉 讜讛讜讗 诪讘讜讗专 讘诪住讻转 讬讜诐 讟讜讘 讚' 讘' 讘注爪讬诐 砖谞砖专讜 诪谉 讛讚拽诇 讜讬砖 讗讜诪专讬诐 讘讝讜 讚讜拽讗 讘讗讬住讜专讬 住讜驻专讬诐 讛讗 讻诇 砖讻诇 讛诪讻砖讬专 诪讚讘专 讛讗讬住讜专 讗讬谉 诇讜 讘讟讜诇 讘转讜讱 讛讗讜讻诇 讛讜讗讬诇 讜讻诇 讛讻砖专讜 讘讗 注诇 讬讚讜 砖讛专讬 转谞讜专 砖讛住讬拽讜 讘注爪讬 讛拽讚砖 讗诪专讜 讘驻住讞 专讗砖讜谉 讻"讝 讘' 砖讛驻转 讗住讜专讛 诪驻谞讬 砖讗讬谞讜 讘讟诇:



讚讘专 砖讗讬谉 讜讚讗讬 讗讬住讜专 诇专讜讘 讛注讜诇诐 讗诇讗 诇讝讛 诇讘讚 讜讗祝 诇讝讛 讛讜讗 讚讘专 砖讬砖 诇讜 诪转讬专讬谉 讛讜讗讬诇 讜讗讬谉 讗讬住讜专讜 砖讜讛 讘讻诇 讗祝 讘讜讚讗讬 讗讬住讜专 讗讬谉 住驻拽 砖诇讜 讘讻诇诇 讚讘专 砖讬砖 诇讜 诪转讬专讬谉 讜讗祝 讘注讬谞讜 讛讜转专 讜讛讜讗 诪讛 砖讛转讬专讜 住驻拽 讘讗 诪讞讜抓 诇转讞讜诐 讗注"驻 砖讬砖 诇讜 诪转讬专讬谉 讜讗讬谉 爪专讬讱 诇讜诪专 讘注讬专讘讜:



讬砖 诇讬 爪讚 讗讞专 诪讻讞 讗讜转讛 砖诪讜注讛 讜讛讜讗 砖诇讗 谞讗诪专 讚讬谉 讚讘专 砖讬砖 诇讜 诪转讬专讬谉 讗诇讗 讘诪讛 砖讛讜讗 讗讬住讜专 讙诪讜专 讘注讬谞讜 讘讗讜转讛 砖注讛 讜谞转注专讘 讜讛讜讗讬诇 讜讬砖 讛讬转专 诇讗讬住讜专讜 讗驻讬' 讗诐 讛讜讗 讘注讬谞讜 讗讬谞讜 诪转讘讟诇 讘注讬专讜讘讜 砖讛专讬 讛谞讞谞讜 诇讜 诪拽讜诐 诪爪讚 讗讞专 诇讙讘讜转 讛讬诪谞讜 讗讻讬诇转讜 讛讗 讻诇 砖讬砖 诇讜 讟注谞讛 诇讛转讬专讜 讗祝 讘砖讛讜讗 讘注讬谞讜 讗讬谉 诪注讻讘讬谉 诇讜 诪爪讚 讛讬转专 讛专讗讜讬 诇讘讗 讜讻诇 砖讻谉 讘注讬专讜讘讜:



讬专讗讛 诇讬 注讜讚 讘讚讬谉 讝讛 砖讻诇 砖诪转讬专讬讜 讘讗讬诐 注诇 讬讚讬 砖讗诇讛 讜讗讬谉 驻转讞讬 砖讗诇转讜 诪爪讜讬讬诐 讗讬谞讜 讘讻诇诇 讚讘专 砖讬砖 诇讜 诪转讬专讬谉 讜讛讜讗 砖讗诪专讜 讘转专讜诪讛 砖讗注"驻 砖讬讻讜诇 诇讬砖讗诇 注诇讬讛 讗讬谞讛 讘讚讬谉 讬砖 诇讜 诪转讬专讬谉 讻诪讜 砖讻转讘谞讜 讘诪住讻转 谞讚专讬诐 讘驻专拽 讬专拽 讜讗注"驻 砖讛讛拽讚砖 谞拽专讗 讚讘专 砖讬砖 诇讜 诪转讬专讬谉 诪爪讚 砖讗驻砖专 诇讬砖讗诇 注诇讬讜 讬专讗讛 诇讬 讛讟注诐 砖讛讛拽讚砖 讛讜讗讬诇 讜诪爪讚 谞讚讘转 诇讘讜 讛讜讗 讘讗 讟注讜转讜 诪爪讜讬讛 讜驻转讞讬讜 诪专讜讘讬诐 讗讘诇 讛转专讜诪讛 诪爪讚 讞讬讜讘 讛讬讗 讜讗注"驻 砖讬讻讜诇 诇讬砖讗诇 注诇讬讛 讗诐 讬诪爪讗 诇讜 驻转讞 注诇 讚专讱 讛讝专讜转 注诇 讛讚专讱 砖讘讬讗专谞讜 砖诐 诪"诪 讗讬谉 讛驻转讞讬诐 诪爪讜讬讬诐 讘讛 讻诇 讻讱 讜讘讞专讟讛 诇讘讚 讗讬谉 砖讗诇讛 诇讗 讘转专讜诪讛 讜诇讗 讘讛拽讚砖 砖讗讬谉 讛讬转专 砖讗诇转诐 讗诇讗 诪爪讚 讟注讜转:



讛讬讛 讗讬住讜专 讝讛 讘注诇 讞讬讬诐 讻讙讜谉 住驻拽 讟专驻讛 砖谞转注专讘讛 注诐 讻诪讛 讘讛诪讜转 砖讘诪讬谞讛 讜诇讗 讛讜讻专讛 讗祝 讝讜 讗讬谞讛 讘讟诇讛 诇注讜诇诐 讜诪"诪 讗诐 讛转驻讝专讜 砖诇讗 诪讻讞讜 诪讜转专讬谉 讜讗诐 驻讬专砖讜 诪拽爪转谉 讘诪拽讜诐 讗讞讚 砖诇讗 讘驻讝讜专 讜诪拽爪转谉 讘诪拽讜诐 讗讞专 诇讜拽讞讬谉 诪谉 讛诪讜注讟讬谉 砖讻诇 讛驻讜专砖 诪谉 讛专讜讘 驻讜专砖 讜讗诐 住讘讘 讛讜讗 讗转 讛驻讝讜专 讗讜 砖讛讬讛 讙讜专诐 诇讜 讗讬住讜专 讜讗诐 谞砖讞讟讜 讛诇讱 讞砖讬讘讜转谉 讜讘讟诇 讗驻讬' 讗讞讚 讘砖谞讬诐 讜讗诐 谞讗讘讚 讗讞讚 诪讛谉 讛砖讗专 诪讜转专讬谉 讜讬砖 讗讜诪专讬诐 讗祝 讻砖谞讗讻诇 砖讗谞讬 讗讜诪专 讗讜转讜 砖诇 讗讬住讜专 谞讗讘讚 讜讛讜讗 砖诇讗 讗讘讚讜 讛讜讗 讘诪讝讬讚 讜讗诐 讗讘讚讜 讛讜讗 诇讗 讛讜注讬诇 讜讚讘专 讝讛 诪转讘讗专 讘诪住讻转 讝讘讞讬诐:



讛讬讛 讛讗讬住讜专 谞讜讚注 诪拽讜诪讜 讜诇讗 谞转注专讘 注诐 讛讛讬转专 讗诇讗 砖讛讬讛 讛讗讬住讜专 讘爪讚 讛讛讬转专 讜诇拽讞 诪讗讞讚 诪讛诐 讜诇讗 讬讚注 诪讗讬讝讜 砖讘讛诐 讗住讜专 讜讗讬谉 讝讛 讘讟讜诇 砖注诇 讻讙讜谉 讝讛 讗谞讜 讗讜诪专讬谉 讗祝 注诇 讚讘专讬诐 砖讗讬谞诐 讞砖讜讘讬诐 讻诇 讚拽讘讜注 讻诪讞爪讛 注诇 诪讞爪讛 讚诪讬 讻讙讜谉 转砖注 讞谞讜讬讜转 讜讻讘专 讘讬讗专谞讜 注谞讬谉 讝讛 诇诪注诇讛 爪"讛 讗':



讛讬讛 讛讗讬住讜专 讚讘专 讞砖讜讘 讻讙讜谉 讞转讬讻讛 讛专讗讜讬讛 诇讛转讻讘讚 诇驻谞讬 讛讗讜专讞讬诐 讗讬谉 讝讜 讘讟诇讛 诇注讜诇诐 讜讗讬讝讜 讞转讬讻讛 讛专讗讜讬讛 诇讛转讻讘讚 诇驻谞讬 讛讗讜专讞讬诐 讚讜拽讗 讞转讬讻讛 诪讘讜砖诇转 砖讛讬讗 专讗讜讬讛 诇讗讚诐 讗讞讚 谞讻讘讚:



讛讬转讛 拽讟谞讛 注讚 砖讗讬谞讛 专讗讜讬讛 诇讻讱 讗讜 讙讚讜诇讛 注讚 砖讗讬谉 讚专讱 诇讛谞讬讞 讻讬讜爪讗 讘讛 诇驻谞讬 讗讚诐 讗讞讚 讗讬谉 讝讜 谞拽专讗转 专讗讜讬讛 诇讛转讻讘讚 砖讛专讬 讗祝 讛讙讚讜诇讛 注讜诪讚转 诇讬讞转讱 讜讻谉 讻诇 砖讗讬谞讛 诪讘讜砖诇转 讗讬谞讛 拽专讜讬讛 专讗讜讬讛 诇讛转讻讘讚 讜讻讱 讛讜专讜 专讘讜转讬 诇诪注砖讛 讜讗祝 诇拽爪转 讙讚讜诇讬 讛讚讜专 诪爪讗转讬讛 讻谉 讘讞讘讜专讬讛诐 讜讗祝 诇诪讬 砖诪驻拽驻拽 讘讻讱 讘讛诪讛 砖诇诪讛 诪讬讛讗 讗讬谞讛 拽专讜讬讛 专讗讜讬讛 诇讛转讻讘讚 砖讛专讬 讘驻专拽 讛转注专讜讘讜转 讘诪住讻转 讝讘讞讬诐 注"讘 讗' 讘诪讛 砖讗诪专讜 砖诐 讘砖讜专 讛谞住拽诇 讗驻讬' 讗讞讚 讘专讘讜讗 讻讜诇诐 讬诪讜转讜 讛拽砖讜 讜诇讬讘讟讬诇 讘专讜讘讗 讜讛讜爪专讻讜 诇转专抓 讘住讜祝 讛住讜讙讬讗 讚讘注诇讬 讞讬讬诐 讞砖讬讘讬 讜诇讗 讘讟诇讬 讜讻谉 诪讜讻专讞 砖诐 砖讗讬谞讜 讘讻诇诇 讗转 砖讚专讻讜 诇讬诪谞讜转 讗注"驻 砖讛讜讗 讘讻诇诇 讻诇 砖讚专讻讜 诇讬诪谞讜转 讻诪讜 砖讛诪砖讬讱 讘拽讜砖讬讗 讜诇讬讘讟讬诇 讘专讜讘讗 讛谞讬讞讗 诇诪讗谉 讚讗诪专 讻诇 砖讚专讻讜 砖谞讬谞讜 讻诇讜诪专 砖讻诇 砖讚专讻讜 诇讬诪谞讜转 讛讜讗 谞拽专讗 讞砖讜讘 讜讗讬谞讜 讘讟诇 谞讬讞讗 砖讗祝 讝讛 诪讻诇 砖讚专讻讜 讛讜讗 专"诇 砖住转诐 讘谞讬 讗讚诐 诪拽驻讬讚讬谉 诇诪讻专讜 讘诪谞讬谉 讜砖诇讗 讘讗讜诪讚 讗注"驻 砖讛谞讻讘讚讬诐 讜讛注砖讬专讬诐 讗讬谉 拽驻讚讬诐 讘讻讱 讻讙讜谉 讝讛 砖讛诐 诪讜讻专讬诐 注讚专讬诐 注讚专讬诐 诇驻注诪讬诐 讗诇讗 诇诪讗谉 讚讗诪专 讗转 砖讚专讻讜 讻诇讜诪专 砖诪讬讜讞讚 讘讻讱 砖讗讬谉 砖讜诐 讗讚诐 诪讜讻专讜 讗诇讗 讘诪谞讬谉 讛专讬 讝讛 讗讬谞讜 诪讚讬谉 讝讛 讗诇诪讗 砖讗祝 诪讗转 砖讚专讻讜 诇讬诪谞讜转 讗讬谞讜 讜讻谉 驻讬专砖讜 讙讚讜诇讬 讛讛专 砖讗讬谉 拽专讜讬讛 专讗讜讬讛 诇讛转讻讘讚 讗诇讗 诪爪讚 讞砖讬讘讜转 讜砖讜诪谉 诪讜驻诇讙 讜注讜讚 讬转讘讗专讜 驻专讟讬诐 诪讞诇讜拽讛 讝讜 诇诪讟讛 讜讘讻诇诇 讝讛 讗讙讜讝讬 驻专讱 讜讛讚讜诪讬诐 诇讛诐 注诇 讛讚专讻讬诐 砖讘讬讗专谞讜 讘注谞讬谞讬讛诐 讘诪住讻转 讬讜诐 讟讜讘 讙' 讘' 讬砖 诪讬 砖讗讜诪专 砖诇讗 住讜祝 讚讘专 讘讗诇讜 讗诇讗 讻诇 讚讘专 砖讗祝 讛注砖讬专讬诐 诪讚拽讚拽讬诐 诇诪讻专讜 讘诪谞讬谉 讜讛讜讗 砖谞拽专讗 讘诇砖讜谉 转诇诪讜讚 讗转 砖讚专讻讜 诇讬诪谞讜转 讻诪讜 砖讘讬讗专谞讜 讗讬谞讜 讘讟诇 讜诪"诪 讛讬讛 讚专讱 讛注砖讬专讬诐 砖诇讗 诇讛拽驻讬讚 讜诇诪讻专讜 讘诪谞讬谉 讗注"驻 砖专讜讘 讛注讜诇诐 诪讚拽讚拽讬诐 讘讻讱 讜讛讜讗 讛谞拽专讗 讘诇砖讜谉 转诇诪讜讚 讻诇 砖讚专讻讜 诇讬诪谞讜转 讘讟诇 讜讛注讬拽专 砖讗祝 讛专讗砖讜谞讬诐 讘讟诇讬诐 讜讗讬谉 讞讜砖砖讬谉 诇讚专讻讜 诇讬诪谞讜转 讻诇诇 讗诇讗 诇讚讘专讬诐 讛讞砖讜讘讬诐 讘诪谞讬谉 讻诪讜 砖讘讬讗专谞讜 讘诪住讻转 讬讜诐 讟讜讘 讗诇讗 砖讬砖 诇驻专砖 讗转 砖讚专讻讜 诇讬诪谞讜转 讘讚讘专讬诐 讛讞砖讜讘讬诐 讘诪谞讬谉:



讛讬讛 讛讗讬住讜专 讘专讬讛 讗讬谞讛 讘讟讬诇讛 诇注讜诇诐 讜诪讛讜 讘讻诇诇 讘专讬讛 讻诇 砖讬讞诇拽 讜砖诪讜 注诇讬讜 讻讙讜谉 讞诇讘 讜讘砖专 砖讗祝 诪注讟 诪诪谞讜 谞拽专讗 讞诇讘 讜讘砖专 讗讬谉 讝讛 讘专讬讛 讗讘诇 讻诇 砖讬讞诇拽 讜讗讬谉 砖诪讜 注诇讬讜 讻讙讜谉 讙讬讚 砖讻砖讛讜讗 砖诇诐 谞拽专讗 讙讬讚 讜讻砖讛讜讗 谞讞转讱 谞拽专讗 讞转讬讻转 讙讬讚 讜讻谉 谞诪诇讛 讜讻讬讜爪讗 讘讛 谞拽专讗 讘专讬讛 讜讻讙讜谉 砖讛讬讗 讗住讜专讛 诪爪讚 注爪诪讛 讛讗 讘专讬讛 讛诪讜转专转 砖拽讘诇讛 讗讬住讜专 诪讞诪转 住讘讛 讻讙讜谉 砖讜专 讛谞住拽诇 讜转专谞讙讜诇转 砖谞讟专驻讛 讗讜 砖谞转讘砖诇讛 注诐 讛谞讘讬诇讛 讗讬谉 讝讜 讘专讬讛 讻诪讜 砖讬转讘讗专 讘住讜祝 驻专拽 讝讛 拽"讘 讘' 讘注谞讬谉 爪驻讜专 讟讛讜专讛 讜讟诪讗讛 讜讻谉 讗讬谞讜 谞拽专讗 讘专讬讛 讗诇讗 讻诇 砖讛讬讛 诇讜 讞讬讜转 讗讘诇 讞讟讛 砖诇 讻诇讗讬 讛讻专诐 讗注"驻 砖讻砖谞讞诇拽讛 讗讬谉 砖诪讛 注诇讬讛 讜砖讛讬讗 讗住讜专讛 诪爪讚 注爪诪讛 讗讬谉 讝讜 讘专讬讛 讻诪讜 砖讛转讘讗专 讘诪住讻转 诪讻讜转 驻专拽 讗讞专讜谉 讬"讝 讗' 谞诪爪讗 砖讗讬谉 拽专讜讬 讘专讬讛 讗诇讗 讘砖诇砖讛 转谞讗讬诐 讜讛诐 讘专讬讬转 谞砖诪讛 讜砖讗讬住讜专讛 诪转讞诇转 讘专讬讬转讛 讜砖转讞诇拽 讜讗讬谉 砖诪讛 注诇讬讛 讜诪"诪 讝讜 讛讗讞专讜谞讛 专"诇 砖转讞诇拽 讜讗讬谉 砖诪讛 注诇讬讛 诇讗 讛讜讝讻专讛 讘讙诪' 讘讛讚讬讗 讗诇讗 砖讘转讜住驻讜转 讻转讘讜讛 诪诪讛 砖讛讜拽砖讛 诇讛诐 诪讛 讘讬谉 讞诇讘 诇讙讬讚 砖诇讗 讬讛讗 讛讞诇讘 谞拽专讗 讘专讬讛 砖诇讗 诇讬讘讟诇 讻讚讬谉 讛讙讬讚 讜转讬专爪讜 砖讛讞诇讘 讗祝 诇讻砖谞讞诇拽 砖诪讜 注诇讬讜 讻诪讜 砖讘讬讗专谞讜 讜爪专讬讱 砖转讚注 砖讛讘专讬讛 砖谞转专住拽讛 讗讜 讗驻讬' 讞住专 诪诪谞讛 讗讘专 讗讬谞讛 拽专讜讬讛 注讜讚 讘专讬讛 砖讗讬谉 讘专讬讛 讗诇讗 讻砖讛讬讗 砖诇讬诪讛 讜诪讛 砖讗诪专讜 讛讗讬讘专讬诐 讗讬谉 诇讛诐 砖讬注讜专 驻讬' 诇注谞讬谉 讟讜诪讗讛 讗讘诇 诇讗讻讬诇讛 讚讜拽讗 讘讻讝讬转 讜讻诪讜 砖讗诪专讜 讘诪住讻转 诪讻讜转 讟"讝 讘' 专讬住拽 转砖注讛 谞诪诇讬诐 讜讗讞讚 讞讬 专"诇 砖诇诐 讜讛砖诇讬诪讜 诇讻讝讬转 诇讜拽讛 砖砖:



讛讘讬爪讛 讬专讗讛 诪住讜讙讬转 诪住讻转 讬讜诐 讟讜讘 讙' 讘' 砖讗讬谞讛 拽专讜讬讛 讘专讬讛 讜讛讜讗 砖讗诪专讜 砖诐 讘讘讬爪讛 砖谞讜诇讚讛 讘讬讜诐 讟讜讘 谞转注专讘讛 讘讗诇祝 讻诇谉 讗住讜专讜转 讜讗转讬谞谉 注诇讛 诪砖讜诐 讚讘专 砖讬砖 诇讜 诪转讬专讬谉 讛讗 诇讗讜 讛讻讬 讘讟诇讛 讜讻谉 讛讚注转 谞讜转谞转 砖讛专讬 讗讬谉 诇讬讞住 诇讛 讞讬讜转 讜讬砖 诪讜讻讬讞讬谉 诪住讜讙讬讗 砖讘讻讗谉 砖讛讬讗 拽专讜讬讛 讘专讬讛 讻诪讜 砖讬转讘讗专 讘住诪讜讱 讘砖诪讜注转 讘讬爪讛 讘砖砖讬诐 讜讻讜' 讜专讜讘 诪驻专砖讬诐 诪住讻讬诪讬诐 诇讚注转 专讗砖讜谉 讜讙讚讜诇讬 讛讞讻诪讬诐 诪住讻讬诪讬诐 砖讛讘专讬讛 讘讟诇讛 讘讗诇祝 诪诪讛 砖讗诪专讜 讘转诇诪讜讚 讛诪注专讘 讘诪住讻转 转专讜诪讜转 驻专拽 讘爪诇 讛讜专讬 专' 讬讜住讬 讘讛讚讬谉 注讻讘专讗 讗讞讚 诇讗诇祝 讜讬砖 砖驻讬专砖讜 砖讛讬讗 讘讟诇讛 讘转砖注 诪讗讜转 讜砖砖讬诐 诪诪讛 砖专讗讜 讘诪住讻转 转专讜诪讜转 驻专拽 讘爪诇 驻"讬 诪"讞 讚讙 讟诪讗 砖讻讘砖讜 注诐 讚讙 讟讛讜专 讻诇 讙专讘 砖讛讜讗 诪讞讝讬拽 住讗转讬诐 讗诐 讬砖 讘讟诪讗 诪砖拽诇 注砖专讛 讝讜讝 讘讬讛讜讚讛 砖讛诐 讞诪砖 住诇注讬诐 讘讙诇讬诇 讗住讜专 讜驻讬专讜砖讜 讘砖谞转注专讘 讙讜驻讜 砖诇 讚讙 讟诪讗 讘转讜讱 讙专讘 砖诇 讚讙 讟讛讜专 讜讗讬谞讜 谞讬讻专 讘讬谞讬讛诐 砖讗讜住专 讗转 讻诇诐 诪砖讜诐 讘专讬讛 砖讗诇讜 诪讞诪转 讛驻诇讬讟讛 讘讟诇 讛讬讛 讘砖砖讬诐 讜讘砖讬注讜专 讝讛 讗讜住专 讗转 讛讙专讘 讜驻讬专砖讜 讘转诇诪讜讚 讛诪注专讘 砖讘砖讬注讜专 讝讛 讛讜讗 讗讞讚 讘转砖注 诪讗讜转 讜砖砖讬诐 讜讗谞讬 转诪讛 讛讬讗讱 讛转讬专讜 讘砖讬注讜专 讝讛 讜讛讬讛 诇讛诐 诇讜诪专 讘转砖注 诪讗讜转 讜砖砖讬诐 讜注讜讚 砖讛专讬 砖讬注讜专 讝讛 讛讗讜住专 讛讜讗 讘转砖注 诪讗讜转 讜砖砖讬诐 讜谞住讞 转诇诪讜讚 讛诪注专讘 讘讝讛 讛讜讗 讻讱 讻诪讛 住讗讛 注讘讚讗 讻"讚 诇讜讙讬谉 讻诪讛 诇讜讙讗 注讘讚讗 转专转讬谉 诇讬讟专讬谉 讜诇讬讟专讗 注讘讚讗 诪讗讛 讝讜讝讬谉 讜谞诪爪讗 住讗转讬诐 注讜诇讬诐 转砖注讬诐 讜砖砖讛 诪讗讜转 讜讛专讬 注砖专讛 砖诇 讗讬住讜专 讛诐 讗讞讚 诪转砖注 诪讗讜转 讜砖砖讬诐 讗诇讗 砖注讬讬谞转讬 讘讗讜转讛 诪砖谞讛 讜讛讬讗 砖谞讜讬讛 讞住专讛 专"诇 讻诇 讙专讘 砖讛讜讗 诪讞讝讬拽 住讗转讬诐 讗诐 讬砖 讘讟诪讗 诪砖拽诇 注砖专讛 讝讜讝 讜诇讗 谞讗诪专 讘讛 诇讗 诪讜转专 讜诇讗 讗住讜专 讜谞专讗讛 砖讛诐 诪驻专砖讬诐 砖讘砖讬注讜专 讝讛 讛讜讗 诪讜转专 讜诇讚注转诐 讝讛 砖讗诪专讜 讘注讻讘专讗 讗讞讚 诇讗诇祝 讻讱 讛讬讛 诪注砖讛 讜讛讜讗 讛讚讬谉 砖讛讬讛 诪转讬专 讘转砖注讛 诪讗讜转 讜砖砖讬诐 讜诪"诪 讗讬谉 诇诪讚讬谉 诪诪谞讜 诇砖讗专 讗讬住讜专讬 诪砖讛讜 砖讛专讬 讘讚讘专 砖讬砖 诇讜 诪转讬专讬谉 讗诪专讜 讗驻讬' 讘讗诇祝 诇讗 讘讟讬诇 讜讘讘注诇讬 讞讬讬诐 讘砖讜专 讛谞住拽诇 讗驻讬' 讗讞讚 讘专讘讜讗 讜讘住转诐 讬讬谞谉 讗诪专讜 讘转讜住驻转讗 讟驻讛 砖诇 讬讬谉 谞住讱 讗讜住专转 讬讬谉 砖讘讞讘讬转 讜砖讘讘讜专 讜讬砖 诪驻专砖讬诐 砖讗讬谉 诇讘专讬讛 讘讟讜诇 诇注讜诇诐 讗祝 讘讗诇祝 讜诪砖谞讛 讝讜 驻讬专讜砖讛 诇注谞讬谉 爪讬专讜 讜讗祝 诇砖讜谉 讛诪砖谞讛 讚讙 讟诪讗 砖讻讘砖讜 讜讻讜' 讗诐 讬砖 讘讟诪讗 诪砖拽诇 注砖专讛 讝讜讝 讜讻讜' 讚讙 讟诪讗 讜爪讬专讜 讗住讜专 讜诪"诪 诇注谞讬谉 爪讬专讜 驻住拽讜 专讜讘 驻讜住拽讬诐 讻专' 讬讛讜讚讛 砖讗诪专 砖诐 专讘讬注讬转 讘住讗转讬诐 讜讛讜讗 讗讞讚 诪拽爪"讘 讻诪讜 砖讬转讘讗专 讜讛专讗讬讛 砖讛专讬 注讻讘专讗 讗讬 讗驻砖专 砖诇讗 讛讜讻专讛 讗诇讗 砖诇讗 谞讗诪专 讗诇讗 诇注谞讬谉 驻诇讬讟转讛 砖诪诪转拽转 讗转 讛讞专讬祝 讜讛讬讛 住讘讜专 诇砖注专讛 讘讗诇祝 讗诇讗 砖讗讬谉 讛诇讻讛 讻谉 讜讛讚讘专讬诐 专讜驻驻讬谉:

讜讚讘专 讝讛 讗讬谞讜 诇讗 讗诪专讜 讻谉 讗诇讗 讘讗讬住讜专讬谉 砖讛诐 诪转谞讜转 讻讛谞讛 讜讛讜讗 诪讛 砖讗诪专讜 讘诪住讻转 注专诇讛 驻"讘 诪"讗 讛转专讜诪讛 讜转专讜诪转 诪注砖专 砖诇 讚诪讗讬 讜讛讞诇讛 讜讛讘讻讜专讬诐 注讜诇讬诐 讘讗讞讚 讜诪讗讛 讜诪爪讟专驻讬谉 讝讛 注诐 讝讛 讜爪专讬讱 诇讛专讬诐 讗讘诇 注专诇讛 讜讻诇讗讬 讛讻专诐 注讜诇讬谉 讘讗讞讚 讜诪讗转讬诐 讜讗讬谉 爪专讬讱 诇讛专讬诐 讜驻专砖讜 讛讟注诐 讘转诇诪讜讚 讛诪注专讘 砖诇讗 讗诪专讜 爪专讬讱 诇讛专讬诐 讗诇讗 诪驻谞讬 讙讝诇 讛砖讘讟 讛讗 讘砖讗专 讗讬住讜专讬谉 讗祝 讘讗讬住讜专讬 讛谞讗讛 讗讬谞讜 爪专讬讱 讻诇 砖谞转讘讟诇 讛转讜专讛 讛转讬专转讜:



讜讗讞专 砖讛讗专讻谞讜 讘讚讘专讬诐 讗诇讜 讚专讱 讻诇诇讬诐 谞砖讜讘 诇驻住拽讬诐 讛讬讜爪讗讬诐 诇谞讜 诪谉 讛住讜讙讬讗 讚专讱 驻专讟 讜讬转讘讗专讜 讘拽爪转 驻专讟讬诐 讛专讘讛 注谞讬谞讬诐 砖诇讗 驻讬专讟谞讜诐 讘讻诇诇讬诐 讗诇讜:



讻诇 砖讗诪讜专 讘讜 讚讬谉 砖砖讬诐 讛讜讗 诪驻谞讬 砖讻讱 砖讬注专讜 讞讻诪讬诐 砖讛讗讬住讜专 讗讚诐 诪专讙讬砖讜 讘讛讬转专 讻诇 讝诪谉 砖讗讬谉 讘讛讬转专 砖砖讬诐 诇讘讟诇 讟注诪讜 讗诐 讻谉 讻诇 讝诪谉 砖讬讛讗 讛讚讘专 讘讗驻砖专 诇讛转讘专专 讗诐 谞转谉 讛讗讬住讜专 讟注诐 讘讛讬转专 讗诐 诇讗讜 讗讬谉 爪专讬讱 诇砖注专 讘砖砖讬诐 讗诇讗 诇讟注讜诐 讗转 讛转讘砖讬诇 讜讻讬爪讚 讬讟注诪谞讜 讜讛专讬 砖诪讗 讬专讙讬砖 讟注诐 讛讗讬住讜专 讜谞诪爪讗 注讜讘专 讗诐 讗讬住讜专 讝讛 转专讜诪讛 砖驻诇讟转讛 拽讚专讛 讻讙讜谉 砖讘砖诇 讞诇讬谉 讘拽讚专讛 砖讘砖诇 讘讛 转专讜诪讛 砖砖讬注讜专讛 讘谞讜转谉 讟注诐 讛讜讗讬诇 讜讗讬谞讛 讘注讬谉 讬讟注讜诐 诇讛 讻讛谉 讗诐 讛讜讗 诪讬谉 讘砖讗讬谞讜 诪讬谞讜 讜讗诐 讛讜讗 讗讬住讜专 讻诇诇讬 讻讙讜谉 讞诇讘 讜讻讬讜爪讗 讘讜 讗诐 讛讜讗 诪讬谉 讘砖讗讬谞讜 诪讬谞讜 砖讛讟注诐 谞讬讻专 讜谞专讙砖 讬讟注诪谞讜 谞讞转讜诐 讙讜讬 讜注诇 讝讜 讗诪专讜 讻讜诇讻讬转 讘讗诇驻住 讛讜讗讬 讜讗诪专 诇讛讜 诇讬讟注诪讬讛 拽驻讬诇讛 讗专诪讗讛 讜驻讬专讜' 讚讙 讟诪讗 砖谞转讘砖诇 讘讗诇驻住 砖诇 讘砖专 讜讛讬讛 诪讬谉 讘砖讗讬谞讜 诪讬谞讜 讜讛讟注诐 谞专讙砖 讘讜 砖讗诇讜 讘讚讙讬诐 诇讗 讛讬讛 讛讟注诐 谞专讙砖 讘讜 砖讛专讬 诪讬谉 讘诪讬谞讜 讛讬讛 讜讻谉 讗转讛 爪专讬讱 诇驻专砖讛 讘讘砖讜诇 砖讗诐 讘讟讙讜谉 讻讚专讱 讗诇驻住讬谉 砖诇谞讜 讜讚讗讬 讚讬 讛讬讛 诇讜 讘拽诇讬驻讛 讻讚讬谉 爪诇讬 讛讜讗讬诇 讜讗讬谉 讛砖诪谉 诪讻住讛 注诇讬讛诐 讻诪讜 砖讻转讘谞讜 诇诪注诇讛 讜谞讞转讜诐 讝讛 注谞讬谞讜 讙讜讬 讛专讙讬诇 诇讘砖诇 转诪讬讚 转讘砖讬诇讬诐 诇诪讻讜专 砖讛讜讗 讘拽讬 讜诪讜诪讞讛 讘讻讱 讜讬砖 讗讜诪专讬诐 砖诇讗 住讜祝 讚讘专 诪讜诪讞讛 讗诇讗 讗祝 诇住转诐 讘谞讬 讗讚诐 讜诪诪讛 砖讗诪专讜 讻讗谉 讟注讬诐 诇讛 讻讛谉 讜诇讗 讗诪专讜 讻讛谉 拽驻讬诇讗 讜讻谉 砖讘砖诪讜注转讜 砖诇 专讘讗 谞讗诪专 诪讬谉 讘砖讗讬谞讜 讘诪讬谞讜 讜讛讬转专讗 讘讟注诪讗 讗诇诪讗 讻诇 砖讗讬谉 讻诇诇 讛讟讜注诪讬诐 诪专讙讬砖讬诐 讘讜 讗讬谞讜 讟注诐 讜讗祝 诇讻砖转诪爪讗 诇讜诪专 拽驻讬诇讗 讚讜拽讗 谞专讗讛 诇讛诐 诇讜诪专 砖诇讗 讛爪专讬讻讜 讘拽驻讬诇讗 讗诇讗 讘讙讜讬 讜讘讗讬住讜专 讻诇诇讬 讻讙讜谉 讞诇讘 讜讻讬讜爪讗 讘讜 砖诪讗 讛讗讞专讬诐 诪砖拽专讬诐 讗讘诇 讘转专讜诪讛 砖讟讜注诪讛 讻讛谉 讗讬谉 爪专讬讱 拽驻讬诇讗 讜讻谉 讻诇 讻讬讜爪讗 讘讛 讜诇讗 讬专讗讛 诇讬 讻谉 讛专讘讛 驻注诪讬诐 谞转谉 讛讗讬住讜专 讟注诐 讘讚讘专 讜诇讗 讬讜专讙砖 讗诇讗 诇讘拽讬讗讬诐 讜讝讛 砖诇讗 讛爪专讬讻讜 诇讻讛谉 拽驻讬诇讗 住转诐 讻讛谉 诪转讜讱 砖注讜住拽 转诪讬讚 讘讻讱 讘拽讬 讛讜讗 讜注讜讚 砖讗诐 讻讚讘专讬讛诐 讗祝 讘讙讜讬 诇诪讛 讛爪专讬讻讜 诇讻讱 讜讗诐 诪讞砖砖 砖拽专讜转 讛专讬 谞讞转讜诐 讝讛 驻讬专砖讜 讙讚讜诇讬 讛专讘谞讬诐 砖爪专讬讱 砖讬讝讛专讜 砖诇讗 诇讛讜讚讬注诐 砖诇注谞讬谉 讗讬住讜专 讜讛讬转专 讛诐 砖讜讗诇讬诐 讗讜转讜 讗诇讗 砖讬讟注讬诪讜讛讜 讜讬讗诪专 讚讘专 讝讛 讻诪住讬讞 诇驻讬 转诪讜 讗诇讗 砖讛诐 讞讜诇拽讬诐 诇讜诪专 砖讗诐 讛讜讗 讗讜诪谉 讘讻讱 住讜诪讻讬谉 注诇讬讜 砖讗讬谞讜 专讜爪讛 诇讛讜爪讬讗 注爪诪讜 诪讞讝拽转讜 讜诪"诪 讗祝 讝讜 讚讜拽讗 讘诪讛 砖讘讬讚 讬砖专讗诇 讗讘诇 砖讗专 注讚讜讬讜转 砖讘讗讬住讜专讬谉 讗讬谉 讛讙讜讬 谞讗诪谉 注诇讬讛诐 讻诇诇 讗驻讬' 诇讛讞诪讬专 讻诪讜 砖讗诪专讜 讘讬讘诪讜转 拽讻"讘 讗' 讙讜讬 砖讘讗 讜讗诪专 驻讬专讜转 讛诇诇讜 砖诇 注专诇讛 讛诐 砖诇 注讝讬拽讛 讛诐 讗讬谞讜 谞讗诪谉 诇讗 谞转讻讜讜谉 讝讛 讗诇讗 诇讛砖讘讬讞 诪拽讞讜 讜讘转诇诪讜讚 讛诪注专讘 讗诪专讜讛 讻谉 讗祝 讘砖讗讬谞讜 专讜爪讛 诇诪讻专谉 讜讛讜讗 砖讗诪专讜 注诇 讝讜 砖讛讝讻专谞讜 诪砖诇 驻诇讜谞讬 诇拽讞转讬诐 诪砖诇讬 讛讘讬讗讜转讬诐 讻诇讜诪专 讜讗讬谞讬 专讜爪讛 诇诪讻专诐 谞讗诪谉 诇讛讞诪讬专 讚讘专讬 专' 讜讞讻诪讬诐 讗讜诪专讬诐 讚讘专讬 讛讙讜讬 诇讗 诪注诇讬谉 讜诇讗 诪讜专讬讚讬谉 讛讬讛 讛讗讬住讜专 诪讬谉 讘诪讬谞讜 砖讗讬 讗驻砖专 诇注诪讜讚 注诇 讟注诪讜 讗讜 诪讬谉 讘砖讗讬谞讜 诪讬谞讜 讜讗讬谉 砖诐 谞讞转讜诐 讙讜讬 诪砖注专讬诐 讘砖砖讬诐 讜讗诐 专爪讛 砖诇讗 诇讘讚讜拽 讘讟注诐 讜砖讬注专 讘砖砖讬诐 专砖讗讬 讜诇诪讚转 诇驻讬 讚专讻讱 砖诪讬谉 讘诪讬谞讜 讘讟诇 讻诪讬谉 讘砖讗讬谞讜 诪讬谞讜 讜讛专讘讛 讞讜诇拽讬诐 讘讛 诇驻住讜拽 砖诪讬谉 讘诪讬谞讜 讗讬谞讜 讘讟诇 讘讘诇讜诇 讻讚注转 专' 讬讛讜讚讛 讜诇讗 谞注谞讜 讘讚讘专 讜讗注"驻 砖讛诐 诪讘讬讗讬诐 专讗讬讛 诪诪讛 砖谞讞诇拽讜 讗讘讬讬 讜专讘讗 注"讝 住"讜 讗' 讘讞诪专讗 讞讚转讗 讜注谞讘讬 讚讞讚 讗诪专 讘转专 砖诪讗 讗讝诇讬谞谉 讜讛讜讬讗 诇讬讛 诪讬谉 讘砖讗讬谞讜 诪讬谞讜 讜讘谞讜转谉 讟注诐 讜讞讚 讗诪专 讘转专 讟注诪讗 讜讛讜讛 诇讬讛 诪讬谉 讘诪讬谞讜 讜讘诪砖讛讜 讜讻谉 讘讞诪讬专讗 讚讞讟讬 讜讞诪讬专讗 讚砖注专讬 讗讬谞讛 专讗讬讛 讚讛谞讛讜 诪砖讜诐 讚讟讘诇 讜讬讬谉 谞住讱 讘诪讬谞谉 讘诪砖讛讜 讛讗 砖讗专 讗讬住讜专讬谉 诇讗 讜讗注"讙 讚专讘 讜砖诪讜讗诇 讗诪专讜 注"讝 注"讙 讗' 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 讛专讬 谞讞诇拽讜 注诇讬讛诐 专' 讬讜讞谞谉 讜专讬砖 诇拽讬砖 讜专讘 讜专' 讬讜讞谞谉 讛诇讻讛 讻专' 讬讜讞谞谉 讻诪讜 砖讛转讘讗专 讘诪住讻转 讬讜诐 讟讜讘 讚' 讘' 讜讻谉 砖诪讜讗诇 讜专' 讬讜讞谞谉 讛诇讻讛 讻专' 讬讜讞谞谉 讻诪讜 砖讛转讘讗专 讘诪住讻转 注讬专讜讘讬谉 诪"讝 讘' 讜讻谉 砖专' 讬讛讜砖注 讗诪专讛 讘驻专拽 讝讛 爪"讞 讗' 讗祝 讘诪讬谉 讘诪讬谞讜 讜诪专讗讬讬转 讝专讜注 讘砖诇讛 讜讻谉 专' 讗诇讬注讝专 讘谉 讬注拽讘 讘讝讘讞讬诐 讘驻专拽 讛转注专讘讜转 注"讟 讘' 讘注谞讬谉 讞专住谉 砖诇 讝讘 讜讝讘讛 讜讻谉 讘砖诪讜注转讜 砖诇 专讘讗 讛讗诪讜专讛 讻讗谉 讜讘讻诪讛 诪拽讜诪讜转 讜诪"诪 讘砖讗讬谞讜 讘诇讜诇 讗祝 专' 讬讛讜讚讛 诪讜讚讛 砖讛讜讗 讘讟诇 讘专讜讘:



砖讬注专 讘砖砖讬诐 讜讛讬讛 讗讜讻诇讜 讘讞讝拽转 讛讬转专 讜讛专讙讬砖 讘讜 讟注诐 讛讗讬住讜专 讗住讜专 砖讗讬谉 讛讟注诐 讘讟诇 诇注讜诇诐 讜讬转讘讗专 讝讛 诪诪讛 砖讗诪专讜 讘驻专拽 讝讛 爪"讟 讗' 讬砖 讘讛谉 讘谞讜转谉 讟注诐 讘讬谉 讬砖 讘讛谉 诇讛注诇讜转 讘讗讞讚 讜诪讗讛 讘讬谉 讗讬谉 讘讛诐 诇讛注诇讜转 讘讗讞讚 讜诪讗讛 讗住讜专 砖讗讬谉 讛讟注诐 讘讟诇 诇注讜诇诐:



讛讬讛 讘讜 驻讞讜转 诪砖砖讬诐 讜诪"诪 讟注诪讜 谞讞转讜诐 讙讜讬 讜讛注讬讚 砖讗讬谉 讘讜 讟注诐 讗讬住讜专 讗讬谉 住讜诪讻讬谉 注诇讬讜 讜诪"诪 讞讻诪讬 讛讚讜专讜转 砖诇驻谞讬谞讜 讻转讘讜 砖讚讘专 讝讛 讚讜拽讗 讘砖谞诪讞讛 讙讜驻讜 砖诇 讗讬住讜专 砖讗讬谉 爪专讬讻讬诐 诇砖砖讬诐 讻谞讙讚 讻诇 讛讗讬住讜专 诪谉 讛讛讬转专 讗讘诇 诇讗 谞诪讞讛 讙讜驻讜 砖诇 讗讬住讜专 讗诇讗 砖讛讜讗 谞讬讻专 讜讝专拽讜讛讜 讜讗讬谉 讘讜 诇讞讜砖 讗诇讗 诇驻诇讬讟讛 砖讗讬谉 讗谞讜 爪专讬讻讬谉 诪谉 讛讚讬谉 诇砖砖讬诐 讻谞讙讚 讻诇 讛讗讬住讜专 讗诇讗 诇砖砖讬诐 讻谞讙讚 讛驻诇讬讟讛 讗诇讗 砖诪转讜讱 砖讗讬谉 讗谞讜 讬讜讚注讬诐 讻诪讛 驻诇讟 讗谞讜 诪爪专讬讻讬谉 砖砖讬诐 讻谞讙讚 讻诇 讛讗讬住讜专 讻诪讜 砖讬转讘讗专 讜讘讝讜 讗诐 讟注诪讜 谞讞转讜诐 讙讜讬 讜讛注讬讚 砖讗讬谉 讟注诐 讛讗讬住讜专 谞专讙砖 砖诐 住讜诪讻讬谉 注诇讬讜 砖专讙诇讬诐 诇讚讘专 砖诇讗 驻诇讟 讘讻诇 砖讬注讜专讜 讜讛讚讘专讬诐 谞专讗讬谉:





诪讛专砖"讗 - 讞讬讚讜砖讬 讛诇讻讜转

转讚"讛 讻讜诇讬讗 讘讞诇讘讗 讻讜' 讻讚讗诪专讬' 诇注讬诇 讙' 拽专诪讬 讛讜讜 讜讗"转 [讻讜'] 讚讛讗 专讘讛 讜专"讬 [诇讜讘谉] 讻讜诇讬讗 诪诪专讟讬 诇讬讛 讜讬"诇 讻讜' 注讻"诇 讻爪"诇:


讘讚"讛 讗诪专 专讘讗 讻讜' 讗诪讗讬 诇讗 驻住拽 讘讛讚讬讗 讻专' 讬讜讞谞谉 讻讜' 注讻"诇 专"诇 讻讬讜谉 讚讘讬谉 讘讝诪谞讜 讜讘讬谉 砖诇讗 讘讝诪谞讜 住"诇 诇专讘讗 讚讛诇讻转讗 讻专"讬 诇讗 讛"诇 诇专讘讗 诇诪讬诪专 讟驻讬 讗诇讗 讛诇讻转讗 讻专"讬 住转诐 讗讘诇 诇讙讬专住转 专砖"讬 讜讚讗讬 谞讬讞讗 讚讘讝诪谞讜 讚讜拽讗 讛诇讻转讗 讻专讘 讗讘诇 讘砖诇讗 讘讝诪谞讜 诇讗 住"诇 讻专讘 讗诇讗 讻专"讬 讜讚讜"拽:


讘讗"讚 诇"讙 专讘 诇讟注诪讬讛 讗诇讗 讛"讙 讜讛讗 专讘 讻讜' 讜诪砖谞讬 专讘 讙讝专 讘讞诪抓 砖诇讗 讘诪讬谞讜 讗讟讜 诪讬谞讜 注讻"诇 拽爪转 拽砖讛 诪讛 转拽谞讜 讘讝讛 讚讗诐 诇讗 谞讙专讜住 专讘 诇讟注诪讬讛 诪砖讜诐 讚讘诇讗讜 讛讗讬 讟注诪讗 讛讗 讗讬转 诇讬讛 诇专讘讗 讘诪砖讛讜 讗讻转讬 转拽砖讬 诇谉 [诇诪讛 诇讬讛 诇转专抓] 讚专讘 讙讝专 砖诇讗 讘诪讬谞讜 讗讟讜 讘诪讬谞讜 讛讗 讘诇讗讜 讛讗讬 讟注诪讗 住讘讬专讗 诇讬讛 诇专讘讗 讘诪砖讛讜 讜讚讜"拽:


讘讗"讚 讜讛讗 讚诇讗 讞砖讬讘 讞诪抓 讘驻住讞 讘讛讚讬 讟讘诇 讜讬讬谉 谞住讱 讘讘专讬讬转讗 讚诪住讬讬注 诇专"讬 讻讜' 注讻"诇 讗讘诇 讘讘专讬讬转讗 讚诪住讬讬注 讛转诐 诇专讘 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 砖诇讗 讘诪讬谞谉 讘谞"讟 诇讗 拽砖讬讗 诇讛讜 诇讛讗讬 讻诇诇讗 讚讛讗 讘讞诪抓 讘驻住讞 讘讬谉 讘诪讬谞讜 讘讬谉 砖诇讗 讘诪讬谞讜 讘诪砖讛讜 诇专讘 讚讗诪专讬谞谉 讘注诇诪讗 讚讗讬谉 诇诪讚讬谉 诪谉 讛讻诇诇讜转 诪讬讛讜 诇诪讗讬 讚诪住讬拽 讘驻专拽 讘讻诇 诪注专讘讬谉 讚住讘专 专' 讬讜讞谞谉 讚讗讬谉 诇诪讚讬谉 诪谉 讛讻诇诇讜转 讗驻讬' 讘诪拽讜诐 砖谞讗诪专 讘讜 讞讜抓 讗讬谉 诪拽讜诐 诇拽讜砖讬讬转诐 讛讻讗 讗祝 诇专' 讬讜讞谞谉 讜爪"注:


讘讗"讚 讗注"讙 讚专"讬 诪讬讬专讬 讛转诐 诪讻诇诇 讚专讬砖讗 专讘谞谉 诪讻诇 诪拽讜诐 讻讜' 注讻"诇 驻讬' 讗注"讙 讚专"讬 讗讬讬专讬 讛转诐 讘住讬驻讗 讚诪转谞讬' 诪讻诇诇 讚专讬砖讗 专讘谞谉 讜注诇讛 拽讬讬诪讬谞谉 诇专讘谞谉 诪讬讘讟诇 讘讟讬诇 诪讻诇 诪拽讜诐 专讘谞谉 讚讘专讬砖讗 讚诪转谞讬' 讛转诐 诇讗 讗讬讬专讬 讘诪讬谉 讘诪讬谞讜 讜讗驻砖专 讚讘讛讱 住讘专讗 住讘讬专讗 诇讛讜 讻专' 讬讛讜讚讛 讚诪讬谉 讘诪讬谞讜 诇讗 讘讟讬诇 讜讗讬 讛讜讛 讛诇讻转讗 讻专"讬 诇讗 讛诇"诇 谞讛讬 讚诇专"讬 诇讗 讘讟讬诇 诇专讘谞谉 讘讟讬诇 讜讚讜"拽:





诪讛专"诐

转讚"讛 讻讜诇讬讗 讘讞诇讘讛 讛讜讬 讻讜'. 诇驻讬 砖讛拽专讜诐 注爪诪讜 诪讜讘诇注 诪谉 讛讞诇讘 讻讚讗诪专 诇注讬诇 转诇转讗 拽专讜诪讬 讛讜讜 讜讻讜' 讜讗"转 诇讬转住专 讛讻讜诇讬讗 诪砖讜诐 讚诪驻注驻注 诇讜讘谉 讻讜诇讬讗 讚专讘讬 讬讜讞谞谉 讙讜驻讬讛 讗住专 诇注讬诇 诇讜讘谉 讻讜诇讬讗 讻讚讗诪专讬谞谉 讚诪诪专讟 诇讛 讜讬"诇 讜讻讜' 讻爪"诇:


讚"讛 讗诪专 专讘讗 讗诪专讜 专讘谞谉 讘讟注诪讗 讜讻讜' 讗诪专讜 专讘谞谉 讘砖砖讬诐 讜讻讜' 讜讛讗 讚诇讗 讞砖讬讘 讞诪抓 讘驻住讞 讘讛讚讬 讟讘诇 讜讬讬谉 谞住讱 讜讻讜'. 砖诐 讘注"讝 讚祝 注"讙 诪讬讬转讬 砖诐 转谞讬讗 讻讜讜转讬讛 讚专' 讬讜讞谞谉 讻诇 讗讬住讜专讬谉 砖讘转讜专讛 讘讬谉 讘诪讬谞谉 讘讬谉 砖诇讗 讘诪讬谞谉 讘谞"讟 讞讜抓 诪讟讘诇 讜讬讬谉 谞住讱 讘诪讬谞诐 讘诪砖讛讜 砖诇讗 讘诪讬谞诐 讘谞"讟:


讘讗"讚 讗注"讙 讚专' 讬讛讜讚讛 诪讬讬专讬 讛转诐 诪讻诇诇 讚专讬砖讗 专讘谞谉 讜讻讜'. 专"诇 讜讻"转 讚诇注讜诇诐 讗讬谉 讛诇讻讛 讻专讘谞谉 讚讗诪专讬 诪讬谉 讘诪讬谞讜 讘讟诇 讜讛讗 讚拽讗诪专 讛转诐 讙诪专讗 讞讟讬谉 讘讞讟讬谉 谞诪讬 谞讛讬 讚诇专"讬 诇讗 讘讟诇 诇专讘谞谉 诪讬讘讟诇 讘讟讬诇 讜讘砖讘讬诇 讻讱 讗讜讞讬讻讜 注诇讬讛 讛讬讬谞讜 诪砖讜诐 讚专讬砖讗 讚诪转谞讬' 讚讛转诐 讛讜讬 专讘谞谉 讜诇讗 诪砖讜诐 讚拽讬"诇 讛讻讬 诪"诪 讻讬讜谉 讚专讘谞谉 讛转诐 诇讗 讗讬讬专讜 讘诪讬谉 讘诪讬谞讜 讗诇讗 讘诪讬诐 讜转讘诇讬谉 讜诪诇讞 讘注讬住讛 诇讗 讛讜讛 讗爪讟专讬讱 诇讜诪专 讞讟讬谉 讘讞讟讬谉 讜讻讜' 讗诇讗 讛"诇 诇诪讬诪专 讚诪转谞讬转讬谉 讗讬讬专讬 讘诪讬谉 讘砖讗讬谞讜 诪讬谞讜 讗诇讗 讜讚讗讬 诇讗 拽讗诪专 讛讻讬 讗诇讗 诪砖讜诐 讚讛讻讬 讛诇讻转讗:


讘讗"讚 讚讛讗 讗诪转谞讬转讬谉 讚讬讬谉 讘讬讬谉 讜诪讬诐 讘诪讬诐 拽讗讬 讜讻讜' 讻爪"诇:


讘讗"讚 讜讘转砖讜讘讜转 讛讙讗讜谞讬诐 讻转讘 讬讚 专讘讬 讬讜住祝 讟"注 诪爪讗 专"转 讬讬谉 谞住讱 讜讻讜' 讻爪"诇:





讞讻诪转 砖诇诪讛

转讜住' 讘讚"讛 讗诪专 专讘讗 讻讜' 讜讞诪专讗 讞讚转讗 讻讜'. 谞"讘 驻讬' 讚驻诇讬讙讬 讘讬讛 讗讘讬讬 讜专讘讗 讻讜' 谞"诇:


讘讗"讚 讘讟讘诇 讜讬讬谉 谞住讱 讻讜'. 谞"讘 驻讬' 讘讬讬谉 砖谞转谞住讱 诇注"讝 讜诇讗 讘住转诐 讬讬谞诐 讻讜' 谞"诇:


讘讗"讚 讗诇讗 讛诇讻讜转 讙讚讜诇讜转 谞诪讞拽 讛诇讻讜转 讙讚讜诇讜转 讜爪"诇 讛讻讬 讙专住讬谞谉:


讘讗"讚 讜讘转砖讜讘转 讛讙讗讜谞讬诐 讘讻转讘 讬讚 专讘讬谞讜 讬讜住祝 讟讜讘 注诇诐 诪爪讗 专"转 讜讬讬谉 谞住讱 讻讜' 讜讛讛讬讗 讚拽谞讬砖拽谞讬诐 讚拽讚讬诐 讜驻住讬拽 讻讜' 讻爪"诇. 谞"讘 驻讬' 讻诇讬 讛诪讜拽祝 拽谞讬诐 讛专讘讛 讜讻砖诪讜爪爪讬谉 讗讞转 谞转诪诇讗讬谉 讻讜诇谉 注"砖:





专砖"砖

讙诪专讗 讻讬诇讻讬转 讘讗讬诇驻住 讛讜讛 讻讜'. 注驻专砖"讬 诇讻讗讜专讛 专讗讬讛 诪讝讛 诇讚注转 讛讗讜"讛 砖讛讘讬讗 讛讟"讝 讘讬讜"讚 住讬' 拽讟"讝 住拽"讘 讚讘砖专 讘讚讙讬诐 讘讟诇 讘住' 讜讚诇讗 讻讟"讝 砖诐. 讗讘诇 讬"诇 讚诇讬讻讗 住讻谞讛 讗诇讗 讘讚讙 讟讛讜专. 讜讗讚专讘讛 讬砖 诇讛讜讻讬讞 讗讬驻讻讗 诪讚讻' 讛专"谉 讘注"讝 驻"讘 讙讘讬 爪讬专 砖讻讬诇讘转 讗讞转 讗讜 砖转讬诐 讻讜'. 讚讻诇讘讬转 讚驻' 讙"讛 讟诪讗 讛讜讗 注"砖. 讜讗诪讗讬 诇讗 诪讜拽讬 诇讛 讘讟讛讜专 讜诪砖讜诐 住讻谞转讗. 讗诇讗 注"讻 讚住"诇 讚住讻谞讛 诇讗 讘讟讬诇 讘住':



转讚"讛 砖讗谞讬. 讜讗"转 讗"讻 讘诪转谞讬转讬谉 讻讜'. 讻爪"诇:



转讚"讛 住诪讻讬谞谉. 讗注"讙 讚注讜讘讚 讻讜讻讘讬诐 讛讜讗. 讻爪"诇. 专"诇 讜讚诇讗 讻专砖"讬 砖驻讬' 讘诪诇"转 讚讜拽讗 注讬' 讘专"谉:



转讚"讛 讗"专. 讜讘拽讜谞' 讙讜驻讬' 驻住拽 讻讜' 讙讘讬 驻诇讜讙转讗 讻讜'. 讜讻"讻 讘砖诪讜 讘驻住讞讬诐 (诇). 讜讝讛 讗讬砖转诪讬讟 诪讛讙讛转 讛讘"讞 讘驻专砖"讬 讚注"讝 砖诐. 讜注诪砖"讻 砖诐:



讘讗"讚 讜讚拽讗诪专 讛转诐 讘诪砖讛讜 讻讜' 讜讘转砖讜' 讛讙讗讜谞讬诐 讻讜'. 讻讗谉 讞住专 讛专讘讛 讜注讬' 讘转讜住' 驻住讞讬诐 砖诐:





讛讙讛讜转 讬注讘"抓

转讜住壮 讚"讛 讗诪专 专讘讗 讜讻讜壮 诇驻谞讬 注"讝 讚讛讗 讗诪转谞讬转讬谉 讚讬讬谉 讘讬讬谉 讜讻讜壮 讜讘转砖讜讘讜转 讛讙讗讜谞讬诐 砖讻转讘 专谞讬谞讜 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜讚"讛 砖讗谞讬 讜讻讜' 讜诇讗 砖讜诪谉. 诪"诪 拽砖讛 诇讛诪拽砖谉 讚驻专讬讱 讜讛讗 讗诪专 专"讛 讜专爪讛 诇讛讜讻讬讞 讚讻诇 爪诇讬 诪驻注驻注 讬拽砖讛 诪诪转谞讬' 讝讜 讚谞讟祝 诪专讜讟讘讜:


讚"讛 讗诪专 讜讻讜' 讗讜诪专 专"转 讚讚讜拽讗. 注讬讬谉 注"讝 谞讜 注"讘 转讜讚"讛 讗讘诇:





砖注专讬 转讜专转 讘讘诇

(爪讝 住注"讗) 讗诇讗 讘砖专 讘讞诇讘 诪讗谉 讟注讬诐 诇讬讛 讜讻讜' 住诪讻讬谞谉 讗拽驻讬诇讗 讗专诪讗讛.鈥斪曌愖� 砖讗驻砖专 砖讬砖 讘讛 讟注诐 讞诇讘, 诪"诪 诪砖诪注 砖诪讜转专 诇讛讟注讬诪讜 诇讙讜讬 讗祝 砖诪讻讬专讜, 诪砖讜诐 砖讗讬谞讜 讗住讜专 讗诇讗 诪讚专讘谞谉 讻诇 讝诪谉 砖讗讬谉 讘讛 讻讚讬 讗讻讬诇转 驻专住. 讜注讬' 诇拽诪谉 拽讞 讗.


(爪讝 讗 转讜住驻讜转) 讚"讛 讗诪专 讜讻讜' 讜讘讛"讙 砖诇 讗住驻诪讬讗 讜讻讜'.鈥斪⒆�' 诪"砖 讘专"讛 讬讜"讚 注"讗.

